সুশীল কুমাৰ (জন্ম ২৬ মে’, ১৯৮৩)এজন ভাৰতীয় মল্লযোদ্ধা। ২০১০ চনৰ ৱ’ৰ্ল্ড চেম্পিয়নস্বিপৰ ৬৬ কেজিৰ ফ্ৰি ষ্টাইল শাখাত স্বৰ্ণ আৰু ২০১২ চনৰ লণ্ডন অলিম্পিকত ৰূপ আৰু ২০০৮ চনৰ বেইজিং অলিম্পিকত ব্ৰঞ্জৰ পদক পাই ক্ৰমাগতভাৱে দুখন অলিম্পিকত পদক পোৱা সুশীল কুমাৰ একমাত্ৰ ভাৰতীয়। ২০১২ চনৰ অলিম্পিকৰ চুড়ান্ত খেলত কুমাৰক জাপানৰ তাতচুহিৰ’ য়’নেমিটচুৱে পৰাস্ত কৰে। বেইজিং অলিম্পিকত তেওঁ কাজাখাস্তানৰ লিঅ’নিড স্পিৰিড’ন’ভ হৰুৱাই ব্ৰঞ্জ পদক দখল কৰিছিল।\nUpdated on ১৩ আগষ্ট ২০১২.\nদক্ষিণ পশ্ছিম দিল্লীৰ নজফগড়ৰ ওচৰৰ বাপৰ’লা নামৰ গাওঁৰ এটা জাত (Jat) পৰিয়ালত সুশীলৰ জন্ম। সুশীলৰ দেউতাক দীৱান সিং এজন বাছ ড্ৰাইভাৰ আৰু মাক কমলা দেৱী এগৰাকী গৃহিণী। সুশীলক মল্লযুদ্ধৰ বাবে সম্পৰ্কীয় ককায়েক সন্দীপ আৰু দেউতাকে উৎসাহিত কৰিছিল, দেউতাক দীৱান সিং নিজেও এজন মল্লযোদ্ধা (পেহেলৱান) আছিল। সন্দীপে মল্লযুদ্ধ বাদ দিছিল কিয়নো পৰিয়ালটোৱে এজনতকৈ অধিক ব্যক্তিক ইয়াৰ বাবে সুবিধা পদান কৰিবলৈ অসমৰ্থ আছিল। ১৪ বছৰ বয়সৰ পৰা ছত্ৰাচল ষ্টেডিয়ামৰ অখাৰা(মল্লযুদ্ধৰ পাঠশালা)ত কুমাৰে মল্লযুদ্ধৰ প্ৰশিক্ষণ আৰম্ভ কৰিছিল। মল্লযুদ্ধৰ বাবে অতি কম পুঁজি আৰু পুৰণি প্ৰশিক্ষণ পদ্ধতিৰে ২০০৮ চনৰ অলিম্পিকৰ বাবে প্ৰস্তুতি চলোৱাৰ সময়ত প্ৰস্তুতিৰ বাবে লগা সুষম আহাৰ কুমাৰক নিজৰ পৰিয়ালেই গাখীৰ, ঘিউ, শাক পাচলি যোগানেৰে পূৰণ কৰিব লগা হৈছিল। সুশীল এজন নিৰামিষভোজী।\n১৪ বছৰ বয়সৰ পৰা ছত্ৰাচল ষ্টেডিয়ামৰ অখাৰাত সুশীলৰ প্ৰশিক্ষণ আৰম্ভ হৈছিল। প্ৰথমে সুশীলৰ গুৰু আছিল ভাৰতীয় মল্লযুদ্ধা যশবীৰ আৰু ৰামপাল, পাছত অৰ্জুন বঁটা বিজয়ী শতপাল আৰু ভাৰতীয় ৰেলৱেৰ কেম্পত জ্ঞান সিং সুশীলৰ প্ৰশিক্ষক হয়। দুজন ব্যক্তিৰ মাজত এখন বিচনা আৰু বিছজনৰ ব্যক্তিয়ে একোটা কোঠাত থকাৰ দৰে কঠিন পৰিস্থিতিৰ মাজেৰে সুশীলে প্ৰশিক্ষণ কাল পাৰ কৰিব লগা হৈছিল। ১৮ বছৰ বয়সত সুশীল মল্লযুদ্ধৰ ৰাজ্যিক চেম্পিয়ন হয়।\nবেইজিং অলিম্পিক ২০০৮সম্পাদনা কৰক\n৬৬কেজি শাখাৰ প্ৰথম খেলতে ইউক্ৰেইনৰ এন্ড্ৰি ষ্টেডনিকৰ হাতত সুশীল পৰাস্ত হয়, আৰু ৰিপিচেজ (repechage) ৰাউণ্ড খেলিব লগা হয়, প্ৰথম ৰিপিচেজ ৰাউণ্ডত আমেৰিকাৰ ড’গ স্ক’ৱাব আৰু দ্বিতীয় ৰিপিচেজ ৰাউণ্ডত বেলাৰুচৰ এলবাৰ্ট বেটয়’ৰ্ভক পৰাস্ত কৰে। তাৰ পাছত ২০ আগষ্ট ২০০৮ তাৰিখে ব্ৰঞ্জ পদকৰ বাবে হোৱা খেলত কাজাখাস্তানৰ লিঅ’নিড স্পিৰিড’ন’ভ ৩:১ত পৰাস্ত কৰি পদক দখল কৰে।  সুশীলে জনোৱা মতে ৭০মিনিটৰ ভিতৰত খেলিব লগা এইকেইখন খেলৰ সময়ত তেওঁ কাষত কোনো মালিচ কৰি দিয়া মানুহ নাছিল, টীম মেনেজাৰ এচিয়ান গেমছৰ পদকজয়ী কাৰ্টাৰ সিঙেই সুশীলক মালিচ কৰিব লগা হৈছিল। \nবিশ্ব মল্লযুদ্ধ চেম্পিয়নশ্বিপ ২০১০, ম’স্কোসম্পাদনা কৰক\nসুশীলে এই প্ৰতিযোগীতাত ৬৬কেজিৰ ফ্ৰী ষ্টাইল শাখাত স্থানীয় এলান গ’গায়েভক ৩:১ৰ ব্যৱ্ধানত পৰাস্ত কৰে। তাৰ আগতে এখন ৰোমাঞ্চকৰ খেলত ইউৰোপৰ চেম্পিয়ন আজাৰবাইজানৰ জাব্ৰেইল হাচান’ভক ৪:৩অত পৰাস্ত কৰে (২:৩ত পিছ পৰি থকা সুশীলে শেষৰ ৫ছেকেণ্ডত ২ প‍ইণ্ট অৰ্জন কৰে)। প্ৰথম ৰাউণ্ডত বাই পোৱা সুশীলে দ্বীতীয় ৰাউণ্ডত গ্ৰীচৰ এক্ৰিতিদিছ এনাষ্টাচিঅ’চক ৬:০ত পৰাস্ত কৰে, তাৰ পাছত প্ৰি-কোৱাৰ্টাৰত জাৰ্মানীৰ মাৰ্টিন চেবাষ্টিনক ৪:১ত আৰু কোৱাৰ্টাৰত মঙ্গোলিয়াৰ বুয়ানজাভ বেটজ’ৰিগক ৯:১ত বিধ্বস্ত কৰে।\nকমনৱেলথ গেমছ ২০১০, দিল্লীসম্পাদনা কৰক\nলণ্ডন অলিম্পিক ২০১২সম্পাদনা কৰক\nচুড়ান্ত খেলত জাপানৰ তাতচুহিৰ’ য়’নেমিটচুৰ(Tatsuhiro Yonemitsu) হাতত পৰাস্ত হোৱাৰ পাছত পুৰুষৰ ৬৬কেজিৰ ফ্ৰি ষ্টাইল শাখাত সুশীলে ৰূপৰ পদক লাভ কৰে। তাৰ আগয়ে ছেমিফাইনেলত সুশীলে কাজাখাস্তানৰ আক্জুৰেক টানাটাৰ’ভ(Akzhurek Tanatarov) পৰাস্ত কৰিছিল।.\nভাৰতীয় ৰেল মন্ত্ৰালয়ৰ পৰা ₹৫৫ লাখ (৭৭,১০০ ডলাৰ)ৰ নগদ বঁটা লগতে মূখ্য টিকেটিং ইন্সপেক্টৰ পদৰ পৰা সহকাৰী বাণিজ্যিক মেনেজাৰ পদলৈ পদোন্নতি।\nভাৰতীয় ৰেল্ৱেৰ পৰা ₹০.৭৫ কোটি (১,০৫,১৫০ ডলাৰ)ৰ নগদ বঁটা।\n↑ 21.0 21.1 21.2 21.3 21.4 "Rewards pour in for Sushil Kumar". The Hindu. 2008-08-20. http://www.hindu.com/thehindu/holnus/000200808201657.htm। আহৰণ কৰা হৈছে: 2008-08-20.\n"https://as.wikipedia.org/w/index.php?title=সুশীল_কুমাৰ&oldid=193194"ৰ পৰা অনা হৈছে\nLast edited on 26 March 2019, at 06:56\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=26891।\nএই পৃষ্ঠাখন ২৬ মাৰ্চ, ২০১৯ তাৰিখে ১২:২৬ বজাত অন্তিম সংশোধন কৰা হৈছিল।


Lamictal in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lamictal ar byavahar, ppali, parshwakriya, upkaar, kriya-pratikriya aaru satarkatabani\nLamictal in Assamese\nLamictal ৰ লাভ আৰু ব্যৱহাৰসমূহ - Lamictal Benefits & Uses in Assamese- Lamictal ar laabh aaru byavaharsamuh\nLamictal ৰ পালি আৰু সেয়া কেনেদৰে ল'ব - Lamictal Dosage & How to Take in Assamese - Lamictal ar paali aaru xeya kenedore lobo\nLamictal ৰ পাৰ্শ্চক্ৰিয়াসমূহ - Lamictal Side Effects in Assamese- Lamictal ar parshwakriyasamuh\nLamictal সংক্ৰান্ত সতৰ্কতাবাণীসমূহ - Lamictal Related Warnings in Assamese- Lamictal xonkranta xatarkatabanisamuh\nঅইন দৰৱৰ সৈতে Lamictalৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lamictal with Other Drugs in Assamese- Oinor xoite Lamictal ar gurutor kriya-pratikriya\nLamictal মতভেদসমূহ - Lamictal Contraindications in Assamese- Lamictal nishedhsamuh\nLamictal ৰ বিষয়ে সততে সোধা প্ৰশ্নসমূহ - Frequently asked Questions about Lamictal in Assamese- Lamictal ar bikhoye satate xodha prashnasamuh\nখাদ্য আৰু মদৰ সৈতে Lamictal ক্ৰিয়া-প্ৰতিক্ৰিয়া - Lamictal Interactions with Food and Alcohol in Assamese- khadya aaru modor xoite Lamictal kriya-pratikriya\nLamictal ৰ লাভ আৰু ব্যৱহাৰসমূহ - Lamictal Benefits & Uses in Assamese - Lamictal ar laabh aaru byavaharsamuh\nLamictal তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLamictal-ৰ উপাদানসমূহ - Lamictal Active Ingredients in Assamese - Lamictal-ar upadaansamuh\nLamictal ৰ পাৰ্শ্চক্ৰিয়াসমূহ - Lamictal Side Effects in Assamese - Lamictal ar parshwakriyasamuh\nগৱেষণাৰ ভিত্তিত, Lamictal ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLamictal সংক্ৰান্ত সতৰ্কতাবাণীসমূহ - Lamictal Related Warnings in Assamese - Lamictal xonkranta xatarkatabanisamuh\nLamictal-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nLamictal এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Lamictal খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nLamictal-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nLamictal এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Lamictal গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Lamictal কি প্ৰভাৱ দেখা গৈছে?\nLamictalৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Lamictal কি প্ৰভাৱ দেখা গৈছে?\nLamictalৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Lamictal ৰ কি প্ৰভাৱ দেখা গৈছে?\nLamictalৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Lamictalৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lamictal with Other Drugs in Assamese - Oinor xoite Lamictal ar gurutor kriya-pratikriya\nLamictal তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLamictal মতভেদসমূহ - Lamictal Contraindications in Assamese - Lamictal nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lamictal লোৱা অনুচিত যাতে -\nLamictal ৰ বিষয়ে সততে সোধা প্ৰশ্নসমূহ - Frequently asked Questions about Lamictal in Assamese - Lamictal ar bikhoye satate xodha prashnasamuh\nএই Lamictal-এ অভ্য়াস বা নিচাৰ সৃষ্টি কৰে নেকি?\nনহয়, Lamictal লোৱাটোৱে কোনো আসক্তিৰ সৃষ্টি নকৰে।\nআপুনি Lamictal লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু Lamictal লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগ থকা ৰোগীৰ ক্ষেত্ৰত Lamictal ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Lamictal ক্ৰিয়া-প্ৰতিক্ৰিয়া - Lamictal Interactions with Food and Alcohol in Assamese - khadya aaru modor xoite Lamictal kriya-pratikriya\nখাদ্য আৰু Lamictalৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Lamictal ল'ব পাৰে।\nমদ আৰু Lamictalৰ মাজৰ প্ৰতিক্ৰিয়া\nমদৰ সৈতে Lamictal সেৱন কৰাটো বিপজ্জনক হ'ব পাৰে।


বিজেপিলৈ আহিব থাওৰাৰ বিধায়ক সুশান্ত বৰগোঁহাই! – News Time Assam by Pratham Khabar\nঘৰ/ৰাজনৈতিক/বিজেপিলৈ আহিব থাওৰাৰ বিধায়ক সুশান্ত বৰগোঁহাই!\nবিজেপিলৈ আহিব থাওৰাৰ বিধায়ক সুশান্ত বৰগোঁহাই!\nকংগ্ৰেছৰ বিধায়কগৰাকীয়ে বিজেপিত যোগ দিব বুলি সকলোৰে মাজত চলিছে চৰ্চা\n0 291 এক মিনিটতকৈ কম\nCongress MLA to join BJP soon\nসম্প্ৰতি ছ’চিয়েল মিডিয়াত ব্যাপক চৰ্চা লাভ কৰিছে থাওৰা সমষ্টিৰ বিধায়ক সুশান্ত বৰগোঁহাইৰ বিজেপি গমনৰ কথাই। কংগ্ৰেছৰ বিধায়কগৰাকীয়ে বিজেপিত যোগ দিব বুলি সকলোৰে মাজত চলিছে চৰ্চা। অৱশ্যে এই ক্ষেত্ৰত এতিয়া পৰ্যন্ত মুখ খোলা নাই বিধায়ক সুশান্ত বৰগোঁহায়ে।\nসুশান্ত বৰগোঁহাইৰ বিজেপি গমন সন্দৰ্ভত থাওৰাৰ প্ৰাক্তন বিজেপি বিধায়ক কুশল দুৱৰীয়ে প্ৰকাশ কৰিছে প্ৰতিক্ৰিয়া। পুনৰ ৰাজনীতিলৈ অহাৰ ক্ষেত্ৰত প্ৰাক্তন বিধায়কগৰাকীক সোধা প্ৰশ্নৰ প্ৰত্যুত্তৰত তেওঁ কয় যে, “মোৰ সমৰ্থনত থকা ৪৬ হাজাৰ ভোটাৰ ৰাইজে যি সিদ্ধান্ত ল’বলৈ কয় মই সেইমতেই আগবাঢ়িম। গৃহস্থই যাতে আলহী হ’ব লগা নহয়, সেই কথা দলৰ নেতৃত্বক গুৰুত্ব দিবলৈ আহ্বান জনাম।”\nঅৱশ্যে, কংগ্ৰেছী বিধায়ক সুশান্ত বৰগোঁহাই বিজেপিলৈ অহাৰ ক্ষেত্ৰত সামাজিক মাধ্যমত বিয়পা বাতৰি সঁচা নে মিছা সেয়া পৰৱৰ্তী সময়তহে লক্ষণীয় হ’ব।\nAssam Assam Politics BJP Joinig Kushal Dowari News Time Assam Pratham Khabar 24x7 Pratham Khabar TV Reaction Sushanta Borgohain Thowra Constituency Thowra MLA\nভাৰতবাসীৰ মনত আশাৰ সঞ্চাৰ, প্ৰথম মেচত জয়ী পি ভি সিন্ধু\nওৰে জীৱন FREE PIZZA খাবলৈ পাব মীৰাবাঈ চানুৱে\nৰাজ্যত পুনৰ ‘শিশু বলি’ৰ ঘটনা, বলি দিয়া হ’ল সাত বছৰীয়া কন্যা শিশুক\nআগষ্ট 24, 2021\nভৰা লুইতত ডুব গ’ল বিলাসী ৰেষ্টুৰেন্ট\n“মহিলাসকল মন্ত্ৰী হ’ব নোৱাৰে, অকল সন্তান জন্ম দিব পাৰে” – তালিবানী


12.02.20 Morning Assame Murli Om Shanti BapDada Madhuban\n"মৰমৰ সন্তানসকল – সত্যৰ সংগ জ্ঞান মাৰ্গতহে পোৱা যায়, এতিয়া তোমালোক সত্য পিতাৰ সংগত বহি আছা, পিতাৰ স্মৃতিত থকা মানেই সৎসংগ (সত্যৰ সংগ) কৰা”\nতোমালোক সন্তানসকলক এতিয়াহে সৎসংগৰ আৱশ্যক হয় কিয়?\nকিয়নো তমোপ্ৰধান আত্মা এজন সৎ পিতা, সৎ শিক্ষক আৰু সৎগুৰুৰ সংগৰ দ্বাৰাহে সতোপ্ৰধান অৰ্থাৎ ক’লা (কুৎচিত)ৰ পৰা বগা (সুন্দৰ) হ’ব পাৰে। সৎসংগ অবিহনে নিৰ্বল আত্মা বলৱান হ’ব নোৱাৰে। পিতাৰ সংগৰ দ্বাৰা আত্মাত পবিত্ৰতাৰ বল আহি যায়, 21 জন্মৰ বাবে তেওঁলোকৰ নাও পাৰ হৈ যায়।\nসন্তানসকল সৎসংগত বহি আছা, সন্তানসকল এই সৎসংগত কল্পই কল্পই সংগমতহে বহে। জগতৰ লোকেতো এইটো নাজানে যে সত্যৰ সংগ কাক কোৱা হয়। এই সৎসংগ নামটি অবিনাশী চলি আহিছে। ভক্তিমাৰ্গতো কয় – আমি অমুক সৎসংগত যাওঁ। দৰাচলতে ভক্তি মাৰ্গত কোনেও সৎসংগত নাযায়। সৎসংগ জ্ঞান মাৰ্গতহে হয়। এতিয়া তোমালোক সত্যৰ সংগত বহি আছা। আত্মাসকল সত্য পিতাৰ সংগত বহি আছে। অন্য কোনো ঠাইত আত্মা পৰমপিতা পৰমাত্মাৰ সংগত নবহে। পিতাক নাজানেই। যদিও কয় – আমি সৎসংগলৈ যাওঁ কিন্তু তেওঁলোক দেহ-অভিমানত আহি যায়। তোমালোক দেহৰ অভিমানত নাহা। তোমালোকে বুজি পোৱা যে আমি আত্মা, সৎ বাবাৰ সংগত বহি আছোঁ। আন কোনো মনুষ্যই সত্যৰ সংগত বহিব নোৱাৰে। সত্যৰ সংগ – এই নামটিও এতিয়াহে আছে। সত্যৰ সংগ – ইয়াৰ অৰ্থ পিতাই বহি যথাৰ্থ ৰীতিৰে বুজায়। তোমালোক আত্মাসকলে এতিয়া পৰমাত্মা পিতা যি সত্য হয় তেওঁৰ লগত বহিছা। তেওঁ সৎ পিতা, সৎ শিক্ষক, সৎগুৰু হয়। তাৰ মানে তোমালোক সৎসংগত বহি আছা। তাৰ পাছত ইয়াতে বহা বা ঘৰতে বহা কিন্তু নিজক আত্মা বুলি বুজি পিতাক স্মৰণ কৰা। আমি আত্মাই এতিয়া সৎ পিতাক স্মৰণ কৰি আছোঁ অৰ্থাৎ সত্যৰ সংগত আছোঁ। পিতা মধুবনত বহি আছে। পিতাক স্মৰণ কৰাৰ যুক্তিও অনেক প্ৰকাৰৰ পোৱা যায়। স্মৃতিৰ দ্বাৰাহে বিকৰ্ম বিনাশ হ’ব। এয়াও সন্তানসকলে জানে – আমি 16 কলা সম্পূৰ্ণ হওঁ আকৌ অৱৰোহণ কৰোঁতে কৰোঁতে কলা কম হৈ যায়। ভক্তিও প্ৰথমতে অব্যভিচাৰী তাৰ পাছত অৱনতি হৈ হৈ ব্যভিচাৰী ভক্তি হোৱা বাবে তমোপ্ৰধান হৈ যায় তেতিয়া তেওঁলোকক সত্যৰ সংগ নিশ্চয় লাগে। নহ’লে পবিত্ৰ কেনেকৈ হ’ব? গতিকে এতিয়া তোমালোক আত্মাসকলে সৎ পিতাৰ সংগ পাইছা। আত্মাই জানে যে আমি বাবাক স্মৰণ কৰিব লাগে, তেওঁৰে সংগ হয়। স্মৃতিকো সংগ বুলি কোৱা হ’ব। এয়া হ’ল সত্যৰ সংগ। এই দেহ থকা সত্বেও তোমালোক আত্মাসকলে মোক স্মৰণ কৰা, এয়া হ’ল সত্যৰ সংগ। যেনেকৈ মানুহে নকয় জানো যে এওঁ ডাঙৰ মানুহৰ সংগ পাইছে, সেইবাবে দেহ-অভিমানী হৈ গৈছে। এতিয়া তোমালোকে সত্য পিতাৰ সংগ পাইছা, যাৰ দ্বাৰা তোমালোক তমোপ্ৰধানৰ পৰা সতোপ্ৰধান হৈ যোৱা। পিতাই কয় – মই এবাৰে আহোঁ। এতিয়া আত্মাই পৰমাত্মাৰ সংগ পোৱা বাবে তোমালোক 21 জন্মৰ কাৰণে পাৰ হৈ যোৱা। আকৌ তোমালোকে দেহৰ সংগ ল’বা। এয়াও ড্ৰামা (নাটক) ৰচি থোৱা আছে। পিতাই কয় – তোমালোক সন্তানসকলে মোৰ সংগ পোৱা বাবে তোমালোক সতোপ্ৰধান হৈ যোৱা, যাক গ’ল্ডেন এজ্‌ড (সোণালী যুগ) বুলি কোৱা হয়।\nসাধু-সন্ত আদিয়েতো বুজি লয় – আত্মা নিৰ্লেপ হয়, সকলো পৰমাত্মাই পৰমাত্মা। তেন্তে ইয়াৰ অৰ্থ পৰমাত্মাত খাদ (বিকাৰৰ লেপ) পৰিছে। পৰমাত্মাততো খাদ পৰিব নোৱাৰে। পিতাই কয় – কি মোৰ (পৰমাত্মাত) বিকাৰৰ লেপ পৰে জানো? নপৰে। মইতো সদায় পৰমধামত থাকোঁ কিয়নো মইতো জন্ম-মৰণত আহিব নালাগে। এয়া তোমালোক সন্তানসকলে জানা, তোমালোকৰ ভিতৰতো কাৰোবাৰ সংগ বেছি, কাৰোবাৰ কম। কোনোৱেতো ভালদৰে পুৰুষাৰ্থ কৰি যোগত থাকে, যিমান সময় আত্মা পিতাৰ সংগত থাকিব সিমানে লাভ হয়। বিকৰ্ম বিনাশ হ’ব। পিতাই কয় – হে আত্মাসকল, মোক পিতাক স্মৰণ কৰা, মোৰ সংগত থাকা। মই এই শৰীৰৰ আধাৰতো ল’বলগীয়া হয়। নহ’লে পৰমাত্মাই কেনেকৈ ক’ব? আত্মাই কেনেকৈ শুনিব? এতিয়া তোমালোক সন্তানসকলৰ সংগ হৈছে সত্যৰ লগত। সৎ পিতাক নিৰন্তৰ স্মৰণ কৰিব লাগে। আত্মা সত্যৰ সংগত থাকিব লাগে। আত্মাও ৱাণ্ডাৰফুল (আচৰিত), পৰমাত্মাও ৱাণ্ডাৰফুল, জগতখনো ৱাণ্ডাৰফুল। এই সৃষ্টিখনে কেনেকৈ চক্ৰ লগায়, ৱাণ্ডাৰ হয়। তোমালোকে গোটেই ড্ৰামাখনত অলৰাউণ্ড পাৰ্ট (আদিৰ পৰা অন্তলৈকে ভূমিকা) পালন কৰা। তোমালোক আত্মাত 84 জন্মৰ পাৰ্ট নিহিত হৈ আছে – ৱাণ্ডাৰ হয়। সত্যযুগী আত্মাসকল আৰু আজিকালিৰ আত্মাসকল! তাৰ ভিতৰতো তোমালোক আত্মাসকল সকলোতকৈ বেছি অলৰাউণ্ডাৰ হোৱা। নাটকত কাৰোবাৰ আৰম্ভণিৰ পৰা পাৰ্ট থাকে, কাৰোবাৰ মাজত, কাৰোবাৰ শেষৰফালে পাৰ্ট থাকে। সেয়া হৈছে সকলো হদৰ ড্ৰামা, সেয়াও এতিয়া ওলাইছে। এতিয়া চাইন্স (বিজ্ঞান)ৰ কিমান জোৰ। সত্যযুগত চাইন্সৰ কিমান বল থাকিব। নতুন সৃষ্টি কিমান তৎকালে তৈয়াৰ হ’ব। তাত মুখ্য হৈছে পবিত্ৰতাৰ বল। এতিয়া হ’ল নিৰ্বল। তাত হ’ল বলৱান। এই লক্ষ্মী-নাৰায়ণ বলৱান নহয় জানো। এতিয়া ৰাৱণে বল কাঢ়ি লৈছে পুনৰ তোমালোক সেই ৰাৱণৰ ওপৰত জয়ী হৈ কিমান বলৱান হৈ যোৱা। যিমানে সত্যৰ সংগত থাকিবা অৰ্থাৎ আত্মাই যিমানে সত্য পিতাক স্মৰণ কৰে সিমানে বলৱান হয়। পঢ়াৰ দ্বাৰাও বল পোৱা যায় নহয় জানো। তোমালোকেও বল পোৱা, গোটেই বিশ্বত তোমালোকে হুকুম চলোৱা। আত্মাৰ সত্যৰ লগত যোগ সংগমতে হয়। পিতাই কয় – আত্মাই মোৰ সংগ পালে বহুত বলৱান হৈ যায়। পিতা ৱল্ড্ অলমাইটী অথ’ৰিটী (বিশ্বৰ সৰ্বশক্তিমান হৰ্তা-কৰ্তা) নহয় জানো, তেওঁৰ দ্বাৰা বল পোৱা যায়। ইয়াতে সকলো বেদ-শাস্ত্ৰৰ আদি-মধ্য-অন্তৰ জ্ঞান আহি যায়।\nযেনেকৈ পিতা অলমাইটী, তোমালোকো অলমাইটী হোৱা। বিশ্বত তোমালোকে ৰাজ্য কৰা। তোমালোকৰ পৰা কোনেও কাঢ়ি ল’ব নোৱাৰে। তোমালোকে মোৰ দ্বাৰা কিমান বল পোৱা, এৱোঁ (ব্ৰহ্মা) বল পায়, যিমানে পিতাক স্মৰণ কৰিবা সিমানে বল পাবা। পিতাই আন কোনো কষ্ট নিদিয়ে। কেৱল স্মৰণ কৰিব লাগে, বচ। 84 জন্মৰ চক্ৰ এতিয়া পুৰা হৈছে, এতিয়া উভতি যাব লাগে। এয়া বুজাতো কোনো ডাঙৰ কথা নহয়। বেছি বিস্তাৰত যোৱাৰ দৰকাৰ নাই। বীজক জানিলে বুজি পাই যায়, ইয়াৰ পৰা এই গোটেই বৃক্ষ এনেকৈ ওলায়। সংক্ষেপত বুদ্ধিলৈ আহি যায়। এয়া বহুত বিচিত্ৰ কথা। ভক্তি মাৰ্গত মনুষ্যই কিমান হাবাথুৰি খায়। মেহনত কৰে, একোৱেই নাপায়। তথাপিও পিতা আহি তোমালোকক বিশ্বৰ মালিক কৰি তোলে। আমি যোগবলৰ দ্বাৰা বিশ্বৰ মালিক হওঁ, এইটোৱে পুৰুষাৰ্থ কৰিব লাগে। ভাৰতৰ যোগ প্ৰসিদ্ধ। যোগৰ দ্বাৰা তোমালোকৰ আয়ুস কিমান বেছি হৈ যায়। সত্যৰ সংগৰ দ্বাৰা কিমান লাভ হয়, আয়ুসো বেছি আৰু কায়াও নিৰোগী হৈ যায়। এই সকলোবোৰ কথা তোমালোক সন্তানসকলৰ বুদ্ধিতে ধাৰণ কৰোৱা হয়। তোমালোক ব্ৰাহ্মণসকলৰ বাহিৰে আন কাৰো সত্যৰ সংগ নাই। তোমালোক প্ৰজাপিতা ব্ৰহ্মাৰ সন্তান হোৱা, ককাৰ নাতি হোৱা। গতিকে ইমান আনন্দিত হৈ থকা উচিত নহয় জানো যে আমি ককাৰ নাতি হওঁ, উত্তৰাধিকাৰো ককাৰ পৰা পোৱা যায়, এয়াই স্মৃতিৰ যাত্ৰা। বুদ্ধিত এয়াই মন্থন চলি থকা উচিত। সেই সৎসংগবোৰততো গৈ এঠাইতে বহে, ইয়াত তেনেকুৱা কথা নাই। এনেকুৱা নহয় যে এঠাইত বহিলেহে সত্যৰ সংগ হ’ব। নহয়, উঠোঁতে-বহোঁতে, চলোঁতে-ফুৰোঁতে আমি সত্যৰ সংগত আছোঁ, যদিহে তেওঁক স্মৰণ কৰি থাকা তেতিয়াহে। যদি স্মৰণ নকৰা তেন্তে দেহ- অভিমানত আছা, দেহতো অসত্য হয়। দেহক সত্য বুলি কোৱা নহয়। শৰীৰতো জড় হয়,5তত্ত্বৰ দ্বাৰা গঠন হোৱা, তাত আত্মা নাথাকিলে তেতিয়া লৰচৰ নকৰে। মনুষ্যৰ শৰীৰৰতো কোনো ভেল্যু (মূল্য) নাই, অন্য সকলোৰে শৰীৰৰ মূল্য আছে। সৌভাগ্যতো আত্মাৰহে হয়, মই অমুক, আত্মাই নকয় জানো। পিতাই কয় – আত্মা কেনেকুৱা হৈ গৈছে, কণী, কাছ, মাছ সকলো ভক্ষণ কৰে। প্ৰত্যেকে ভস্মাসুৰ হয়, নিজক নিজেই ভস্ম কৰে। কেনেকৈ? কাম চিতাত বহি প্ৰত্যেকে নিজকে ভস্ম কৰি আছে তেন্তে ভস্মাসুৰ নহ’ল জানো। এতিয়া তোমালোক জ্ঞান চিতাত বহি দেৱতা হোৱা। গোটেই জগত কাম চিতাত বহি ভস্ম হৈ গৈছে, তমোপ্ৰধান ক’লা হৈ গৈছে। পিতা সন্তানসকলক ক’লা (কুৎচিত)ৰ পৰা বগা (সুন্দৰ) কৰিবলৈ আহে। সেয়েহে পিতাই সন্তানসকলক বুজায় – দেহ-অভিমান ত্যাগ কৰি নিজকে আত্মা বুলি বুজা। সন্তানে স্কুলত পঢ়ে তথাপি পঢ়াতো ঘৰত থাকিলেও স্মৃতিত নাথাকে জানো। এয়াও তোমালোকৰ বুদ্ধিত থকা উচিত। এয়া হ’ল তোমালোকৰ ষ্টুডেণ্ট লাইফ্ (বিদ্যাৰ্থী জীৱন)। এইম্ অৱজেক্ট সন্মুখত আছে। উঠোঁতে, বহোঁতে, চলোঁতে বুদ্ধিত এই জ্ঞান থকা উচিত।\nসন্তানসকল ইয়ালৈ আহি ৰিফ্ৰেচ (পুনৰুজ্জীৱিত) হয়, যুক্তিবোৰ বুজোৱা হয় যে এনেকৈ এনেকৈ বুজোৱা। জগতত অনেকানেক সৎসংগ থাকে। কিমান মনুষ্য আহি একত্ৰিত হয়। প্ৰকৃততে সেয়া সত্যৰ সংগতো নহয়। সত্যৰ সংগতো এতিয়া তোমালোক সন্তানসকলেহে পোৱা। পিতাহে আহি সত্যযুগ স্থাপনা কৰে। তোমালোক মালিক হৈ যোৱা। দেহ-অভিমান বা মিছা অভিমানৰ দ্বাৰা তোমালোক অৱনমিত হৈ যোৱা আৰু সত্যৰ সংগৰ দ্বাৰা তোমালোকে আৰোহণ কৰা। আধাকল্প তোমালোকে প্ৰালব্ধ ভোগ কৰা। এনেকুৱা নহয় যে তাতো (সত্যযুগত) তোমালোকৰ সত্যৰ সংগ আছে। নহয়, সত্যৰ সংগ আৰু মিছাৰ সংগ বুলি তেতিয়া কোৱা হয় যেতিয়া দুয়োটাই হাজিৰ হয়। সত্য পিতা যেতিয়া আহে, তেওঁ আহি সকলো কথা বুজায়। যেতিয়ালৈ সেই সত্য পিতা নাহে তেতিয়ালৈ কোনেও নাজানেই। এতিয়া পিতাই তোমালোক সন্তানসকলক কয় – হে আত্মাসকল, মোৰ সংগত থাকা। দেহৰ যি সংগ পাইছা তাৰ পৰা উপৰাম হৈ যোৱা। দেহৰ সংগ যদিও সত্যযুগতো থাকিব কিন্তু তাত তোমালোক পাৱনেই হোৱা। এতিয়া তোমালোক সত্যৰ সংগৰ দ্বাৰা পতিতৰ পৰা পাৱন হোৱা তেতিয়া শৰীৰো সতোপ্ৰধান পাবা। আত্মাও সতোপ্ৰধান হৈ থাকিব। এতিয়াতো সৃষ্টিও তমোপ্ৰধান। নতুন সৃষ্টি আৰু পুৰণি সৃষ্টি হয়। নতুন সৃষ্টিত যথাৰ্থতে আদি সনাতন দেৱী-দেৱতা ধৰ্ম আছিল। এতিয়া সেইটো ধৰ্ম নোহোৱা কৰি আদি সনাতন হিন্দু ধৰ্ম বুলি কৈ দিয়ে, বিবুদ্ধিত পৰি আছে। এতিয়া তোমালোক ভাৰতবাসীয়ে বুজি পোৱা যে আমি প্ৰাচীন দেৱী-দেৱতা ধৰ্মৰ আছিলোঁ। সত্যযুগৰ মালিক আছিলোঁ। কিন্তু সেই নিচা ক’ত? কল্পৰ আয়ুসেই দীঘলীয়া কৰি দিলে। সকলো কথা পাহৰি গৈছে। ইয়াৰ নামেই হ’ল বিভ্ৰান্তিৰ খেল। এতিয়া সত্য পিতাৰ দ্বাৰা তোমালোকে গোটেই জ্ঞান জনা বাবে উচ্চ পদ পোৱা আকৌ আধাকল্পৰ পাছত অধঃপতিত হোৱা কিয়নো ৰাৱণ ৰাজ্য আৰম্ভ হয়। সৃষ্টি পুৰণিতো হ’বই নহয় জানো। তোমালোকে বুজি পোৱা যে আমি নতুন সৃষ্টিৰ মালিক আছিলোঁ, এতিয়া পুৰণি সৃষ্টিত আছোঁ। কিছুমানৰ এইটোও স্মৃতিত নাহে। পিতাই আমাৰ স্বৰ্গবাসী কৰি তোলে। আধাকল্প আমি স্বৰ্গবাসী হৈ থাকিম আকৌ আধাকল্পৰ পাছত অৱনমিত হোৱা কিয়নো ৰাৱণ ৰাজ্য আৰম্ভ হয়। সৃষ্টিতো পুৰণি হ’বই নহয় জানো। তোমালোকে বুজি পোৱা পিতাই আমাক স্বৰ্গবাসী কৰি তোলে। আধাকল্প আমি স্বৰ্গবাসী হৈ থাকিম পুনৰ নৰ্কবাসী হ’ম। তোমালোকো পুৰুষাৰ্থৰ ক্ৰমানুসৰি মাষ্টৰ অলমাইটী হৈছা। এয়া হ’ল – জ্ঞান অমৃতৰ ডোজ (মাত্ৰা)। শিৱবাবাই পুৰণা অৰগেন্স (কৰ্মেন্দ্ৰিয়) পাইছে। নতুন অৰগেন্সতো নাপায়। পুৰণা বাদ্য যন্ত্ৰ (শৰীৰ) লাভ কৰে। পিতা আহেও বানপ্ৰস্থ অৱস্থাত। সন্তানসকল আনন্দিত হয় তেতিয়া পিতাও আনন্দিত হয়। পিতাই কয় – মই সন্তানসকলক জ্ঞান দি ৰাৱণৰ পৰা উদ্ধাৰ কৰিবলৈ যাওঁ। পাৰ্ট (ভূমিকা)তো আনন্দেৰে ৰূপায়ণ কৰা হয়। পিতাই বহুত আনন্দেৰে ভূমিকা ৰূপায়ণ কৰে। পিতা কল্পই কল্পই আহিবলগীয়া হয়। এই পাৰ্ট কেতিয়াও বন্ধ নহয়। সন্তানসকল বহুত আনন্দিত হৈ থকা উচিত। যিমানে সত্যৰ সংগত থাকিবা সিমানে আনন্দিত হ’বা, স্মৰণ কমকৈ কৰা সেইবাবে ইমান আনন্দ নাথাকে। পিতাই সন্তানসকলক সস্পত্তি দিয়ে। যিসকল সন্তান সঁচা অন্তৰৰ, তেওঁলোকৰ প্ৰতি পিতাৰ বহুত স্নেহ থাকে। সঁচা অন্তৰত চাহাব ৰাজি হৈ থাকে। ভিতৰে-বাহিৰে যিসকল সঁচা হয়, পিতাৰ সহায়কাৰী হয়, সেৱাত তৎপৰ হৈ থাকে সেইসকলেই পিতাৰ প্ৰিয় হয়। নিজৰ অন্তৰক সুধিব লাগে – মই সঁচা সেৱা কৰোঁনে? সত্য পিতাৰ সংগত থাকোঁনে? যদি সত্য পিতাৰ সংগত নাথাকা তেন্তে কি গতি হ’ব? বহুতকে ৰাস্তা দেখুৱাই থাকিলে তেতিয়া পদো উচ্চ পাবা। সত্য পিতাৰ পৰা আমি কি সম্পত্তি পাইছো, নিজৰ ভিতৰত চাব লাগে। এয়াতো জানা যে ক্ৰমানুসৰি হয়। কিছুমানে বহুত সম্পত্তি পায়, কিছুমানে কম পায়? ৰাতি-দিনৰ পাৰ্থক্য থাকে। অচ্ছা!\n(1) তোমালোকে এই দেহৰ যি সংগ পাইছা, সেই সংগৰ পৰা উপৰাম হৈ থাকিব লাগে। সত্যৰ সংগৰ দ্বাৰা পাৱন হ’ব লাগে।\n(2) এই ষ্টুডেণ্ট লাইফ্‌ত (বিদ্যাৰ্থী জীৱনত) চলোঁতে ফুৰোঁতে বুদ্ধিত যাতে জ্ঞানৰ কথাই চলি থাকে। এইম্ অৱজেক্টক (লক্ষ্য-উদ্দ্যেশ্যক) সন্মুখত ৰাখি পুৰুষাৰ্থ কৰিব লাগে। সঁচা অন্তৰেৰে পিতাৰ সহায়কাৰী হ’ব লাগে।\nগ’ল্ডেন এজড্ (স্বৰ্ণীম যুগী) স্বভাৱৰ দ্বাৰা গ’ল্ডেন এজড্ সেৱা কৰোঁতা শ্ৰেষ্ঠ পুৰুষাৰ্থী হোৱা\nযিসকলৰ সন্তানৰ স্বভাৱত ঈৰ্ষা, সিদ্ধ কৰাৰ আৰু জেদ্ ভাৱ অথবা কোনো পুৰণি সংস্কাৰৰ এলয় (খাদ) মিহলি নহয় তেওঁলোক হৈছে গ’ল্ডেন এজড্ স্বভাৱৰ। এনেকুৱা গ’ল্ডেন এজড্ স্বভাৱ আৰু সদায় ‘হয় মহাশয়’ৰ সংস্কাৰ গঢ়ি তোলোঁতা শ্ৰেষ্ঠ পুৰুষাৰ্থী সন্তানে যেনেকুৱা সময়, যেনেকুৱা সেৱা তেনেকৈ নিজকে ম’ল্ড কৰি (গঢ় দি) ৰিয়েল গ’ল্ড (খাটি সোণ) হৈ যায়। সেৱাতো যাতে অভিমান বা অপমানৰ এলয় মিহলি নহয় তেতিয়া গল্ডেন এজ‌ড্ সেৱা কৰোঁতা বুলি কোৱা হ’ব।\n‘কিয়’, ‘কি’ৰ প্ৰশ্ন সমাপ্ত কৰি সদায় প্ৰসন্নচিত্ত হৈ থাকা।


ড° নন্দিতা দত্ত (বৰপেটা জিলা দুৰ্যোগ ব্যৱস্থাপনা প্ৰাধিকৰণৰ জিলা প্ৰকল্প বিষয়া) - সাহিত্য ডট অৰ্গ\nসাক্ষাৎকাৰ গ্ৰহণ : সাহিত্য_ডট অৰ্গৰ হৈ ঊষামণি কাকতি (সম্পাদক)\nপ্ৰাকৃতিক দুৰ্যোগত সৰ্বাধিক ক্ষতিগ্ৰস্ত হোৱা ৰাজ্যসমূহৰ ভিতৰত আমাৰ অসমেই প্ৰধান ।বছৰি কেৱল বানপানীত হোৱা ক্ষয়-ক্ষতিৰ পৰিমাণে আজিও অস্পষ্ট । অন্যান্য সম্পদসমূহৰ ক্ষয়-ক্ষতিতকৈ মানৱ সম্পদৰ ক্ষয়-ক্ষতিহে অপূৰণীয় । চৰকাৰে যিকোনোধৰণৰ প্ৰাকৃতিক দুৰ্যোগ প্ৰতিৰোধ , প্ৰশমন অথবা দুৰ্যোগৰ পৰৱৰ্তী সময়ত ল’ব লগা বিধি ব্যৱস্থাৰ বাবে দুৰ্যোগ ব্যৱস্থা প্ৰাধিকৰণ গঠন কৰি অন্যান্য সম্পদৰ লগতে বিশেষকৈ মানৱ সম্পদৰ ক্ষয়-ক্ষতি হ্ৰাসৰ ব্যৱস্থা কৰি আহিছে । চৰকাৰৰ এই কাৰ্য ব্যৱস্থাৰ আভাস লাভৰ বাবেই আমি বৰপেটা জিলাৰ দুৰ্যোগ ব্যৱস্থাপনা প্ৰাধিকৰণৰ জিলা প্ৰকল্প বিষয়া ড° নন্দিতা দত্তৰ সৈতে কথা পাতিছিলোঁ ।\nসাহিত্য ডট অৰ্গ (সা.ড.অ.) – ড° নন্দিতা দত্ত বাইদেউ, প্ৰথমতে আমি আপোনাক সাহিত্য ডট অৰ্গৰ সাক্ষাৎকাৰ শিতানলৈ আদৰণি জনাইছোঁ । প্ৰথমতে আমি আপোনাৰ জন্ম, শিক্ষা আৰু কৰ্ম জীৱনৰ বিষয়ে জানিব বিচাৰিম ।\nড° নন্দিতা দত্ত – সাহিত্য ডট অৰ্গৰ বিষয়বৱীয়াসকলক ধন্যবাদ জনালোঁ । মোৰ জন্ম ১৯৮৪ চনৰ ৯ মাৰ্চ তাৰিখে যোৰহাট জিলাৰ চাৰিগাঁও কছাৰীপৰীয়া গাঁৱত। চাৰিগাঁও উচ্চ মাধ্যমিক বালিকা বিদ্যালয়ৰ পৰা প্ৰৱেশিকা পৰীক্ষা, কটন কলেজৰ পৰা বিজ্ঞান শাখাত উচ্চতৰ মাধ্যমিক , জগন্নাথ বৰুৱা মহাবিদ্যালয়ৰ পৰা ভূ তত্ত্ব বিভাগত স্নাতক ডিগ্ৰী লাভ কৰিছো।ডিব্ৰুগড় বিশ্ববিদ্যালয়ৰ পৰা প্ৰায়োগিক ভূতত্ত্বত স্নাতকোত্তৰ ডিগ্ৰী লাভ কৰিছোঁ ৷ একে বিভাগৰ পৰাই “Fluvial Geomorphology and Morphotectonic River Basin North East India” বিষয়ত গৱেষণা কৰি পি এইচ ডি ডিগ্ৰী লাভ কৰিছোঁ ৷মই বৰ্তমান অসম ৰাজ্যিক দুৰ্যোগ ব্যৱস্থাপনা প্ৰাধিকৰণৰ অধীনত বৰপেটা জিলা দুৰ্যোগ ব্যৱস্থাপনা প্ৰাধিকৰণত জিলা প্ৰকল্প বিষয়া হিচাপে কাম কৰি আছো ৷\nসা.ড. অ. – অসমৰ প্ৰধান প্ৰাকৃতিক দুৰ্যোগ বানপানী আৰু ভূমিকম্প প্ৰতিৰোধৰ বাবে আপোনালোকে কেনেধৰণৰ আঁচনি বা কাম-কাজ কৰি আহিছে,সেইবিষয়ে জানিব বিচাৰিম ৷\nড° ন.দ. – দুৰ্যোগৰ ঋণাত্মক প্ৰভাৱ হ্ৰাসৰ বাবে ভাৰত চৰকাৰে ২০০৫ চনত ৰাষ্ট্ৰীয় দুৰ্যোগ ব্যৱস্থাপনা আইন প্ৰৱৰ্তন কৰে ৷এই আইনৰ দ্বাৰা ৰাষ্ট্ৰীয়,ৰাজ্যিক, জিলা তথা স্থানীয় পৰ্যায়ত দুৰ্যোগ ব্যৱস্থাপনা প্ৰাধিকৰণসমূহ গঠন কৰা হয় ৷ ২০১০ চনত অসম ৰাজ্যিক দুৰ্যোগ ব্যৱস্থাপনা প্ৰাধিকৰণৰ পূৰ্ণাঙ্গৰূপত কাৰ্যকৰী হৈ আছে ৷ এই প্ৰাধিকৰণে ভূমিকম্প,বানপানী,ভূমিস্খলন, ধুমুহা, বজ্ৰপাত ,গৰাখহনীয়া আদি নানা দুৰ্যোগৰ মোকাবিলা কৰিব পৰাকৈ অসমবাসীক প্ৰশিক্ষণ, কৰ্মশালা,জন সচেতনতা বৃদ্ধি অভিযান, জৰুৰীকালীন ফোন নম্বৰ একত্ৰীকৰণ, প্ৰত্যেক জিলাতে প্ৰতিদিনে নিশাই কাৰ্যকৰী হোৱা দুৰ্যোগ নিয়ন্ত্ৰণ কক্ষ স্থাপন , মহাবিদ্যালয়, বিশ্ববিদ্যালয়, আই আই টি ৰ সহযোগত দুৰ্যোগৰ গৱেষণামূলক অধ্যয়ন,মোকাবিলাৰ উপায় উদ্ভাৱন আদি বহুমুখী কাৰ্যত নিয়োজিত হৈ আহিছে ৷\nসা.ড. অ – ভূমিকম্পৰ ক্ষয়-ক্ষতিৰ হ্ৰাসৰ বাবে জনসাধাৰণে ল’বলগীয়া সাৱধানতাৰ বিষয়ে জনাব নেকি ৷\nড° ন.দ – উত্তৰ পূব ভাৰত তথা অসমখন ভূ গৰ্ভৰ ইণ্ডিয়ান ফলি,ইউৰেছিয়ান ফলি আৰু মান্যমাৰ ফলিৰ সংঘৰ্ষস্থলীত অৱস্থিত ৷সেয়ে অসম অতিশয় ভূমিকম্পপ্ৰৱণ ৰাজ্য ৷ভূমিকম্প যিহেতু একেবাৰে প্ৰতিৰোধ কৰা বা আগজাননী দিয়া সম্ভৱ নহয় , সেয়ে ইয়াৰ বাবে পূৰ্ব প্ৰস্তুতি অতি জৰুৰী ৷ক্ষয়-ক্ষতিৰ প্ৰতিৰোধৰ বাবে কিছুমান কাৰ্য কৰিব পাৰে ৷ যেনে , গৃহ, আট্টালিকা নিৰ্মাণ কৰোতে অভিজ্ঞ অভিযন্তাৰ সহায়ত সঠিক নিৰ্মাণৰ পৰীক্ষা কৰিব লাগে ৷ভূমিকম্প প্ৰতিৰোধ কৰিব পৰাকৈ বেৰ,আধাৰ,ভেটি পৰীক্ষা কৰিব লাগে ৷ ঘৰত সহজে বাগৰি পৰিব পৰা আচবাব আছে নেকি নিৰীক্ষণ কৰিব লাগে ৷তেনে আচবাব বেৰত মজবুত গজাল,শিকলি আদি লগাই ৰাখিব লাগে ৷ৰাসায়নিক পদাৰ্থ, কাচৰ আচবাব মুকলিত ৰাখিব নেলাগে ৷ঘৰৰ বিদ্যুৎ, পানী সংযোগৰ বিষয়ে আগতীয়াকৈ জানি ৰাখিলে দুৰ্যোগৰ সময়ত সংযোগ বন্ধ কৰাৰ সুবিধা হয় ৷\nভূমিকম্পত প্ৰথমে নিজকে সুৰক্ষা দিব লাগে ৷যদি ঘৰৰ ভিতৰত থাকে তেনে দুৰ্যোগৰ সময়ত বহি পৰক,মজবুত মেজ, বিচনাৰ তলত সোমাই খুঁটাত ধৰি লওঁক ৷ঘৰৰ বাহিৰত থাকিলে খহি পৰাৰ সম্ভাৱনা থকা অট্টালিকা,ঘৰ,বেৰ,গছ,বিদ্যুত পৰিবাহী খুঁটা আদিৰ পৰা আঁতৰি আহক ৷চলন্ত গাড়ীত থাকিলে জোকাৰণি শেষ নোহোৱালৈকে গাড়ী ৰখাই গাড়ীতে বহি থাকক ৷জোকাৰণি শেষ হোৱাৰ লগে লগে আশ্ৰয়স্থলৰ পৰা ওলাই নাহিব ৷ক্ষতিগ্ৰস্ত ভৱন,বেৰ,গছ,খুঁটা খহি পৰিব পাৰে ৷পৰিস্থিতিৰ উমান লৈ নিৰাপদ ঠাইত আশ্ৰয় লওঁক ৷\nসা.ড. অ. -এই বছৰ বানপানীৰ কবলত পৰা অঞ্চলৰ সংখ্যা বহু বেছি ৷বানপানীৰ কবলত পৰা ৰাইজে বানপানীৰ পাছত ল’বলগীয়া স্বাস্থ্যবিষয়ক যতনসমূহৰ বিষয়ে অলপমান জনাব নে !\nড° ন.দ – বানপানী শুকোৱাৰ লগে লগে ঠাইবোৰত ব্লিচিং পাউদাৰ, ফেনাইল চটিয়াব লাগে ৷ডায়েৰীয়া ৰোগৰ সম্ভাৱনা বেছি বাবে খোৱা বা ব্যৱহৃত পানী পৰিষ্কাৰ কৰি ৰখাত গুৰুত্ব দিব লাগে ৷ জনস্বাস্থ্য কাৰিকৰী বিভাগে ইয়াৰ বাবে হেল’জেন নামৰ এবিধ টেবলেট যোগান ধৰে ৷ মেলেৰীয়া ৰোগৰ পৰা হাত হাৰিবলৈ স্বাস্থ্য বিভাগে ম’হখেদা ধোঁৱা এৰি দিয়া গাড়ীৰ ব্যৱস্থা কৰে ৷নিজেও আঁঠুৱা ব্যৱহাৰ কৰিব লাগে ৷খাদ্য পৰিষ্কাৰ হাতেৰে গ্ৰহণ কৰিব লাগে ৷\nসা.ড.অ -নদীবান্ধবোৰে বানপানী সৃষ্টিত প্ৰধান ভূমিকা পালন কৰে বুলি শুনিবলৈ পোৱা যায় ৷ এইবিষয়ে আপোনাৰ মতামত জানিব বিচাৰিম ৷\nড° ন.দ -অসমৰ প্ৰধান নদী ব্ৰহ্মপুত্ৰ আৰু বৰাক ৷ইয়াৰে ব্ৰহ্মপুত্ৰৰ ১১৩ খন উপনদী আছে ৷বাৰিষা এই আটাইবোৰ নদী মৌচুমী বায়ুৰ বাবে হোৱা বৰষুণৰ বাবে পানী বাঢ়ি বানপানী সৃষ্টি কৰে ৷এই প্ৰাকৃতিক সমস্যাবোৰ মানুহে নিজে সৃষ্টি কৰা গাঁঠনিক কাৰ্যকলাপৰ প্ৰভাৱত সমস্যা অধিক জটিল হৈ পৰে ৷ বিদ্যুৎ উৎপাদনৰ বাবে মানুহে সৃষ্টি কৰা নদীবান্ধৰ ৰিজাভাৰত বেছি বৰষুণ হ’লে ভৰ কমাবলৈ পানী এৰিব লগা হয় ৷তেতিয়াই বানপানী হোৱাৰ সম্ভাৱনা থাকে ৷যিখন নদীত বান্ধটো থাকে সেই নদীখনৰ পুতল আৰু বহন ক্ষমতাৰ ওপৰতহে বানপানী হোৱা-নোহোৱাতো নিৰ্ভৰ কৰিব৷উদাহৰণস্বৰূপে ,বৰপেটাৰ বেকী নদীৰ পুতল যথেষ্ঠ বেছি ৷ভূটানৰ কৰিশ্বু নদীবান্ধৰ পৰা sooo cumecs ৰ তলত পানী এৰে ,সেই পানীয়ে নদীৰ পানীৰ উচ্চতা বৃদ্ধি কৰিলেও বানপানীৰ সৃষ্টি কৰিব নোৱাৰে ৷যদিহে নদীৰ পানীৰ উচ্চতা বিপদসীমাতকৈ তলত থাকে ৷\nসা.ড. অ – প্ৰাকৃতিক দুৰ্যোগ প্ৰতিৰোধ বা প্ৰশমনৰ বাবে চৰকাৰৰ ভূমিকা কেনেধৰণৰ জানিব বিচাৰিম ৷\nড° ন.দ – অসম ৰাজ্যিক দুৰ্যোগ ব্যৱস্থাপনা প্ৰাধিকৰণে প্ৰতিবছৰে নিয়মীয়াকৈ বানপানী হয় সেয়েহে ১৫ মেৰ পৰা ১৫ অক্টোবৰলৈকে বানপানী সময় হিচাপে চিহ্নিত কৰা আছে ৷ এই সময়ছোৱাত ফেব্ৰুৱাৰী, মাৰ্চ মাহত বিভিন্ন বিভাগসমূহৰ লগত বানপানীৰ আগতীয়া প্ৰস্তুতি সম্পৰ্কে সভা অনুষ্ঠিত কৰি তৎপৰ হৈ থাকিবলৈ আহ্বান জনোৱা হয় ৷ তাৰোপৰি বিভিন্ন বিভাগৰ মুৰব্বী আৰু ৰাজহ চক্ৰ বিষয়াক বানপানী পূৰ্ব প্ৰস্তুতি সম্পৰ্কে পৰিকল্পনা প্ৰস্তুত কৰিবলৈ দিয়া হয় ৷ এই পৰিকল্পনাসমূহত ওখ আশ্ৰয় শিবিৰ চিনাক্তকৰণ, জৰুৰীকালীন ফোন নং, নাওৰ মালিকৰ নম্বৰ, nodal officer বাচনি ,খাদ্য তথা ঔষধপাতি আগতীয়াকৈ যোগাৰ আদি সম্পৰ্কে বিস্তৰ বিৱৰণ থাকে ৷ তাৰোপৰি দুৰ্যোগৰ সময়ত উদ্ধাৰ কৰিবলৈ ৰাজ্যিক দুৰ্যোগ সঁহাৰি দল , অগ্নি নিবাপৰ্ক আৰু আপাতকালীন বিভাগত থাকে ৷তেওঁলোকৰ উন্নত প্ৰশিক্ষণপ্ৰাপ্ত ডুবাৰু, অন্যান্য সা-সঁজুলি যেনে : ৰবট বোট, ডুবাৰুৰ অক্সিজেন, চিলিণ্ডাৰ, লাইফ জেকেট থাকে ৷এইবোৰৰ সহায়ত মানুহক সুকলমে উদ্ধাৰ কৰিব পাৰে ৷বেছিকে বানপানী হোৱা জিলাবোৰত ৰাষ্ট্ৰীয় দুৰ্যোগ সঁহাৰি দলৰ ৩০-৩৫ জনীয় দল ৰাইজৰ সুবিধাৰ্থে আহে ৷ ভূমিকম্প,ধুমুহা, বজ্ৰপাত আদিৰ বাবেও দুৰ্যোগ পৰিকল্পনা থাকে ৷ৰাজ্যিক দুৰ্যোগ সঁহাৰি পুঁজি আছে ৷ যিবোৰ অসম ৰাজ্যিক দুৰ্যোগ ব্যৱস্থাপনা নিয়মাৱলীত ইবিলাকৰ ব্যৱহাৰৰ বিষয়ে উল্লেখ কৰা হয় ৷\nসা.ড. অ. – অনাগত সময়বোৰত প্ৰাকৃতিক দুৰ্যোগ প্ৰশমনৰ বাবে বিজ্ঞান প্ৰযুক্তিৰ উন্নত কলা-কৌশলৰ আৱিষ্কাৰ আৰু ব্যৱহাৰৰ সম্ভাৱনা কিমান বুলি আপুনি বিবেচনা কৰে ৷\nড° ন. দ – অনাগত সময়ত প্ৰাকৃতিক দুৰ্যোগ প্ৰশমনৰ বাবে বিজ্ঞান প্ৰযুক্তিৰ উন্নত কলা কৌশল আৱিষ্কাৰ হ’ব বুলি মই আশাবাদী ৷ ভূমিকম্পৰ আগজাননী দিয়া সম্ভৱ নহ’লেও জি.পি.এচৰ সহায়ত সময়ৰ লৰচৰ হোৱা, স্থান আৰু ভূ ফলকৰ গতিৰ তথ্য উলিয়াব পৰা যায় ৷এই পদ্ধতিয়ে অনাগত সময়ত আৰু সহায়ক হ’ব ৷ Indian Meterological Department য়ে উন্নত প্ৰযুক্তিবিদ্যাৰ ফণি ঘূৰ্ণী বতাহৰ আগতীয়া জাননী দি বহু মানুহৰ প্ৰাণ ৰক্ষা কৰিছে ৷ অসমৰ বিশ্ববিদ্যালয়বোৰত নদীৰ বিষয়ে গৱেষণা কৰি বানপানী নিয়ন্ত্ৰণৰ চেষ্টা কৰি সুফল পাব বুলি মোৰ বিশ্বাস ৷ সা.ড. অ. – ইমানপৰে প্ৰাকৃতিক দুৰ্যোগ ব্যৱস্থাপনাৰ বিষয়ে আপোনাৰ কথাখিনি জানিব পাৰি আমি নথৈ আনন্দিত ৷ আমি আশাবাদী আপোনাৰ কথাখিনিয়ে আমাৰ সাহিত্য ডট অৰ্গৰ পাঠকসকলক দুৰ্যোগ ব্যৱস্থাপনাৰ বিষয়ে নতুন দিশৰ সন্ধান দিলে ৷আপোনাৰ কৰ্ম ব্যস্ততাৰ মাজতো বহুমূলীয়া সময় প্ৰদান কৰি এই সাক্ষাৎকাৰ প্ৰদান কৰা বাবে পুনৰবাৰ ধন্যবাদ জনালোঁ ৷\n← বান বিধ্বস্ত অঞ্চলৰ কৃষি: চন্দ্ৰ কমল চেতিয়া\nসম্পাদকীয় – ঊষামণি কাকতি →


স্পৰ্শ আৰু সতীত্বৰ গল্প - অপূৰ্ব কুমাৰ শইকীয়া - সাহিত্য ডট অৰ্গ\nস্পৰ্শ আৰু সতীত্বৰ গল্প – অপূৰ্ব কুমাৰ শইকীয়া\nপ্ৰথমে মই নামটোৰ, তাৰ পাছত তাইৰ কোমল সৰলতাখিনিৰ, ছাল আৰি চুলিৰ চিকমিকনিৰ আৰু সৰ্বশেষত প্ৰকৃত ছোৱালীজনীৰ প্ৰেমত পৰিলোঁ। আমাৰ ওঠৰ বছৰ পাৰ হৈছে মাত্ৰ, পৃথিৱীৰ প্ৰতিটো নিউট্ৰন, পজিট্ৰন কণাৰ পৰা পৰ্বত, হিমশিলালৈ ভাল লগাৰ বয়স। তাই মোৰ সহপাঠী। চিকিৎসা মহাবিদ্যালয়ৰ এনাটমী হলৰ শ ব্যৱচ্ছেদন কক্ষত তাইক ওচৰৰ পৰা লগ পাইছোঁ, এটা কেডেভাৰ বা শ-দেহ কাটি-কুটি চাবলৈ আঠজনীয়া গ্ৰুপ একোটা যে বনোৱা হৈছে সেইদলৰে তাই মোৰ বডী পাৰ্টনাৰ। ব্যৱচ্ছেদন কক্ষৰ বেৰত ডাঙৰ হৰফেৰে লিখা আছে কনফুচিয়াছৰ বাণী: মই শুনো আৰু পাহৰি যাওঁ, মই চাওঁ আৰু মনত ৰাখোঁ, মই কৰোঁ আৰু বুজি পাওঁ।\nনৰকাচলৰ পাহাৰ বগাই কলেজলৈ যাওঁ, মেডিকেল কলেজৰ বাছত নুঠো। শিক্ষাৰ্থীৰ বাবে ইমান বিলাস ঠিক নহয়। খোজ কাঢ়ি ঘামি-জামি ৰাস্তাত বনৰীয়া ফুল দুই-এপাহ ছিঙি ওপৰলৈ উঠাত মাদকতা আছে। এই আনন্দ কেৱল অপেছাদাৰী পৰ্বতাৰোহীয়ে বুজে আৰু লয়। ইলিয়ঞ্জাহঁতৰ ছাত্ৰী নিবাসৰ পৰাও কেইজনীমান ছোৱালী পদব্ৰজে ওপৰলৈ উঠে, সিহঁতৰ ৰাস্তা বেলেগ যদিও এঠাইত আমাৰ ৰাস্তাৰে সিহঁতৰ ৰাস্তা কটা-কটি হয়। অলপ দূৰ আমি একেলগে পাহাৰ বগাওঁ।\n“বাছত কিয় নাহা?” –মই তাইক সোধোঁ, মই হয়তো তাইৰ পৰা ঘুঁকটি উলিয়াবৰ চেষ্টা কৰোঁ, তাই মোক লগ পাবলৈকে খোজকাঢ়ি নাহেতো!\n“আমি পাহাৰৰ মাৰ জনগোষ্ঠীৰ ছোৱালী, বাছত উঠাৰ অভ্যাসটো কম।”- ইলিয়ঞ্জা অলপ সময় টলকা মাৰি ৰ’ল, তাৰপাছত মই একো নোসোধাকৈয়ে ক’লে, “মোৰ দেউতা মাৰ ভিলেজ কাউন্সিলৰ হে’ডমেন, লাল, তথাপি খোজ কঢ়াতে আমাৰ ৰাপ।”- তাই ইংৰাজীতে কয়। মই কথিত ইংৰাজীত বেয়া, ব্যাকৰণত তীখৰ। ব্যাকৰণে মোৰ কথিত ইংৰাজী দীঘলীয়া কৰি নি থাকে।\n“লাল? চ’ সংস্কৃতাইজড্ এণ্ড মেনলী! লালচ আৰ অলৱেজ এ লিডাৰ্ছ ট্ৰাইচ!”\nতাই হাঁহিলে, পাহাৰতহে ডাঙৰ মানুহ, ভৈয়ামত আমি খোপনি নাপাওঁ!” তাইৰ মাতত এক বিষাদৰ সুৰ শুনিলোঁ। পাহাৰীয়া বাবেই তাই কিবা বৈষম্যৰ বলি হৈছে নেকি বাৰু তাই? হ’বও পাৰে, দুই এজন অবোধৰ মাজত থাকিবও পাৰে সেই উচ্চাত্মিকা, কিন্তু সেয়া সাধাৰণীকৰণ কৰা নাযায়। মই পুনৰ ইলিয়ঞ্জাৰ প্ৰেমত পৰিলোঁ। কথাটো এনে হৈ পৰিল যেন পৌণপুণিকভাৱে তাইৰ প্ৰেমত পৰা আৰু বগুৱা বাই উঠাই হ’ল মোৰ কাম। এয়া মোৰ চিকিৎসাবিদ্যা অধ্যয়নৰ অনুপান।\nএদিন মোৰ হাতত গুল্ম-ফুল এপাহ দেখি ইলিয়ঞ্জাই ক’লে, “ফুল কিয় চিঙা? নিছিঙিলে নহয়নে?”\nহয়, নিছিঙিলেও হয়, হয়তো অজানিতে গঢ় লৈ উঠা এয়া মোৰ বদঅভ্যাস আছিল। এৰিলোঁ, ফুল ছিঙিবলৈ এৰিলোঁ। তাতে তাইৰ অনুৰোধটোত মই এটা প্ৰতিকী অৰ্থ বিচাৰি পালোঁ।\nউপান্তজনৰ জীৱন। ইলিয়ঞ্জা সামাজিকভাৱে, মই অৰ্থনৈতিকভাৱে। ভঁৰালৰ মাগুৰি ধান কেইমোনমান বেচি মোলৈ টকা পঠোৱা হয়। কষ্টেৰে চলোঁ। মানি অৰ্ডাৰখন আহিলে মই লাজে লাজে ডাকোৱালজনক কাষৰীয়াকৈ মাতি টকাকেইটা লওঁ। পৰিমাণত সামান্য, সহপাঠীজাকৰ ওচৰত লাজ লাগে। এদিন ডাকোৱালজনক দেখি; ‘নিপূৰ্বৰ টকা আহিছে’ বুলি লগৰ গোটেইজাক আহি মোক ঘেৰি ধৰিলেহি, “আমাক চাহ খুৱাব লাগিব কিন্তু!” — পিছে টকাৰ পৰিমাণটো দেখি এজন-দুজনকৈ সকলো আঁতৰ হ’ল। কেৱল ইলিয়ঞ্জা সকৌতুকেৰে ৰৈ আছিল মোৰ ওচৰত।\n“মোক চাহ খুৱাবা?”\nব্যৱচ্ছেদন কক্ষত মৃতদেহবোৰ উলংগ হৈ ওপৰমূৱাকৈ পৰি থাকে। ‘এনবামিং’ কৰা দেহ। ফৰ্মেলিনজাতীয় কেমিকেল ডিঙিৰ তেজৰ নলীৰে, পেটৰ ফুটাৰে ভিতৰলৈ ভৰাই নেগেলাকৈ ৰখা দেহ। হলঘৰটোৰ বতাহত নাকত ধৰা এটা মিশ্ৰ গোন্ধ ডাৱৰৰ দৰে ওলমি থাকে, কিতাপ মেলি দেহৰ মাংসপেশী, সিৰা-উপসিৰা আৰু স্নায়ু চাওঁতে মৃতদেহৰ চৰ্বীবোৰ ‘কানিংহাম এনাটমী’ বোলা কিতাপখনতো পৰে। মিঠাতেল পৰা কাগজৰ ৰূপ লয় কিতাপখনৰ পৃষ্ঠাবোৰ। ঘিণ, ভয় আৰু সুকুমাৰ অনুভূতিয়ে ফৰ্মেলিন দিয়া মাংসপেশীৰ দৰে গোট মাৰে!\n“ইলিয়ঞ্জা, তুমি মোৰ বডী পাৰ্টনাৰ বুলি পাহৰিলা নেকি? ক’ত ঘুৰি ফুৰিছাগৈ?”— মই তাইক মৃদুভাৱে ধমকি দিওঁ। দৰাচলতে কথাটো বেলেগ, সেইদিনা আমাৰ বডীপাৰ্ট অধ্যয়নৰ অংশ আছিল পুৰুষৰ প্ৰস্ৰাৱ আৰু জনন তন্ত্ৰ। সলাজ হাঁহি এটাৰে তাই মোক জনাই দিলে যে এই বিষয়ৰ অধ্যয়ন অন্ততঃ মোৰ লগত তাইৰ সম্ভৱ নহয়। অলপ সময়ৰ পাছত তাইক বেলেগ এটা গ্ৰুপৰ ছাত্ৰীকেইজনীৰ লগত পুৰুষৰ মৃতদেহ এটি অধ্যয়ন কৰি থকা দেখা গ’ল।\nইলিয়ঞ্জাই অসমীয়া ভাষাটো নিচেই কমকৈ জানে বাবে ময়েই উপযাচি তাইক অসমীয়া শিকোৱাৰ দ্বায়িত্বটো ল’লোঁ। তীখৰ মগজুৰ ছোৱালী, মোৰ বেছি কষ্ট নহ’ল, ব্যৱহাৰিক ভাষাটো তৎক্ষনিকভাৱেই তাই শিকিলে, পাছে ব্যাকৰণ ক’ৰবালৈ পলাল। বিশেষ্য, বিশেষণ আৰু ক্ৰিয়াপদেৰে এক বিশৃংখলাৰ সৃষ্টি কৰি তাই মোৰ ৰং চালে। নিজৰ ভাষজ্ঞান জাহিৰ কৰিবলৈকে তাই এদিন মোক পূৱাই অতি উৎসাহেৰে ক’লে, “আজি ইলিয়ঞ্জা নিপূৰ্বৰ লগত উজান বজাৰলৈ ফুৰিবলৈ যাব!”\n“ৱাও, কেনে মজা ইলিয়ঞ্জা,” আনন্দৰ উচ্ছাসত মই প্ৰায় চিৎকাৰ কৰি উঠিলোঁ, “ইউ আৰ উইডাউট প্ৰনাউনছ্ এণ্ড ইট চাউণ্ডচ্ চ’ এপিলিং টু বি ফুল অব নাউনছ্!”\n“ঠিকেই কৈছোঁতো, “ইলিয়ঞ্জাই সুধিলে, “প্ৰনাউনছ্ গিভ ইউ ইগ’জ…”\nতাই হয়তো বুজাব খুজিছিল, শিশুৱে বিনা সৰ্বনামেৰে কথা ক’বলৈ শিকে, সেয়ে হয়তো শিশু স্বৰ্গীয়, সৰ্বনামে মানুহক সংকীৰ্ণ কৰে। তাইৰ হাঁহি উঠাবলৈকে ময়ো টপৰাই মাত লগালোঁ, “লগতে আজি নিপূৰ্বই ইলিয়ঞ্জাক হোটেলত পেটভৰাই এসাঁজ খুৱাবও!”\n“কেনে মজা!” মই পুনৰ তাইক সুধিলোঁ।\nতাই চকু দুটা পিৰিকিয়াই হাঁহিলে! বছেৰেকীয়া কলেজ সপ্তাহত ইলিয়ঞ্জাই চাউন নাম নাচ নাচিলে। লগত গুৱাহাটীতে থকা, বেলেগ শিক্ষানুষ্ঠানত পঢ়ি থকা ছাত্ৰ-ছাত্ৰীৰ এটা দল।\nমোৰ হাতত থেইলিয়া নামৰ বাঁহীটো গুঁজি দি ইলিয়ঞ্জাই ক’লে, “বজোৱা!”\n“এহ একো এডালো নাজানো মই..”\n“এনেয়ে কিবাকিবি বজাই থাকা, বাকী ল’ৰাকেইটাই সুৰটো মিলাই দিব…!”- তাই মোক উৎসাহেৰে ক’লে।\nবেঙা আছিলোঁ, প্ৰেম প্ৰকাশত মোতকৈও হয়তো ঢোঁৰাকাউৰী এটা শ্ৰেষ্ঠ। কথাবোৰ ডিঙিলৈকে উঠি আহে, জিভা জঠৰ হয়, কাণৰ লতি ৰঙা হয়, চকুকেইটা বিষ্ফোৰিত হ’ব খোজে। ইলিয়ঞ্জাই মুখ টিপি হাঁহে।\nএদিন ইলিয়ঞ্জাৰ ঘৰৰ পৰা পাৰ্চেল এটা আহিল। অভদ্ৰজনোচিত যদিও উৎসাহৰ আতিশয্যত ময়ে পাৰ্চেলটোখুলি তাইলৈ ঘৰৰ পৰানো কি পঠিয়াইছে চাব খুজিলোঁ। দেখিলেই ভাল লগা এটুকুৰা টাৱেলৰ দৰে ৰংচঙীয়া কাপোৰ, মৰমতে মই কাপোৰ টুকুৰা খামুচি ধৰিলোঁ।\n“এ…, কি কৰিছা এইবোৰ, সৰ্বনাশ!”\n“কিনো কৰিলোঁ?”— বেঙা এটাৰ দৰে মই তাইলৈ চালোঁ। “এইখন কাপোৰ নটং পুৱন, মতা মানুহে চুব নাপায়। আমি বুকুত পিন্ধোঁ! ইট ইজ এ ব্ৰেষ্টক্লথ ৱৰ্ণ বাই এ ভাৰ্জিন গাৰ্ল অনলি!”\n“আৰ ইউ ৱান?”— হঠাতে মোৰ মুখৰ পৰা কথাটো পিছলি হামকুৰি খাই তাইৰ সন্মুখত পৰিল। কথাটো সোধাৰ পাছতহে মোৰ বোধ হ’ল— ইমান ব্যক্তিগত কথা এটা তাইক এনেকৈ সোধাটো কিমান যে অনুচিত কাম হ’ল।\nইতিমধ্যে মনেৰে বহু দূৰ আগুৱাই গৈছোঁ, দূৰত্বৰ হিচাপৰহে কোনো আনুষ্ঠানিক ঘোষণা নাই। ইলিয়ঞ্জা ঘৰৰ নুমলীয়া। তাইৰ বিয়াত দৰাৰ খৰচ বেছি, কইনাৰ মূল্য বা ‘নুজুম’ বহুত বেছি। দুখীয়া ল’ৰাই তাইৰ ফালে মু নকৰাই ভাল। প্ৰেমবিবাহক উৎসাহিত কৰা হয় সিহঁতৰ সমাজত, একগামিতাকো। তেন্তে দেৰি কৰা যায় কিয়?\nআমাৰ বডীত সেইদিনা কেৱল আমি দুজন। আমাৰ ‘হাতৰ এনাটমী’ শিকাৰ দিন। স্কেলপেলডাল লৈ অভিজ্ঞ হাতেৰে ইলিয়ঞ্জাই কেভেডাৰৰ হাতটোৰ টেণ্ডনবোৰ কাটি ফাঁহ ফাঁহকৈ উলিয়ালে, লগতে সিৰা-উপসিৰা আৰু স্নায়ুবোৰো। মোৰ এইবিলাকত মন নাই, প্ৰকাশৰ ভাষা বিচাৰি অন্তৰ্জগত, বহিৰ্জগত চলাথ কৰিছোঁ। আমাৰ বডীটো হলৰ চুকৰ ফালে, বিছনাৰ উচ্চতাত কিবা ঘটিলেও কাৰো চকুত নপৰে। হঠাতে পূৰ্ণ আবেগেৰে, অৰ্ধনিমীলিত চকুৰে আৰু তাৎকালিকভাৱে মই ইলিয়ঞ্জাৰ কোমল হাতখন ধৰি থাকিলোঁ। হাতত পিন্ধা গ্ল’ভচৰ মাজেদিও যেন মই গম পালো— ইলিয়ঞ্জাৰ দেহৰ সিৰা-উপসিৰাবোৰৰ মাজেদি গৰম তেজৰ সুঁতি এটা বৈ গ’ল।\nস্থবিৰ সময়, অধিবাস্তৱ, মায়াময় আৰু অসচ্ছ। তাই উচাৎ মাৰি নুঠিল। এটি সলাজ হাঁহিৰে তাই তাইৰ হাতখন কিছু সময় মোক ধৰি থাকিবলৈ দিলে আৰু এটা সময়ত মোৰ মুঠিৰ কবলৰ পৰা আলফুলে মুক্ত কৰি আঁতৰাই লৈ গ’ল। বহু কথা ক’ব খুজিও যেন তাই একো নোকোৱাকৈ এখোজ-দুখোজকৈ মোৰ পৰা আঁতৰি গ’ল।\n….আৰু তাৰ পাছত সেই ইলিয়ঞ্জাজনী চিন-মোকাম নোহোৱাকৈ ক’ৰবাত হেৰাই থাকিল। কিছুদিনলৈ বহু চেষ্টা কৰিও মই তাইৰ সম্ভেদ উলিয়াব নোৱাৰি এটা সময়ত মই তাইক বিচাৰিবলৈ বাদ দিলোঁ। ছোৱালী এজনীও ইমান সহজে আৰু পৰিকল্পিতভাৱে নোহোৱা হৈ যাব পাৰে?\nআজি ত্ৰিশ বছৰৰ পাছত ইলিয়ঞ্জাক লগ পাইছোঁ। হাফলঙৰ সদৌ উত্তৰ-পূৱ ভাৰত চিকিৎসক সন্মিলনলৈ তাই ইম্ফলৰ পৰা প্ৰতিনিধি হৈ আহিছে। ময়ো গৈছো গুৱাহাটীৰ পৰা। এটি সুন্দৰ, সৰল দেহৰ ধ্বংসাৱশেষ (সময় বেমাৰ নে মন?), মুখখন এতিয়াও মনৰ পৰ্যটনৰ স্থান হ’ব পৰাকৈ একক আৰু প্ৰোজ্জ্বল। মোক দেখি তাই আবেগত চঞ্চল হৈ পৰিল, —“বাহ, নিপূৰ্ব এতিয়াও তুমি সুন্দৰ হৈ আছা। ব্লেছিংছ অব বিইং এ মেন! তোমালোকৰ দেহবোৰ এতিয়া নাৰী হৰম’নে বেছিকৈ হে সুন্দৰ কৰিবলৈ লৈছে। উই ক্ৰছড্ আৱাৰ প্ৰাইম, লং বেক!”\n“বাৰু বাদ দিয়া এিবোৰ কথা…তোমাৰ ওচৰত বহু অপৰাধবোধেৰে জীয়াই আছো মই, তুমি মোৰ দোষৰ বাবে এতিয়ালৈ ক্ষমা কৰিলানে? মই সঁচাকৈয়ে দুঃখিত— মই সেইদিনা ব্যৱচ্ছেদন কক্ষত তেনে আচৰণ কৰিব নালাগিছিল।”\n“কি যে কোৱা…” ইলিয়ঞ্জা হাঁহিত ফাটি পৰিব খুজিলে, “সেই মধুৰ আৰু অনন্য অনুভৱৰ ৰোমন্থনেৰেইতো মই জীয়াই আছোঁ। তোমাক মইহে ধন্যবাদ জনাব লাগে।”\n“তেন্তে কিয় তুমি…?”\n“অ, সেই কথা? মাৰ কেন্সাৰ হৈছিল, মই ওচৰত থকাটো বিচাৰিছিল, ইম্ফলৰ ৰিজ’নেল মেডিকেল কলেজতো মই ইণ্টাৰভিউ দি থৈছিলোঁ, তুমি মোৰ হাতখনত আকূলভাৱে ধৰাৰ দিনাই মই ইম্ফলত মেডিকেলৰ ছিট পোৱা কথাটো গম পাইছিলোঁ। তাতে মই এজন মোৰ দীক্ষিত প্ৰেমিককো এৰি গৈছিলোঁ। হাফলঙৰ প্ৰশাসনিক বিষয়া আছিল তেওঁ। তুমি যে মোক এটা মোক্ষম প্ৰশ্ন কৰিছিলা, তেতিয়া তোমাক তাৰ উত্তৰ দিয়া নহ’ল, এতিয়াই দিওঁ বাৰু, হয়, মই কুমাৰী নাছিলোঁ তেতিয়া, তথাপি মই তোমাৰ প্ৰেমত পৰিছিলোঁ— এটি বাইনাৰী হাৰ্ট, এটি বিভংগ কলিজাৰ শোকগাঁথা! এটা সময়ত মোৰ বোধ হ’ল ইয়াত থাকিলে তোমাক এৰি জীয়াই থকাটো মোৰ বাবে আৰু সম্ভৱ নহ’বগৈ। তোমাক বেয়া পাবলৈ মই কেৱল এটি সুযোগৰ অপেক্ষাত আছিলোঁ। তোমাৰ পৰা আঁতৰি অহাৰ শক্তিকণ গোটাবলৈ মোক এটি অজুহাতৰ প্ৰয়োজন হৈছিল।…তোমাৰ গাত একো দোষ নাই! তোমাক আজীৱন এক অপৰাধবোধত ভোগোৱাটো মোৰ উদ্দেশ্য নাছিল। আচলতে ইমান দিনে তুমি মোৰ লগত আছিলাই…!”\nমোৰ দেখোন চকুদুটা সেমেকিছে, চকুকেইটাক সভ্যতাই কৈছে নাকান্দিবা। চিকিৎসা বিজ্ঞানত আৱেগৰ কোনো স্থান নাই!\n“তোমাৰ এটা অনুৰোধ কৰোঁ, ৰাখিবা?”— ইলিয়ঞ্জাই ক’লে, “এইখন চেমিনাৰ শেষ নোহোৱালৈ আন্ধাৰৰ মাজতে মোৰ হাতখন খামুচি ধৰি থাকিবা? প্লিজ…! মোৰ পাছৰচোৱা জীৱনৰ বাবে ৰৈ যোৱাকৈ তোমাৰ এই স্পৰ্শ লাগে মোক,… দিবা?”\n← যন্ত্ৰণা – দিগন্ত কুমাৰ ভট্টাচাৰ্য\nমৃণ্ময়ী ভেনাছ – প্ৰশান্ত কুমাৰ দাস →


ইতৰ প্ৰাণীৰ ছাত্ৰাবাস -(দিগন্ত যাদৱ শৰ্মা) - সাহিত্য ডট অৰ্গ\nইতৰ প্ৰাণীৰ ছাত্ৰাবাস -(দিগন্ত যাদৱ শৰ্মা)\nইতৰ প্ৰাণীৰ ছাত্ৰাবাস\n-দিগন্ত যাদৱ শৰ্মা\nইতৰ প্ৰাণীৰ ছাত্ৰাবাস অথবা গৰু-ম’হৰ ছাত্ৰাবাস। কোনটো লিখিলে শুনিবলৈ শুৱালা হ’ব? ইংৰাজীত Animal Hostel বুলি কোৱা হয়। কথাটো শুনিবলৈ আচহুৱা যেন লগা নাইনে বাৰু! মহাবিদ্যালয়, বিশ্ববিদ্যালয়ৰ ছাত্ৰাবাস আছে, ছাত্ৰীনিবাস আছে। ভাৰা ঘৰ আছে, নিজৰ ঘৰ আছে। বৃদ্ধা আৱাস আছে, P.G. আছে মানে Paying Guest। মানৱ জাতিৰ বাবে কিমান ধৰণৰ যে থকাৰ ব্যৱস্থা আছে। কিন্তু ইতৰ প্ৰাণীৰ ছাত্ৰাবাস অথবা গৰু-ম’হৰ ছাত্ৰাবাস মানে Animal Hostel! গৰু-ম’হ নিজৰ নিজৰ গোহালিতহে থাকে। কিন্তু ‘হোষ্টেল’ত! কথাটো সঁচা। ইতৰ প্ৰাণীৰ ছাত্ৰাবাস আছে। ভাৰতত প্ৰথমটো ইতৰ প্ৰাণীৰ ছাত্ৰাবাস গুজৰাটৰ একোডাৰা নামৰ ঠাইত স্থাপিত হৈছে। সকলোতকৈ ডাঙৰ কথা ইতৰ প্ৰাণীৰ ছাত্ৰাবাসৰ ধাৰণাটো কিন্তু বাহিৰৰ পৰা আমদানি কৰা নহয়। এয়া গুজৰাটৰ থলুৱা আৰু নিজস্ব ভাবে কৰা চিন্তা-চৰ্চাৰ প্ৰতিফলন। Animal Hostelৰ বিষয়ে কিছু কথা জনাবলৈ বুলি এই চমু লেখাটো আগবঢ়ালোঁ।\nগুজৰাট চৰকাৰৰ উদ্যোগত পৰীক্ষামূলক ভাবে চবৰকাথাঁ জিলাৰ একোডাৰা নামৰ গাঁওখনত ২০১১ চনৰ মে’ মাহৰ ৬ তাৰিখে “এনিমেল হোষ্টেল” সাধাৰণ কৃষক ৰাইজৰ বাবে মুকলি কৰি দিয়া হয়। প্ৰথমতে ৰাজ্যখনৰ পশুপালন আৰু পশুচিকিৎসা বিভাগক ‘নোডেল এজেঞ্চি’ৰূপে মকৰল কৰি আৰু গুজৰাটৰ গান্ধীনগৰত কৰ্মৰত ভাৰত চৰকাৰৰ এটা সংস্থাক পৰামৰ্শদাতা হিচাপে লৈ প্ৰকল্পটোৰ সুচলতা সম্বন্ধে অধ্যয়ন কৰা হয়।\nএকোডাৰা গাঁওখনৰ লগত ৰাজ্যখনৰ যোগাযোগৰ মাধ্যম আন আন ঠাইৰ লগত বিশেষকৈ জিলাখনৰ সদৰ হিমতনগৰৰ সৈতে অতি উত্তম। আৰু গাঁওখনত ইতিমধ্যে এটা “দুগ্ধ সমবায়” চলি আছিল যিটো নেকি “চবৰকাথাঁ জিলা দুগ্ধ সমবায় ইউনিয়ন”ৰ লগত পোনপটীয়াভাৱে ভাবে সংযোজিত। একোডাৰা গাঁৱৰ ২১৫টা পৰিয়ালৰ ভিতৰত ২০৫টা পৰিয়ালেই দুগ্ধৱতী গৰু-ম’হৰ গৰাকী। গতিকে প্ৰথমতে যেতিয়া এনেকুৱা এটা ‘হোষ্টেল’ৰ প্ৰস্তাৱ ৰখা হয়, তেতিয়া সকলোৱেই ইয়াক একেমুখে সমৰ্থন কৰিছিল আৰু উৎসাহিত হৈছিল। গাঁওখনত থকা মুঠ গৰু-ম’হৰ সংখ্যাৰ প্ৰতি লক্ষ্য ৰাখি আৰু লগতে সকলোবোৰ চালি-জাৰি চাই মুঠ ৯০০ গৰু-ম’হ ৰখাৰ ব্যৱস্থাৰে গোহালিসমূহ নিৰ্মাণ কৰি উলিওৱা হয়। এই প্ৰকল্পটো ৰাষ্ট্ৰীয় কৃষি বিকাশ যোজনাৰ অধীনত আৰু DRDAৰ সহযোগত প্ৰস্তুত কৰি উলিওৱা হয়।\nইয়াতে গোটেই গাঁওখনৰ প্ৰায় ৯০০ গৰু-ম’হক ৰখাৰ ব্যৱস্থা কৰা হয়। অৰ্থাৎ গাঁওখনৰ কোনোৱে নিজৰ ঘৰত গৰু-ম’হ ৰখাৰ প্ৰয়োজন নোহোৱা হৈ পৰিল। গোটেই ব্যৱস্থাটো সমবায় ভিত্তিত পৰিচালনা কৰিবলৈ ঠিক কৰা হয়। “এনিমেল হোষ্টেল”ত ব্যৱহাৰ হ’বলগীয়া প্ৰয়োজনীয় বিজুলীৰ বাবে এটা গোবৰ গেছৰ প্ৰকল্পও স্থাপন কৰা হয়। ইয়াৰ বাবে বাহিৰৰ পৰা বিজুলী আমদানি কৰাৰ প্ৰয়োজন নোহোৱা হৈ পৰিল। একোডাৰাৰ আটাইবোৰ বাসিন্দাই এই ইতৰ প্ৰাণীৰ ছাত্ৰাবাসটো নিৰ্মাণ কৰোঁতে সহযোগ কৰে।\nথুলমুলকৈ ‘এনিমেল হোষ্টেল’টোত থকা সুবিধাখিনি এনে ধৰণৰঃ\n৩৬ টা গৰুৰ গোহালি। প্ৰতিটোতে অতি কমেও ২৪টাকৈ গৰু-ম’হৰ থকাৰ সু-ব্যৱস্থা আছে।\nএক লাখ লিটাৰ পানী ধৰি ৰাখিব পৰা জলাধাৰ।\nএটা ‘বায়ো গেছ’ (গোবৰ গেছ) প্ৰকল্প। নিজাববীয়াকৈ বিজুলী উৎপাদনৰ ব্যৱস্থা কৰা।\n‘এনিমেল হোষ্টেল’ৰ ৫০ হেক্টৰ মাটিত গৰু-ম’হৰ বাবে ঘাঁহ খেতিৰ ব্যৱস্থা য’ত নেকি প্ৰতি বছৰে ৩০০ মেট্ৰিক টন ঘাঁহ উৎপাদন কৰিব পাৰি।\nইয়াৰ লগত ‘এনিমেল হোষ্টেল’টোত প্ৰতি বছৰে এহেজাৰ মেট্ৰিক টন ‘ভাৰ্মি কম্পোষ্ট’ সাৰ (কেচু সাৰ) উৎপাদনৰো ব্যৱস্থা ৰখা হয়।\nপ্ৰকৃততে এই গোটেই প্ৰকল্পটোৰ লক্ষ্য আছিল এনেধৰণৰঃ-\nবিশেষকৈ মহিলা সকলৰ কঠোৰ শাৰীৰিক পৰিশ্ৰম কমোৱা, যাতে তেওঁলোকে নিজৰ সন্তানৰ লগতে ঘৰখনৰ দায়িত্ব সুচাৰুৰূপে পালন কৰিব পাৰে। তেনেকৈ মহিলাসকলক সৱলীকৰণ কৰা, অৰ্থাৎ গোটেই দিনটোৱে গৰু-ম’হৰ লগত লাগি নথকাকৈ আন আন সৃষ্টিশীল কামৰ মাজেৰে আত্মপ্ৰত্যয়ৰ জন্ম দিয়া।\nগাঁওখনৰ সম্পদসমূহ যৌথভাৱে পৰিচালনা আৰু ব্যৱস্থাপনা কৰা।\nস্বাস্থ্যৰ প্ৰতি সজাগতা বৃদ্ধি কৰি গাঁওখনৰ সকলো লোকৰে উৎকৰ্ষ সাধন কৰা।\nগৃহপালিত জীৱ-জন্তুৰ মল-মূত্ৰ বিজ্ঞানসন্মতভাৱে নিষ্কাষিত কৰা।\nগাঁওখনত এটা স্বাস্থ্যকৰ পৰিৱে‍শ গঢ়ি তোলা।\nসমূহীয়া ভাৱে জীৱ-জন্তুবোৰৰ প্ৰতিপালন আৰু সিহঁতৰ স্বাস্থ্যৰ প্ৰতি সুবিচাৰ কৰা।\n‘গোবৰ গেছ’ উৎপাদন কৰা।\nজৈৱিক সাৰ উৎপাদন কৰা।\n‘এনিমেল হোষ্টেল’টো স্থাপন হোৱাৰ এবছৰ পিছতেই একোডাৰাত এক বৈপ্লৱিক পৰিৱৰ্তন আহে। বিজ্ঞাসন্মনত আৰু সন্মিলিত ভাৱে পালন কৰা হেতুকে তেওঁলোকৰ গাইবোৰো অধিক উৎপাদনক্ষম হৈ পৰে। গাঁওবাসীও অৰ্থনৈতিক ভাৱে টনকীয়াল হৈ পৰে। প্ৰথম অৱস্থাত গাঁওবাসীয়ে ৬০০ জনী দুগ্ধৱতী গাই ‘এনিমেল হোষ্টেল’ত ৰাখিছিল। পিছলৈ এই সংখ্যা বৃদ্ধি হৈ ৯০০ৰো অধিক হয়গৈ। আৰু দেখা গৈছিল প্ৰথম বছৰটোতে ২০% শতাংশতকৈ অধিক গাখীৰৰ উৎপাদন বাঢ়িছিল। ইয়াৰ ফলত অহা আন আন সুফলবোৰ আছিল গাঁওখনৰ সকলোৰে মাজত অখণ্ডতা ৰক্ষা কৰাত অৰিহণা যোগোৱাটো। সমূহীয়াভাৱে কাম-কাজ কৰা বাবে সকলোৰে মাজত সকলোধৰণৰ সহযোগিতা আৰু সংৰক্ষণ সম্বন্ধীয়া কথা-বতৰাবোৰে প্ৰাধান্য পাইছিল। ঘৰ আৰু গোহালিৰ চাৰিবেৰৰ মাজত থাকি নিজৰ অস্তিত্ব পাহৰি যোৱা গাঁওখনৰ মানসিক ভাৱে দুৰ্বল আৰু দুখীয়া পুৰুষ-মহিলাসকলে লাহে লাহে উন্নতিৰ শিখৰত আগবাঢ়ি অহাটো দেখিবলৈ পোৱা গৈছিল।\n‘এনিমেল হোষ্টেল’ৰ আন আন লাভা-লাভ সম্বন্ধে যদি আলোচনা কৰা হয়, তেনেহ’লে প্ৰথমতেই ক’ব লাগিব বায়ুমন্ডলত মিথেন গেছৰ ‘গ্লোবেল ৱাৰ্মিং’ কিছু হ’লেও ৰোধ কৰা। কিয়নো গৰু-ম’হ হৈছে গোলকীয় উঞ্চতা বৃদ্ধিৰ এটা অন্যতম কাৰণ। গৰু-ম’হৰ গোবৰ আৰু মূত্ৰৰ পৰা উৎপন্ন হোৱা মিথেন গেছে বায়ুমন্ডলত প্ৰৱে‍শ কৰি গ্লোবেল ৱার্মিঙৰ সৃষ্টি কৰে। কিন্তু গৰু-ম’হৰ গোবৰ আৰু মূত্ৰ ‘গোবৰ গেছ’ প্ৰকল্পত ব্যবহৃত হৈ বিজুলী উৎপাদনতহে সহায়ক হয়। আৰু তেনেকৈয়ে বায়ুমন্ডলত অপকাৰী মিথেন গেছৰ প্ৰৱে‍শ ৰোধ কৰে।\nকাম কাজবোৰ সুচাৰুৰূপে পৰিচালনা কৰিবলৈ প্ৰতিটো গৰু-ম’হৰ গৰাকীয়ে প্ৰতিমাহে ৫০০শ টকাকৈ দিয়াটো থিৰাং কৰা হয়। ‘এনিমেল হোষ্টেল’ত সকলো গৰু-ম’হৰ গৰাকীয়ে দৈনিক চাৰি ঘন্টাকৈ কাম কৰিব লাগিব বুলি সময় বান্ধি দিয়া হয়। গৰু-ম’হৰ স্বাস্থ্যজনিত সমস্যা আৰু কৃত্ৰিম প্ৰজনন সম্পৰ্কীয় কাজ-কৰ্মবোৰ ‘এনিমেল হোষ্টেল’ত গঠিত হোৱা পৰিষদখনে নিয়ন্ত্ৰণ কৰাৰ ব্যৱস্থা কৰা হয়। গৰু-ম’হৰ গৰাকীবোৰে আগতে নিজৰ ঘৰত জীৱ-জন্তুৰ লগত প্ৰায় দিনটোৱেই ব্যস্ত হৈ থাকিবলগীয়া হৈছিল। তাৰ বাবে আন আন কাম-কাজবোৰ তল পৰিছিল। গতিকে ইয়াৰ ফলত কৃষকসকলে ৰাহি হোৱা সময়খিনি তেওঁলোকৰ আন আন উৎপাদনশীল কাজ-কৰ্মত ব্যৱহৃত হোৱাত সহায়ক হৈছিল।\nএনেকুৱা একোটা প্ৰকল্প নিশ্চয় আন আন ঠাই সমূহতো ৰূপায়ণ কৰিব পাৰি। ইয়াৰ বাবে আমি আগবাঢ়ি আহিব লাগিব। সদিচ্ছা থাকিলে নিশ্চয় অৰ্থৰ অভাৱ নঘটে। এনেকৈয়ে সমাজ একোখন অৰ্থনৈতিক আৰু আৰ্থ-সামাজিক উন্নতিৰ পথত আগবাঢ়ি যোৱাত সহায়ক হয়। এনেকৈ একোটা প্ৰকল্পই দৰিদ্ৰতা দূৰ কৰি মানসিকভাৱে‍ও সৱল কৰি তোলাত সহায় কৰে। প্ৰয়োজন মাথো তাক উপলব্ধি কৰাৰ।\n← মোৰ মনৰ বৰষুণজাক (অমৃতা দেৱী)\n“তোমালোকৰ ঘৰলৈ বিহু খাবলৈ গৈছিলোঁ” (ঈশানজ্যোতি বৰা) →\nবৰপেটাৰ হোলীৰ বিষয়ে যৎকিঞ্চিত ( ৰণজিত কুমাৰ বৰা )\nভূপেন হাজৰিকাদেৱৰ গীতত শৰতৰ অনুভৱ-বন্তি বৰঠাকুৰ বৰুৱা


ফেছবুক(ৰূনব কাঁ) - সাহিত্য ডট অৰ্গ\nপূবৰ দগমগীয়া ৰঙাবেলিয়ে ৰক্তাভ ছটিয়াইছে যদিও তাপখিনি যথেষ্ট কোমল হৈ আছে ৷ বিছনাৰ পৰা উঠি পোনছাটেই বাহিৰলৈ গৈ সূৰ্যপ্রনাম কৰি চাহৰ চচপেনটো গেছৰ ষ্টোভত উঠাই, দাঁতমাজা ব্রাচডালত পেষ্ট অলপ সানি বাথৰুমত সুমাও ৷ লৰালৰিকৈ বাথৰুমৰ পৰা ওলাই আহি উতলা পানীখিনিত ৰঙাচাহৰ জোখাৰে চাহপাত দি বেচিনত দাঁত-মুখ ধো মানে চাহখিনি তৈয়াৰ হৈ যায়, গেছৰ ৰেগুলেটৰটো বন্ধ কৰি গামোচাৰে মুখ মচি লওঁ মানে চাহপাতবোৰ চচপেনৰ তলত গেদ হিছাপে পৰিছিল, মই পিয়লাত ফিকা চাহ চেকনী নোহোৱাকৈ বাকি লৈ চেনি এচামুচ মিহলাই, মোৰ লেপটপ থকা টেবুল খনলৈ আহো, ইতিমধ্যে মুখ মুচিব আহোতেই লেপটপটো পাৱাৰ অন কৰি চাৰ্জাৰেৰে বিদ্যুৎ সংযোগ কৰি, নিমকি আৰু বিস্কুটৰ টেমা দুটা টেবুলৰ কাষ চপাই থৈ গৈছিলো ৷ চাহকাপ আনি চকিত বহোমানে “উইন্দ’ চেভেন”যুক্ত লেপটপটো মোৰ ব্যবহাৰৰ বাবে তড়িৎগতিত সাজু হৈ উঠিল ৷সদায় হোৱাৰ নিচিনাকৈ এইগোটেই কামখিনিয়ে মোৰ পৰা পোন্ধৰ কি বিশ মিনিটৰ বেছি সময় নল’লে ৷ চাহত চুমুক দি, দিল্লীত থাকোতে বন্ধু এজনৰ পৰা সংগ্রহ কৰা সচ্ছিদানন্দৰ মুলমন্ত্র,লেপটপৰ মেডিয়া প্লেয়াৰত বাজিবৰ বাবে ক্লিক কৰিলোঁ, ইয়াৰ পাছতেই ততাতৈয়াকৈ, টাটা ফটন প্লাছ লেপটপৰ ইউ.এচ.বি. শ্লটত ভৰাই ইন্টাৰনেট সংযোগ কৰি, জনপ্রিয় দৈনিক বাতৰিকাকত কেইখনৰ ৱেবচাইট ব্রাউজ কৰি চকু ফুৰাঁও ৷\nপুৰাপুৰি আধাঘন্টা কাকত কেইখনক দিয়াৰ পাছত ফেছবুকৰ মোৰ মানে,- ৰূনাব কাঁৰ প্রফাইলটো খুলো ৷ বিভিন্নজনৰ লগত ভাৱৰ বিনিময় কৰো, মই ফেছবুকৰ পোক নহও যদিও, দিনটোৰ আৰম্ভনিতেই ফেছবুক লগঅন নকৰিলে মনটো ভাল নালাগে, কেতিয়াবা ভাৱ হয় মোতকৈ বয়সত তিনি বছৰে সৰু ফেছবুকৰ পিতৃ জাকাৰ্চবাৰ্গে শান্তিৰ নোঁবেল পোৱা উচিত, বিশ্বৰ আঠশ নিযুত মানুহক ফেছবুকৰ জৰিয়তে বান্ধি ৰাখিছে ৷ ঘড়ীত চাৰেআঠবজাৰ লগে লগে ফেছবুকৰ পৰা বিৰতি এটা লৈ গা ধোবৰ বাবে গৰমপানীৰ চচপেনটো গেছৰ ষ্টোভত উঠাই, সৰুপানী চুই পুনৰ ফেছবুকৰ মজিয়ালৈ ঘুৰি আহিলোঁ ৷ মোৰ বেৰৰ ঘড়ীটো প্রাইম টাইমতকৈ পোন্ধৰ মিনিট আৰু হাত ঘড়ীটো প্রাইম টাইমতকৈ পাঁচ মিনিট আগত চলিব পৰা কৰি ৰাখিছোঁ ৷ প্রায় পোন্ধৰ মিনিটমানৰ পাছত গৰমপানীৰ চঁচপেনৰ পৰা অহা চিঁ-চিঁয়নিয়ে স্নান কৰিবলৈ জাননি দিলত ইন্টাৰনেট সংযোগ বিচ্ছিন্ন কৰি ভক্তিগীতটোৰ আৱাজ বঢ়াই গা ধোবলৈ বাথৰুমত সুমালোঁ ৷ এনেতে মবাইল বাজিল, বাথৰুমৰ পৰা আহি মবাইল ধৰো মানে মিছকল হ’ল, নাম্বাৰটো চাই অচিনাকি দেখি থৈ দিলো, মই অচিনাকি নাম্বাৰত কলবেক নকৰোঁ ৷\nগা ধুই উঠিয়েই ধূপ এডাল জ্বলাই ইষ্ট দেৱতাক স্তুতি কৰিলোঁ; অফিচৰ বাবে কাপোৰ কানি পৰিধান কৰি উঠি ক’লা ৰঙৰ বেগটোত অফিচৰ মোৰ কোঠাৰ চাবিটো আছে নে নাই চাই, পেন দ্রাইভটো ভৰাই ল’লো, যোৱা সন্ধ্যা অফিচৰ পৰা আহি “ট্রেন্সজেনিক”ৰ ওপৰত ডাউনল’ড কৰা “ডকোমেন্ট”বোৰৰ আজি অফিচত প্রিন্ট লৈ পঢ়িব লাগিব, ইয়াৰ ভিত্তিত অসমীয়াত এটা প্রৱন্ধ লিখি প্রান্তিকলৈ পঠাম ৷ অফিচৰ ঠিকনাত অহা প্রান্তিকৰ পুৰণা সংখ্যা এটা বেগৰ পৰা উলিয়াই কিতাপৰ টেবুলৰ প্রান্তিকৰ থাকটোত সজাই থৈ বেগটো জপালো ৷ কাগজ এটুকুৰাত আজি কৰিম বুলি মনতে জুকিয়াই থোৱা কামখিনিৰ লিষ্ট এখন কৰিলোঁ ৷ প্লাষ্টিকৰ ফল্ডিং চকিখন দুৱাৰমুখলৈ উলিয়াই জোতাযোৰ পিন্ধি, লেপটপৰ পাৱাৰ অফ কৰি, কোঠাটো বাহিৰৰ পৰা তলা মাৰি উলাওঁতে মোৰ হাতঘড়ীত আঠটা ঊনপঞ্চাশ, অৰ্থাৎ প্রাইমটাইম আঠটা চৌৰাল্লিশ হ’ল; মোৰ ভাৰাঘৰৰ পৰা বাছআস্হানলৈ খোজ কাঁঢ়োতে মোক লাগে ছয় মিনিট সময় ৷\nমই আহি গোলাঘাটৰ এমেছাৰ থিয়েটাৰৰ কাষৰ চাহ মিঠাইৰ দোকান খনলৈ সুমাই যোৱাৰ লগে লগে এচকুৱা মেনেজাৰ জনে ঈঙ্গিতেৰে চাহ মিঠাই যোগাৰ ধৰা লৰা এজনক মোক দেখুৱাই দিলে ৷ প্রকৃতিয়ে মানুহক এটা চকুতেই ইমান শক্তি দিছে যে, এখন চাহ মিঠাইৰ দোকানৰ সীমাহীন গ্রাহকক অসন্তোষ্ট নকৰাকৈ কিমান সুন্দৰকৈ পৰিচালনা কৰিছে, তেন্তে দুটা চকুৰে আমি কি কৰিব নোৱাৰো ? লৰা এজন কাষ চাপি আহি,- “কি খাব ?” বুলি সোধাত মই ক’লো,- “গৰম পুৰি আছে যদি চাহ একাপৰ সৈতে দিয়া” ৷ লৰাজনে দিয়া চাহটোপা আৰু পুৰি খাই বাছত বহালৈকে দহ মিনিট সময় খৰছ হ’ল ৷ মই যি কাম একে লেথাৰিয়ে নিৰ্দিষ্ট পৰিকল্পনাৰে কৰিলোঁ, সেয়া হয়তো কাৰোবাৰ বাবে, কেঁকোৰা চুলি পোনোৱাৰ নিচিনা কঠিন কাজ হ’ব পাৰে ৷\nমই এতিয়া গোলাঘাটৰ এন.আৰ.এল. চাৰ্কোলত ৰৈ থকা ষ্টাৰবাছখনত প্রত্যেক দিনৰ দৰেই আহি বহিলোহি ৷ এই গাড়ীখনেৰে টোকানি পাৰ্কহৈ ধোদৰআলিয়েদি খুমটাই পোৱালৈকে লগা ওঠৰ কিলোমিটাৰৰ পথ মই কেতিয়াও দীঘল বুলি অনুভৱ কৰা নাই ৷ এই পথৰ দাঁতিয়ে দাঁতিয়ে দৃশ্যমান হোৱা শ্যামলা চাহ বাগান বা সোনালী পকাধান আৰু হালধীয়া সৰিয়হে হৃদয়ৰ প্রতিটো কোঠা ভৰাই নেপেলোৱা কোনো নহ’ব ৷\nমোৰ কাষৰ আসনত উচ্চতৰ মাধ্যমিক বিদ্যালয় এখনৰ শিক্ষয়িত্রী এগৰাকী বহিলহি ৷\n“আপোনি আহিলে”,-মই সৌজন্য প্রকাশ কৰি সুধিলোঁ ৷\n“অ, তুমি কেতিয়া পালাহি ? ”,- তেখেতে প্রতিউত্তৰৰ ৰূপত মোক লক্ষ্য কৰি প্রশ্ন কৰিলে ৷ মোৰ টিঙিচকৈ খঙ উঠি গ’ল ৷ মনত সংপৃক্ত হৈ থকা বিষয়াসুলভ অহংকাৰখিনিয়ে হাহাকাৰ কৰি উঠিল ৷ মোৰ ভিতৰত থকা মন আৰু বিবেকৰ মাজত অন্তৰ্দণ্ড আৰম্ভ হ’ল ৷ ‘এঃ জ্যেষ্ঠজনে তুমিবোলাতনো কিহৰ আত্ম সন্মানত লাগে ? ’,-বিবেকে মনক বুজনি দিয়াৰ চেষ্টা কৰিলে ৷ ‘কিয় দিল্লীৰ নিচিনা মহানগৰত সংস্কৃতিবান সকলে সৰুকো আপ আপ বুলিহে কয়’,-মনে মানিবলৈ টান পালে ৷ ‘আমাৰ অসমীয়াত থকা ভাল ভাল সম্বোধনবোৰ তাত নাই নহয়’,-বিবেকে অকমান সান্ত্বনা দিয়াৰ চেষ্টা চলালে ৷ ‘মই কিন্তু এই বুঢ়ীক খুড়ী বুলি মাতিম এতিয়া’,-মনে বিবেকলৈ শেল এৰিলে, ‘নাপায় বুঢ়ী বুলিব নাপায়, তেখেত এখন বিদ্যালয়ৰ শিক্ষয়িত্রী’,- বিবেকে প্ৰতিবাদ কৰিলে ৷\n“খুড়ী দহ মিনিটমান হ’ল”, মই উত্তৰ দিলো; খুড়ী শব্দতো ব্যৱহাৰ নকৰা হয়ো বাক্যটো সম্পূৰ্ণ হ’ল হয়, কিন্তু মোৰ ক্রিয়াৰ প্রতিক্রিয়া আইতা শব্দটোত হ’ব লগা ধৰণৰ হ’ল, কিয় জানো তেখেতে সেহা-বেঙা কৰিলে ৷ মইতো একো অবাইচ মতা নাই, ভাল অসমীয়া সম্বোধন এটাহে কৰিছোঁ ৷\n“ঠাণ্ডাদিনত নিহালিখনৰ তলৰপৰা ওলাই অহাতো যথেষ্ট টান কাম ৷ তাতে পুৱা লৰালৰিকৈ ডিউটিলৈ যাব লগাতো বৰ কঠিন ৷ ইফালে নগা জলকীয়া অতি জ্বলাৰ নিচিনা, আমি খাৰখোৱাবোৰৰো এলেহুৱা বুলি ৰেকৰ্ড এটা আছে নহয় ৷ সঁচাই চাকৰিতো দিল্লী কা লাড্ডু ৷ চাকৰিতো নাপাওতেও ভাল নালাগিছিল এতিয়া পোৱাৰ পাছতো ভাল নালাগে ৷ মাহৰ মোৰত দৰমহাতো পাওতে, সেইদিনাখনেই যি ভাল লাগে আৰু….”,- মোৰ পাছৰ চিটত বহা মানুহজনে অনৰ্গল কাষৰজনক কৈ গ’ল ৷ মানুহজন বোধহয় আৰক্ষীবিভাগৰ হ’ব ৷ হয়তো বহু অপেক্ষাৰ পাছত, প্রসাদ দি দিল্লীৰ লাড্ডুটো পাইছে ৷ বয়স চল্লিশৰ ওপৰত হ’ব যেন লাগিল ৷\n‘এই বুঢ়াটোৱে বৰ কেপকেপাই আছে’,-এজনে ফোঁচফোঁচালে ,\n‘মানুহজনে শুনিব’,- আনএজনে সাৱধান কৰিলে ৷\nমই সোঁফালৰ প্রথম শাৰীৰ খিৰিকীৰ কাষত বহিলো ৷ খিৰিকীৰ কাঁচৰ আইনাখন খুলি দিলো, অকমান সতেজ অম্লজানৰ আশাত ৷ সচৰাচৰ মই খিৰিকীৰ কাষত বহিলেও, চলন্ত গাড়ীত আইনা জপাই যাঁও, কিয়নো চালককে ধৰি, সন্মুখৰ আসনত বহা মানুহে বাহিৰলৈ পেলোৱা থু-খেকাৰ চিটিকনি বতাহৰ প্রচণ্ড গতিয়ে ভিতৰলৈ থেলি সুমুৱাই পঠাই, এইবোৰত যথেষ্ট বীজানু থাকে ৷\nমই বহাৰ সোঁফালে বাহিৰত আগফালে এজন আদহীয়া মানুহে এসোপামান সৰু লৰা-ছোৱালীৰ কাপোৰ কানি লৈ বহিলহি, লগত এটা আঠ বছৰমানৰ সৰু লৰা ৷ কাপোৰবোৰ বেছি পুৰনাও নহয় আৰু একেবাৰে নতুনো নহয় ৷ কেঁছুওৱাৰ পৰা সাত-আঠ বছৰীয়া লৰা-ছোৱালীয়ে পিন্ধিব পৰা বিধৰ ৷ আদহীয়া মানুহজনে তেনেধৰনৰ কাপোৰ থকা বস্তা হ’ব নেকি, তাৰ ওপৰত বহি বহি আৰু সৰু লৰাটোৱে শুদাকৈ আঁঠুৰ ওপৰত ভৰ থৈ বহি কাপোৰবোৰ বাছি বাছি ভাগ কৰিছে ৷ ক’ৰ পৰা কাপোৰবোৰ আনিছে, চুৰি কৰা কাপোৰ নে বানাগ্রস্তলৈ সহায় আগবঢ়োৱা কোনোবা মানুহৰ দান, মই ভাৱি উলিয়াব নোৱাৰিলো ৷ সৰু লৰাটোৱে এটা হালধীয়া চোলা নিজৰ গাত মিলাই চাইছে, কিয় চাব পাৰে ?,- হয়তো তাৰ পছন্দ হৈছে নতুবা আদহীয়া মানুহজনে বুজাই দিয়া ধৰণৰ আকাৰৰ কাপোৰ পৃথক কৰিছে ৷\nচিনাতলীৰ ৰেল ক্রছিং পাৰ হোৱাৰ পাছত দুজন যাত্রী গাড়ীত উঠিল ৷ মানুহ দুজন আতংকিত হৈ খৱৰটো বাকী সকল যাত্রীক দিলে ৷ তেওঁলোকৰ বৰ্ননাৰ সাৰাংশ এয়ে যে,- পুৱাই ধান মৰনা মাৰি গৰুহাল ৰছিৰে সৈতে এৰাল দিবলৈ অহা ৰামেশ্বৰে উন্মুক্ত ৰেলৰ ট্রেকৰ ওপৰেৰে পাৰ হ’ব লওতেই গোলাঘাটৰ পৰা মৰিয়নি অভিমুখী পেছেন্জাৰ ৰেল খন দেখি গৰুহালে ভিৰাই লৰ দিলে, গৰুহালক বছাবলৈ ৰামেশ্বৰে দেহৰ সমস্ত জোৰ লগালে, গৰুহালৰ কিবা হ’ব লাগিলে তাৰ জীয়াই থকা বৃথা, এইবাৰ খৰাঙে শুকুৱা ধানদৰা যি দুই তিনিটাকৈ থুৰ উলাইছিল তাকো কিবা এটা পোকে ৰাতি ৰাতি খাই টকালি পেলালে, তাৰ মাজতে কাঁচি লগাব পৰা ধাননিছোৱা কাটি আনি, কিছুৰ(কিশোৰ)ৰ পৰা ধাৰলৈ অনা গৰুহালেৰে মৰনা মাৰি, সিহঁতক ঘাহঁ খাবলৈ কাষৰ ধানদাই অটোৱা নৰানি দৰালৈ আনি আছিল ৷ কিন্তু প্রাণটাকি ফাঁহি ছিটিকা দিয়া গৰুহালৰ গলত বন্ধা এৰালডাল এৰি নিদিয়া ৰামেশ্বৰে ৰেলৰ ইঞ্জিনত মৰা প্রচণ্ড খুণ্ডাত থিতাতে নিহত হ’ল ৷ সঁচাকৈ মৃত্যু যেতিয়া শিল্প নহয়, ইয়াক প্রকাশৰ শব্দ বিচৰাও হৈ পৰে কঠিন ৷\n“এৰালডাল এৰি দিয়া হয় সি নমৰে”\n“মগজ নাই এইবোৰৰ..অশ্লীল”\nদুজন যাত্রীৰ কথোপকথন শুনি ভাড়া সংগ্রহ কৰিব অহা কণ্ডাক্টৰজনে হাঁহিলে ৷ মই এক অবুজ কৌতুহলৰ চাকনৈয়াত চকচককৈ ঘুৰিব ধৰিলো ৷ বাক্যবোৰ স্পষ্টভাবে কৰ্ণকুঁহৰত ধ্বনিত হোৱাৰ লগতে কণ্ডাক্টৰজনৰ হাঁহিৰ সাঁথৰটোৱে চকুত ভাঁহি আহিল,বাৰে বাৰে ৷ সেই একেটাই হাঁহি দেখা পাইছিলো তেতিয়া, যেতিয়া গাড়ী চালকে পথৰ দাঁতিৰ বাটৰুৱাজনক ৰক্ষা কৰিবৰ নিমিত্তে গাড়ীখনেৰে ইচ্ছাকৃতভাবে ৰাস্তাৰ সোঁমাজত নিৰ্ভয়ে শুই থকা কুকুৰটোক মহতীয়াই নিছিল ৷\nযথাসময়ত মই গাড়ীৰ পৰা নামি কাৰ্যালয়লৈ সুমাবলগীয়া একফাৰ্লংমান দৈৰ্ঘ্যৰ ৰাস্তাটোৰে খোঁজ ল’লো ৷কাৰ্যালয়ৰ মোৰ নিজৰ টেবুলত বহি, আজি কৰিম বুলি ভৱা কামখিনি উলিয়ালোঁ ৷ কামৰ মাজতে ডাকঘৰৰ পিয়নে দি যোৱা চিঠিখিনি খুলি চালো ৷ অলপতে প্রকাশিত প্রৱন্ধ এটিৰ মাননিটোৰ চেক এখন ৷ অলপ সময় চকু দুটা মুদি মুৰটো বহিথকা চকীখনত আওঁজাই দিলো ৷ মোৰ এতিয়াতো সকলোৱে আছে, ভাল দৰমহাৰ এটি চাকৰি তাকো তুলনামুলকভাবে ভাল ঠাইত, বিজ্ঞান লেখক হিছাপেওঁ আছে এটা নাম ৷ কিন্তু কিবা এটা যেন নাই, কি নাই ? নিজকে নিজে প্রশ্ন কৰিলো ৷ মইতো এজন ভাল লেখক হ’ব বিছাৰিছিলোঁ, পাৰিলো জানো হ’ব, মৌলিক কিবা কিছু লিখি পঢ়ুৱৈক আপ্লুত কৰিব পাৰিলো জানো ৷ খুব পৰিপাতিকৈ সময় খৰছ কৰো, মোৰ নাই কোনো নিচাসক্তি, নীলা-বগা ছবিয়েও চুৰ কৰিব নোৱৰা মোৰ সময় তালিকাখনে মোৰ জাতিটোক কিবা দিব পাৰিলে জানো ? কাইলৈ মোৰো যদি ৰামেশ্বৰৰ দৰে হয়, সি মৰনা মাৰি শুকাবলৈ ৰ’দত মেলি অহা সোনালী বীজখিনিৰ নিচিনা মোৰ হৃদয়ৰ অংকুৰিত নোহোৱা সৃষ্টিশীলতাৰ বেদনাৰ মৰ্মাৰ্থ কোনেনো বুজিব ?\nমোৰ এই দুঃখখিনি আজি লিখি পেলাম, কোনো প্রখ্যাত আলোচনীৰ পৃষ্ঠাত প্রকাশ কৰিব নোৱাৰিলেওঁ ফেছবুকত আপল’ড কৰিব পাৰিম ৷ ফেছবুকৰ বন্ধুবোৰেঁওতো মোক নিশ্চয় বুজি পাব ৷ এপাহ নিষ্পাপ ফুলৰ সুগন্ধত মালী আহ্লাদিত হ’লেও ফুলপাহ হয়তো কিছুপৰিমানে পৰিতৃপ্ত হ’ব ৷\n← এখন খেল বহু স্মৃতি (উজ্জল ফুকন)\n“গোলাপৰ টেনশ্যন্” (দিগন্ত কুমাৰ ভট্টাচাৰ্য্য) →\nশইকীয়াৰ সৰল সমীকৰণ (-মনজীৎ)


হাত নিমজ কৰাৰ উপায় -\nআমি সকলোৱে মুখৰ ছালখনক লৈ যিমান সচেতন, সেই অনুপাতে হাত দুখনৰ কথা বিশেষ নাভাবোঁ। কিন্তু মানুহৰ লগত কথা পাতোঁতে বা কাম কৰোঁতে সকলোৱে হাত দুখনলৈ চায়। সেয়ে হাতৰ ছাল যদি মসৃণ আৰু কোমল হয়, তেন্তে ছাল বাৰু কেনেকুৱা?\nআপোনাৰ হাতখন যদি ৰুক্ষ, তেন্তে আমি আপোনাক এটা সহজ উপায় দিব পাৰোঁ। এবাৰ চেষ্টা কৰি চাব পাৰে। কি কৰিব লাগিব- আধা কাপ নাৰিকল তেল, আধা কাপ চেনি, নেমু ৰস অলপমান, কটনৰ মোজা এযোৰ। প্ৰথমে এই মিশ্ৰণখিনি এটা বাউলত লৈ মিহলাই লওক।\nএতিয়া এই মিশ্ৰণেৰে হাত দুখন মালিচ কৰি দিয়ক। কাগজৰ ৰুমাল ব্যৱহাৰ কৰি হাতৰ পৰা চেনি আৰু অতিৰিক্ত তেলখিনি গুচাই দিয়ক।\nএতিয়া গোটেই ৰাতি হাত দুখনত মোজা পিন্ধি থাকিব। পুৱালৈ দেখিব তেলখিনি ছালে শুহি লৈছে। আপোনাৰ হাতৰ ছাল নিমজ আৰু উজ্জ্বল দেখাব।\nফ্ৰীজত কণী বেছি দিন নাৰাখিব -\nসাধাৰণতে গৰম দিনতকৈ ঠাণ্ডাৰ দিনত কণী বেছিকৈ খোৱা হয়। কণী আমাৰ স্বাস্থ্যৰ বাবে উপকাৰী যদিও কণী খাওঁতে সাৱধান হ’ব লাগে যাতে স্বাস্থ্যৰ ক্ষতি নকৰে। কণীৰ পৰা প্ৰ’টিন, কেলচিয়াম আৰু অ’মেগা-৩ ফেটি এচিড পোৱা যাব।\nসেয়ে শৰীৰচৰ্চাবিদসকলে কণীৰ বগা অংশ খাই মাংসপেশী শক্তিশালী কৰে। কণীত থকা কেলচিয়ামে দাঁত আৰু হাড় শক্তিশালী কৰে। কিন্তু বহু দিন কণী ফ্ৰীজত থাকিলে কণীত থকা উপাদানবোৰ নষ্ট হয়।\nফ্ৰীজত থাকিলে খাদ্য সুৰক্ষিত হয় যদিও দীৰ্ঘদিন ধৰি থাকিলে খাদ্যপ্ৰাণ নষ্ট হয়। খাদ্যৰ পুষ্টিগুণ হ্ৰাস পোৱাৰ লগত তেনে খাদ্য খালে শৰীৰৰ ক্ষতি হোৱাৰ সম্ভাৱনা থাকে। সেয়ে সৰহকৈ শাক-পাচলি কিনি ফ্ৰীজত ভৰাই বহুত দিন খাই থকাৰ অভ্যাস পৰিত্যাগ কৰক।\nষ্ট্ৰ’ক ৰোগীৰ প্ৰাথমিক চিকিৎসা -\nযদিহে কোনো এজন ব্যক্তিৰ ষ্ট্ৰ’ক হোৱা বুলি ভাবিছে, তেতিয়াহ’লে পলম নকৰাকৈ ১০৮ এম্বুলেঞ্চ মাতি পঠিয়াওক। যিমান সোনকালে ৰোগীজন চিকিৎসকৰ ওচৰ পায় সিমানেই মংগল।\nমানুহজনৰ নামটো সোধক। ষ্ট্ৰ’ক হ’লে কথা ক’ব নোৱাৰিব অথবা ক’লেও খোকোজা লাগিব।\nমানুহজনৰ হাত দুখন নিজ হাতেৰে ধৰি, তেওঁক জোৰেৰে ধৰিবলৈ কওক। ৰোগীজনে এখন হাতহে জোৰেৰে ধৰিব পাৰিব।\nমানুহজনে কথাৰ সঁহাৰি দিব পাৰিছে মানে তেওঁ সচেতন অৱস্থাত আছে। যদিহে সঁহাৰি দিব পৰা নাই, তেন্তে ৰোগীজন অচেতন অৱস্থাত আছে বুলি ধৰিব লাগে।\nসচেতন অৱস্থাত থাকিলে মজিয়াত শুৱাই দি মূৰ আৰু ডিঙিৰ ফালে গাৰু দি সুস্থিৰ কৰি ৰাখক। মূৰটো এফলীয়া কৰি দিব লাগে, যাতে মুখত জমা হোৱা বিজলুৱা পদাৰ্থ বাহিৰলৈ ওলাই আহিব পাৰে।\nটান কাপোৰ ঢিলা কৰি দিয়ক।\nমুখৰ পৰা ওলোৱা বিজলুৱা থু কপাহেৰে আঁতৰাই পেলাওক।\nশ্বাসনলীত কিবা থাকিলে উলিয়াই শ্বাসনলী মুক্ত কৰি ৰাখক, যাতে উশাহ-নিশাহ ভালকৈ লৈ থাকিব পাৰে, ৰোগীজনক অভয় দান দিয়ক। কম্বলেৰে গাটো ঢাকি দিয়ক, যাতে ঠাণ্ডা নালাগে।\nমুখেৰে একো খাবলৈ নিদিব,(পানী বা গোটা বস্তু।)\nস্মৃতিবৰ্ধক মেধা ৰসায়ন -\nৰূপ-লাৱণ্যই যেনেদৰে মানুহক আকৰ্ষিত কৰে, ঠিক তেনেদৰে ধী(Cognition), ধৃতি(Retention capacity), স্মৃতি, আত্মবিশ্বাস, মেধা আৰু জ্ঞানৰ প্ৰভাকান্তিয়েও মানুহৰ প্ৰতি মানুহৰ আকৰ্ষণ আৰু সন্মানৰ কাৰণ হৈ পৰে।\nমেধা আৰু স্মৃতিশক্তি যদিও একে নহয়, তথাপি এটাক আনটোৰ পৰিপূৰক বুলি ক’ব পৰা যায়। অনেক সময়ত দুৰ্বল স্মৃতিশক্তিৰ বাবে অনেক অনেক বিপদৰ সন্মুখীন হ’ব লগা হোৱা দেখা যায়।\nসঘনাই ইটো-সিটো পাহৰি যোৱা বা ছাত্ৰাৱস্থাত ল’ৰা-ছোৱালীৰ পঢ়া কথাবোৰ মনত নথকা আদি সমস্যাই প্ৰায়েই ল’ৰা-ছোৱালী আৰু পিতৃ-মাতৃক বিব্ৰত কৰা দেখা যায়। মেধা আৰু স্মৃতিশক্তি কম-বেছি হোৱা কথাটো অসংখ্য কাৰকৰ ওপৰত নিৰ্ভৰ কৰে।\nএই বিষয়ে বহু গৱেষণাৰ কামো চলি আছে। গৱেষণা চলি আছে মেধা বৃদ্ধিকাৰী দৰব উদ্ভাৱনৰ বিষয়েও।\nআজি আমি আয়ুৰ্বেদ শাস্ত্ৰত উল্লেখিত তথা ঘৰুৱাভাৱে অতি সহজে প্ৰস্তুত কৰা সেৱন কৰিব পৰা চাৰিবিধ মেধাবৰ্ধক ৰসায়ন যোগৰ বিষয়ে ক’বলৈ ওলাইছোঁ।\n১)সৰু মানিমুনি শিপাৰে সৈতে উভালি শীতল, পৰিষ্কাৰ পানীৰে ধুই তাক পিচি ৰস উলিয়াই ল’ব লাগে।\nপ্ৰতিদিনে এনেদৰে উলিয়াই লোৱা ১০-২০ মিঃলিঃ মানিমুনিৰ ৰস সমপৰিমাণৰ খাতি মৌৰ লগত পুৱা-গধূলি দিনে দুবাৰকৈ সেৱন কৰিব লাগে।\n২)৩-৬ গ্ৰাম য়স্থিমধুৰ চূৰ্ণ গো দুগ্ধ একাপৰ লগত পুৱা-গধূলি দিনে দুবাৰকৈ পান কৰিব লাগে।\n৩)গুডুচীৰ ঠাৰি আৰু পাতৰ ৰস ১০-২০ মিঃলিঃ সমপৰিমাণৰ খাতি মৌৰ লগত পুৱা-গধূলি প্ৰতিদিনে দুবাৰকৈ খাব লাগে।\n৪)শংখপুষ্পীৰ শিপা আৰু ফুল পটাত পিচি ৫-২০ গ্ৰাম কল্প বনাই লৈ গো দুগ্ধ একাপৰ লগত পুৱা-গধূলি প্ৰ্তিদিনে দুবাৰকৈ খাব লাগে।\nপ্ৰতিদিনে এই যোগ নিয়মিতভাৱে সেৱনৰ অভ্যাস কৰিলে মস্তিষ্ক সবল হয় আৰু স্মৃতিশক্তি বৃদ্ধিৰ দৰে সুফল লাভ কৰিব পৰা যায়।\nনাকেৰে তেজ ওলোৱা সমস্যা -\nফাগুন মাহৰ শুকান বতৰত জলবায়ু শুকান হৈ যায়। তেনে বতৰত শুকান বতাহৰ বাবে নাকৰ ভিতৰ অংশটো শুকাই যায়। তেতিয়া তেজ ওলাবলৈ ধৰে। অন্য সময়তো এনেদৰে নাকৰ পৰা তেজ ওলালেও শুকান বতৰত তেজ বেছিকৈ ওলায়।\nতেজ ওলোৱাৰ বিভিন্ন কাৰণ আছে যদিও সাধাৰণতে যিসকলে সঘনাই এনে সমস্যাত ভোগে তেওঁলোকৰ ভিতৰত কম বয়সীয়াৰ বেছিকৈ হয়। সঘনাই চৰ্দি-কাহ আদিত ভুগিলে অথবা আঙুলিৰে নাকৰ ভিতৰখন খজুৱাই থাকিলেও তেজ ওলোৱাৰ আশংকা থাকে। বেছি ঠাণ্ডা পৰিলে কিছুমানে সদায় গা নোধোৱে।\nদুই-তিনি দিনৰ মূৰত গা ধোৱাসকলৰ এই সমস্যা বেছিকৈ হয়। নাকেৰে তেজ ওলালে চিকিৎসকৰ পৰামৰ্শ ল’ব লাগে। বিছনাত শুই দিওঁতে মূৰটো সামান্য ওখ কৰি ৰাখিব লাগে।\nগৰ্ভৱতীৰ ভৰি ফুলে কিয়?\nগৰ্ভধাৰণৰ সময় বাঢ়ি অহাৰ লগে লগে বহু গৰ্ভৱতী মহিলাৰ ভৰি ফুলাটোও একপ্ৰকাৰ স্বাভাৱিক লক্ষণ। কেতিয়াবা বহু সময় বহি থাকিলেও এনে হয়। গৰ্ভধাৰণৰ সময়ত দেহত তলফালে অৰ্থাৎ ভৰিত পানী জমা হয়।\nইয়াৰ উপৰি তলৰ পৰা ওপৰলৈ অৰ্থাৎ দেহৰ আন আন অংশলৈ যাব নোৱাৰি তাতেই জমা হৈ ৰয়। ফলত ভৰি দুখন ফুলি আহে। গৰ্ভাৱস্থাৰ বাবে ভৰি ফুলিলে ৰাতি শোৱাৰ সময়ত ভৰি দুখন অলপ ওচৰত থ’ব। কেঁচা নিমখ খাব নালাগে।


বিতৰ্ক - অসমীয়াৰ সুখ-দুখ\nHome BITARKA MAYUR CHETIA RACTIM-GOSWAMI বিতৰ্ক ময়ূৰ চেতিয়া ৰক্তিম-গোস্বামী বিতৰ্ক\nxukhdukh.com March 09, 2017 BITARKA, MAYUR CHETIA, RACTIM-GOSWAMI, বিতৰ্ক, ময়ূৰ চেতিয়া, ৰক্তিম-গোস্বামী,\nচিলাপথাৰ কাণ্ডই দিয়া ইংগিত আৰু শিক্ষা\nআৱেগবৰ্জিত ঐক্যৰে বিভেদকামীক প্ৰতিহত কৰক\nকোনো বিষয় লৈ জাতি এটাৰ জাগৰণ এদিনত অহা বস্তু নহয়।কথা এষাৰ আছে নহয় 'Consistency is the name of the game' হিন্দু বাংলাদেশীৰ বিষয়টো উথ্থাপিত হোৱাৰ দিনৰ পৰাই মানুহে এতিয়ালৈকে অহৰহ প্রতিবাদ কৰা হ'লে আজি এই পৰিস্থিতিৰ সৃষ্টি কৰিবলৈ কাৰো মৰসাহ ন'হল হয়। আমি 'হিন্দু বাংলাদেশীৰ' ইচ্ছ্যুটো দুদিন চুইংগাম চোবোৱাদি চোবাই স্বভাবজাতভাবে পেলাই দি বেলেগ বেলেগ দিশত নিজৰ আবেগৰ সস্তীয়া দোকানখন মেলি দিলো। একপ্রকাৰে সাধাৰণ ৰাইজে কথাতোক একেবাৰে এলাগীয়ে কৰি পেলালে যি এই দুস্কৃতিাৰীসকলক অফুৰন্ত মনোবল দিলে।এই সুযোগ চৰকাৰেওঁ বৰ ধুনীয়াকৈ ল'লে।দৰাচলতে ঘটনা এটা নঘটালৈকে আমাৰ গা- নলৰে, শ্বহীদ বেদিত হাত নিদিয়ালৈকে চকু খোল নাখায়। ভবিষ্যতৰ বিপদক বুজিবলৈ কৰিবলগীয়া ন্যনুতম মানসিক শ্রমকণো কৰিবলৈ আমৰ যেন এলাহ আৰু ঘটনা ঘটাৰ পিছত কথাই কথাই 'লাচিত'ক টানি আনি বীৰৰ দৰে দম্ভালী মাৰো।\nএই বিষয়টো লৈ বা এনে ঘটনা ঘটাৰ ধাৰণা কৰি যোৱা বহুমাহ ধৰি এই বিষয়লৈয়ে নিয়মীয়াকৈ বাতৰি কাকতত লিখি আছো যাতে মানুহক সচেতন কৰিব পৰা যায়। মন্ত্রী হিমন্ত বিশ্ব শৰ্মাকো হিন্দু বাংলাদেশী বিষয়ক ৮ টা প্রশ্নৰ উত্তৰ দিবলৈ প্রত্যাহ্বান জনাইছিলো।এনে কৰাৰ কাৰণ এটাই- অনাগত বিপদক যাতে ৰোধিব পৰা যায় কিন্তু ধৰ্ষণ আদিৰ দৰে ঘটনা লাইভ চাবলৈ পোৱাৰ দিনত বাতৰি কাকত পঢ়ি পিছে সময় নষ্ট কৰে কেইজনে?\nজাতিপ্রেম মানে ঘটনা ঘটিবলৈ সুযোগ দি পিছত তেজ এগাল উতলাই লৈ মাৰ-কাত কৰা নহয়। এনে হোৱাহ'লে অসম আজিৰ পৰা ৫০- ৬০ মান বছৰ আগতেই স্বৰ্গ হ'ল হয়।\nচিলাপথাৰত যি হ'ল চূড়ান্ত নিন্দনীয়।চিলা পথাৰত (অসময় অন্যান্য চহৰ নগৰত) গণতান্ত্রিকভাবে প্রতিবাদ হৈছে, বিক্ষোভ কৰিছে, প্রশাসনে সহযোগ কৰিছে, দুষ্কৃতিক কৰায়ত্ব কৰিছে, মুখ্য আৰোপিক 'Wanted'কৰিছে। আমি যদি ভবিষ্যতে এনে হোৱা নিবিচাৰো তেনেহ'লে এতিয়া বুজিবলৈ চেষ্টা কৰা উচিত যে ই এটা ৰাজনৈতিক ষড়যন্ত্র আৰু এই ষড়যন্ত্রৰ সফলতাৰ সাৰপানী হৈছে অসমীয়াৰ আবেগ আৰু এইটোৱে কাৰণ যে আমি আমাক চৰকাৰী ষড়যন্ত্রৰ বলীৰ পঠা বনাব নালাগে।ভবিষ্যতে এনে পৰিস্থিতি হয়তো বহু আহিব তাৰ বাবে প্রস্তুতিৰ চাঁবিকাঠি হৈছে জাতীয় সংযম আৰু বুদ্ধিমত্তা।\nযি কেইটা সংগঠনে শান্তি- সম্প্রীতি বাহাল ৰাখিবলৈ আহ্বান জনাইছে বা কাৰ্যতঃ তেনে কৰিছে তেওঁলোক ধন্যবাদৰ পাত্র।যি এনে কৰা নাই বা হৈ যোৱা বেয়া কামৰ ৰজহুৱা গৰিহনা দিয়া নাই তেওঁলোকৰ আত্মশুদ্ধিৰ প্রয়োজন।\nঘটনাৰ আঁৰত কোন সিওঁ প্রায় স্পষ্ট হোৱাৰ পিছতো যদি ভাবিছে যে এই ঘটনাৰ আলম লৈ বঙালীক শিক্ষা দিয়াৰ নামত গোটেই অসমতে অসমীয়া- বাংলাৰ মাজত এখন সংঘাত হ'ব লাগিছিল তেনেহ'লে তেওঁলোকলৈ মোৰ সমবেদনা থাকিল আৰু যি মোক এইষাৰ কথাৰ বাবে পলৰীয়া জাতীয় বিশেষণেৰে বিভূষিত কৰে তেওঁলোকক কওঁ যে তেওঁলোকৰ এই একে যুক্তিৰে বিষ্ণু ৰাভা, ভূপেন হাজৰিকা, হেমাংগ বিশ্বাস, মহাত্ম গান্ধী আদিওঁ তেনেহ'লে পলৰীয়া ।\nশেষত, নিজকে অসমৰ বুলি কোৱা বা অন্তৰৰে ভবা অসমৰ পুৰণি বাংলা সংগঠন বা বুদ্ধিজীবি অথবা বাংলা সৰ্বসাধাৰণ ৰাইজে এই জটিল ক্ষণত যদি ৰাজনৈতক উচতনিত নিজৰ স্থিতি স্পষ্ট নকৰে আৰু অসমীয়াৰ পক্ষত ৰাজহুৱাকৈ থিয় নিদিয়ে তেনেহ'লে এই মৌনতাই তেওঁলোকৰ সুবিধাবাদী চৰিত্রক অসমীয়া ৰাইজৰ আগত ৰাজহৱা কৈ উলংগ কৰিব যি ভবিষ্যতৰ বাবে তেওলোকৰ বাবেই অশুভ।আদৰ্শ-মতবাদকলৈ অঁৰিয়াঅৰি কৰি থকা প্রতিজন অসমীয়াক এতিয়া এক হৈ অসমীয়া আৰু অসমৰ বাবে এক নতুন 'অসমীয়া আদৰ্শ' হৈ থিয় দিবলৈ অনুৰোধ থকিল কাৰণ আমাৰ বিভেদ আনৰ শক্তি।\nধৰ্মভিত্তিক জাতীয়তাবাদ হব অসমীয়াৰ কবৰ\nচাও ময়ূৰ চেতিয়া\n"নিখিল ভাৰত বেংগলী উদবাস্তু সমন্বয় সমিতি"য়ে নিজে দাবী কৰা মতে তেওঁলোকে ভাৰতৰ বিভিন্ন অঞ্চলত থকা ৩.৫ কোটি বাংলাদেশী হিন্দু শৰণার্থীক প্রতিনিধিত্ব কৰে। তেওঁলোকৰ মতে এই এটাইখিনি মানুহক ভাৰতৰ নাগৰিকত্ব লাগে। তেওঁলোকে অসম চুক্তি নামানে। যোৱাকালি অহা বাংলাদেশী হিন্দুকো নাগৰিকত্ব দিব লাগে বুলি তেওঁলোকে যুক্তি প্রদর্শন কৰে।\nএই ৩.৫ কোটি বাংলাদেশী হিন্দুৰ বিপৰীতে অসমীয়াভাষী হিন্দুৰ সংখ্যা হৈছে আনুমানিক ১.২ কোটি। এতিয়া কথা হৈছে – কাইলৈ যদি আৰ এছে এছে এই দুই হিন্দু জনগোষ্ঠীৰ ভিতৰত এটাক বাচি লব লগা হয়, কাক বাচি লব? ৩.৫ কোটিক নে ১.২ কোটিক? কোনটো জনগোষ্ঠীয়ে আৰ এছ এছক অধিক শক্তি, অধিক ভোট প্রদান কৰিব? মন কৰক, আৰ এছ এছৰ বাবে অসমীয়া বা বঙালী পৰিচয় মূল কথা নহয়, মূল কথা হিন্দু হোৱাটোহে। অসমীয়া মানুহে যিমানেই চিঞৰ বাখৰ কৰক, এই ৩.৫ কোটি মানুহৰ বিৰুদ্ধে আৰ এছ এছ, বিজেপি কেতিয়াও যাব নোৱাৰে।\nঠিক এই কাৰণটোৰ বাবেই ধর্মীয় পৰিচয়ভিত্তিক জাতীয়তাবাদ মানি লোৱাৰ অর্থই হৈছে অসমীয়া মানুহে নিজৰ কবৰ নিজে খান্দি লোৱা। চিলাপথাৰৰ ঘটনাটোৱে তাৰেই আগজাননী প্রদান কৰিছে।\nউগ্র জাত্যাভিমান প্রদৰ্শনে কাৰো লাভ নকৰে\nসমগ্র অসমজুৰি বঙালী বিদ্বেষৰ জোৱাৰ উঠিছে। বাতৰি কাকত, টিভি চেনেল, ফেচবুক সকলোতে এটাই টপিক বঙালী বিদ্বেষ। অসমীয়াৰ আৱেগ হ'ল ধানখেৰৰ জুইৰ দৰে, হয়তো আৰু দুই তিনিদিনৰ ভিতৰতেই এই আৱেগৰ শাম কাটিব আৰু আমি নতুন ইছ্যু এটা লৈ ব্যস্ত হৈ পৰিম। এতিয়া আৱেগৰ পৰা ফালৰি কাটি কিছুমান কথা অলপ জুকিয়াই চাওঁহক!\nসুবোধ বোলা এজন আমদানীকৃত নেতাৰ উচটনিত কেতবোৰ অশিক্ষিত বা অৰ্ধশিক্ষিত মূঢ়মতি বঙালী যুৱকৰ দুষ্কাৰ্য্যৰ বাবে সমগ্র বঙালী জাতিটোক জগৰীয়া কৰাটো সমীচীন নহ'ব। অসমক ভাল পোৱা, অসমীয়াৰ লগত মিলাপ্রীতিৰে বাস কৰা বঙালী মানুহো অজস্র আছে।\nবঙালী সকল নিজৰ ভাষা-সংস্কৃতিক লৈ অতিশয় গোঁড়া যাৰ বাবে তেওঁলোকে ভাৰতৰ কোনো জাতিৰ পৰাই সমাদৰ লাভ কৰা নাই। আমিও আমাৰ মাতৃভাষা অসমীয়াক প্রাণ ভৰি ভাল পাওঁ। কিন্তু নিজৰ ল'ৰা-ছোৱালীক অসমীয়া ভাষাটো শুদ্ধকৈ শিকাবলৈ গৰজ অনুভৱ নকৰোঁ। আমাৰ ল'ৰা-ছোৱালীয়ে অসমীয়া পঢ়িব নাজানে বুলি কৈ সুপ্ত গৰ্ববোধ কৰা মানুহ আমাৰ মাজত বহু ওলাব। কিন্তু বঙালী মানুহৰ ল'ৰা ছোৱালীয়ে ইংৰাজী মাধ্যমত পঢ়াশুনা কৰিলেও বাংলা লিখিব পঢ়িব নজনা সম্ভৱত এজনো নোলাব। আমি হিন্দীভাষী মানুহ এজন লগ পালেই ভুলে শুদ্ধই হিন্দীত কথা পাতোঁ, মানুহজনক অসমীয়া ক'বলৈ শিকিবলৈ সুবিধা নিদিওঁ। কিন্তু হিন্দীভাষী মানুহে বঙালীৰ লগত বঙালীতেই কথা পাতিবলৈ বাধ্য হয়। অসমীয়া উগ্র জাতীয়তাবাদী নেতা সকলৰ ল'ৰা-ছোৱালীবোৰে ইংৰাজী মাধ্যমত পঢ়ে। মাধ্যমিক পৰীক্ষাত ষ্টেণ্ড কৰা ল'ৰা ছোৱালীবোৰৰ অসমীয়া ভাষা সংস্কৃতিৰ ওপৰত জ্ঞানৰ নমুনা দেখিলে বিচুৰ্তি খাব লাগে। জীৱনত এখন অসমীয়া কিতাপ পঢ়ি নোপোৱা অসমীয়া সন্তানে কিন্তু ভাল কেৰিয়াৰ লৈ ডাঙৰ কোম্পানীত ডাঙৰ বাব লৈ আছে। অৰ্ণৱ গোস্বামীক আমি আথেবেথে অসমলৈ মাতি আনি শ্রেষ্ঠ অসমীয়া হিচাপে বঁটা দিলোঁ, সেই অনুষ্ঠানতে গোস্বামীয়ে ভাষণ দিলে ইংৰাজীত! কিমঅধিকম্!\nবঙালী সকল সম্প্রসাৰণবাদী, তেওঁলোকে উপাধিৰ অলপ মিল পালেই টানি আঁজুৰি বঙালী কৰিব খোজে। আমি আকৌ আঁতৰাই নিজে সংকুচিত হৈ থাকি হে ভাল পাওঁ। সেয়ে বৰ অসমখন আজি টুকুৰা টুকুৰ হ'ল। মজুমদাৰ, দাস, দত্ত, চক্রৱৰ্তী, ভট্টাচাৰ্য, মালাকাৰ আদি উপাধিৰ মানুহ দেখিলেই আমাৰ মনত প্রশ্ন উদয় হয় অসমীয়া নে বঙালী? আমিনো সংকোচনবাদী হোৱাতকৈ বঙালীৰ দৰে সম্প্রসাৰণবাদী নহওঁ কিয়? আনৰ সকলো বস্তুৱেই দেখোন আমি নকল কৰি আছোঁ! সেয়ে বন্ধু, উগ্র জাত্যাভিমান প্রদৰ্শন কৰি আমাৰ একো লাভ নহয়।\nযিহেতু বঙালী উদ্বাস্তু সমিতি নামৰ অখ্যাত সংগঠন এটাই অসমীয়াৰ স্বাভিমানত আঘাত হানিছে আৰু তেওঁলোকৰ দুষ্কাৰ্য্যৰ বাবে অসমৰ পৰিস্থিতি অগ্নিগৰ্ভ হৈছে এতিয়া জুই নুমুওৱাৰ কামটো সেই সংগঠনটোৱেই কৰিব লাগিব। তেওঁলোকে কৃতকৰ্মৰ প্রায়শ্চিত্ত হিচাপে তলৰ তিনিটা পদক্ষেপ লওক!\n১) বঙালী উদ্বাস্তু সংগঠনটোৰ পলাতক নেতা সুবোধ বিশ্বাসে আছু তথা অসমবাসীৰ ওচৰত নিঃচৰ্ত ক্ষমা বিচাৰক আৰু আত্মসমৰ্পণ কৰক!\n২) চিলাপথাৰৰ আছু কাৰ্যালয় আৰু শ্বহীদ বেদী পুনৰ্নিৰ্মাণ কৰক।\n৩) অসমত তেওঁলোকৰ সংগঠন ভঙ্গ কৰক!\nএই তিনিটা কাম যদি তেওঁলোকে নকৰে তেনেহ'লে অসমৰ বাংলাভাষী বুদ্ধিজীৱি আৰু আন বঙালী সংগঠনবোৰে স্বতঃস্ফুৰ্তভাৱে ওলাই আহি বঙালী উদ্বাস্তু সমিতিৰ কাৰ্যালয় সমূহ উৎখাত কৰক আৰু সুবোধ বিশ্বাসক কৰায়ত্ত কৰিবলৈ চৰকাৰক সহায় কৰক! সংঘৰ্ষৰে কোনো সমস্যাৰ সমাধান নহয়। সেয়ে কোনেও যাতে উচটনিমূলক মন্তব্য নিদিয়ে। গঠনমূলক পৰামৰ্শ দিব পাৰে।\nসাৱধান হ হেৰ' অসমীয়া\nবিনয় কৃষ্ণ তামুলী ফুকন\nছহিদৰ বেদীত বহিৰাগতৰ কুঠাৰাঘাট\nবৰ ঘৰত সোমাই\nআইক আঘাট?কোন হেৰ' তহঁত\nএদিন অসমীয়া ভাষাক\nনিঃশেষ কৰাৰ চক্ৰান্ত কৰিছিল\nবিহ মেটেকাৰ দৰে গজি\nবট বৃক্ষৰ দৰে পোখা মেলিব খোজে আজি ৷\nচানি ধৰিব খোজে ৰঘূমলাৰ দৰে\nজাতীয় অহংকাৰৰ প্ৰতীক\nআৰু খহাই দিব পাৰে\nজয় আই অসম লিখা পতাকা\nসহনশীলতা মানে নহয়\nশিৰ নত কৰি জীয়াই থকা\nজাতীয়তাবাদক অপমান কৰি\nছহিদ বেদীত কুঠাৰাঘাট\nলাগিলে সি হওক\nহোৱা নাই হেৰ'\nঅসমীয়া এতিয়াও জঠৰ\nবহিৰাগতৰ কৰিবলৈ পদ লেহন\nআকাল হোৱা নাই\nনতুবা সেই ভগদত্তৰ ৷\nবল হেৰুৱালি জানো\nঅসমীয়া ডেকা দল?\nসাৱধান হ হেৰ'\nবান্ধ কঁকালত ভীমৰ বল\nৰাতিতে গঁড় বন্ধা জাতি আমি\nবান্ধিব পাৰিবই লাগিব\nজাতীয় স্খলন ৷\nছহিদৰ আত্মাৰ বলিদানক\nকোনে কৰিবলৈ কৰে সাহ অপমান?\nৰাখ হেৰ' জাতিৰ মান\nনহ'লে লুটিব ভঁৰালৰো ধান\n"মান"ৰ দৰে ইহঁতৰো নাই সন্মান ৷\nকেৱল সুজলা সুফলা শস্য শ্যামলা\nখিলঞ্জীয়াৰ ভেটি দখলৰ ফন্দীত\nখেলিব পাৰে ইহঁতে শুকুনিৰ পাশা\nপুৰণ হ'বলৈ নিদিবি হেৰ'\nইহঁতৰ আশা ৷\nমনত পেলা এবাৰ\nত্ৰিপুৰাত খিঞ্জীয়াৰ হাঁহাকাৰ ৷\nগোষ্ঠী সংঘাটৰ স্থান নাই তাত\nকিন্তু আইক কৰিলে অপমান\nসাৰি নাযাব কোনো\nকাক কেনেকৈ দিব লাগে মান ৷\nঅসমীয়া ডেকা দল\nদলিয়াই থৈ সংগঠন-সংঠনৰ মোহৰ\nএকেটা ছাতিৰ তলত\nসমৱেত হআকৌ এবাৰ চিঞৰ\nজয় অসমৰ জয়\nজয় অসমীয়াৰ জয় ৷\nজয় আই অসম ৷৷\nTags # BITARKA # MAYUR CHETIA # RACTIM-GOSWAMI # বিতৰ্ক # ময়ূৰ চেতিয়া # ৰক্তিম-গোস্বামী\nLabels: BITARKA, MAYUR CHETIA, RACTIM-GOSWAMI, বিতৰ্ক, ময়ূৰ চেতিয়া, ৰক্তিম-গোস্বামী\ndasjanty June 9, 2017 at 10:44 AM\nSir u r Right but everybody like Bengali because their behavior n morality . If u go outside assam everybody like Bengali . It's weird to heard that rest of Indian don't like Bengali because they love their culture . Bengali love their culture n Respect other culture too . Bengali never spread hate against any language . Bengali are not 'gura' not fundamentalist or orthodox because Bengali always fight against evil e.g sati , widow remarriage , humanity , casteism etc .\nWe never interfere other lifestyle n we love to live our own normal life . Thank u sir


Moxitak Dm in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Moxitak Dm ar byavahar, ppali, parshwakriya, upkaar, kriya-pratikriya aaru satarkatabani\nMoxitak Dm ৰ লাভ আৰু ব্যৱহাৰসমূহ- Moxitak Dm Benefits & Uses in Assamese- Moxitak Dm ar laabh aaru byavaharsamuh\nMoxitak Dm ৰ পালি আৰু সেয়া কেনেদৰে ল'ব- Moxitak Dm Dosage & How to Take in Assamese - Moxitak Dm ar paali aaru xeya kenedore lobo\nMoxitak Dm ৰ পাৰ্শ্চক্ৰিয়াসমূহ- Moxitak Dm Side Effects in Assamese- Moxitak Dm ar parshwakriyasamuh\nMoxitak Dm সংক্ৰান্ত সতৰ্কতাবাণীসমূহ- Moxitak Dm Related Warnings in Assamese- Moxitak Dm xonkranta xatarkatabanisamuh\nঅইন দৰৱৰ সৈতে Moxitak Dmৰ গুৰুতৰ ক্ৰিয়া-প্ৰতিক্ৰিয়া- Severe Interaction of Moxitak Dm with Other Drugs in Assamese- Oinor xoite Moxitak Dm ar gurutor kriya-pratikriya\nMoxitak Dm মতভেদসমূহ- Moxitak Dm Contraindications in Assamese- Moxitak Dm nishedhsamuh\nMoxitak Dm ৰ বিষয়ে সততে সোধা প্ৰশ্নসমূহ- Frequently asked Questions about Moxitak Dm in Assamese- Moxitak Dm ar bikhoye satate xodha prashnasamuh\nখাদ্য আৰু মদৰ সৈতে Moxitak Dm ক্ৰিয়া-প্ৰতিক্ৰিয়া- Moxitak Dm Interactions with Food and Alcohol in Assamese- khadya aaru modor xoite Moxitak Dm kriya-pratikriya\nMoxitak Dm ৰ লাভ আৰু ব্যৱহাৰসমূহ - Moxitak Dm Benefits & Uses in Assamese - Moxitak Dm ar laabh aaru byavaharsamuh\nMoxitak Dm তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMoxitak Dm ৰ পালি আৰু সেয়া কেনেদৰে ল'ব - Moxitak Dm Dosage & How to Take in Assamese - Moxitak Dm ar paali aaru xeya kenedore lobo\nMoxitak Dm-ৰ উপাদানসমূহ - Moxitak Dm Active Ingredients in Assamese - Moxitak Dm-ar upadaansamuh\nMoxitak Dm ৰ পাৰ্শ্চক্ৰিয়াসমূহ - Moxitak Dm Side Effects in Assamese - Moxitak Dm ar parshwakriyasamuh\nগৱেষণাৰ ভিত্তিত, Moxitak Dm ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMoxitak Dm সংক্ৰান্ত সতৰ্কতাবাণীসমূহ - Moxitak Dm Related Warnings in Assamese - Moxitak Dm xonkranta xatarkatabanisamuh\nMoxitak Dm-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Moxitak Dmএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Moxitak Dm পুনৰাই গ্ৰহণ নকৰিব।\nMoxitak Dm-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Moxitak Dm গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Moxitak Dm গ্ৰহণ কৰিব নালাগে।\nবৃক্কত Moxitak Dm কি প্ৰভাৱ দেখা গৈছে?\nবৃক্ক ৰ বাবে Moxitak Dm ক্ষতিকাৰক নহয়।\nযকৃতত Moxitak Dm কি প্ৰভাৱ দেখা গৈছে?\nআপুনি কলিজা ৰ ক্ষতিৰ কোনো আশংকা নকৰাকৈ Moxitak Dm গ্ৰহণ কৰিব পাৰে।\nহৃদযন্ত্ৰৰ ক্ষেত্ৰত Moxitak Dm ৰ কি প্ৰভাৱ দেখা গৈছে?\nMoxitak Dmৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Moxitak Dmৰ গুৰুতৰ ক্ৰিয়া-প্ৰতিক্ৰিয়া - Severe Interaction of Moxitak Dm with Other Drugs in Assamese - Oinor xoite Moxitak Dm ar gurutor kriya-pratikriya\nMoxitak Dm তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMoxitak Dm মতভেদসমূহ - Moxitak Dm Contraindications in Assamese - Moxitak Dm nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Moxitak Dm লোৱা অনুচিত যাতে -\nMoxitak Dm ৰ বিষয়ে সততে সোধা প্ৰশ্নসমূহ - Frequently asked Questions about Moxitak Dm in Assamese - Moxitak Dm ar bikhoye satate xodha prashnasamuh\nএই Moxitak Dm-এ অভ্য়াস বা নিচাৰ সৃষ্টি কৰে নেকি?\nনহয়, Moxitak Dmয়ে অভ্যাসৰ সৃষ্টি নকৰে।\nMoxitak Dm লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু Moxitak Dm লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nমানসিক ৰোগৰ চিকিত্সাৰ বাবে Moxitak Dm লৈ কোনো লাভ নাই।\nখাদ্য আৰু মদৰ সৈতে Moxitak Dm ক্ৰিয়া-প্ৰতিক্ৰিয়া - Moxitak Dm Interactions with Food and Alcohol in Assamese - khadya aaru modor xoite Moxitak Dm kriya-pratikriya\nখাদ্য আৰু Moxitak Dmৰ ক্ৰিয়া-প্ৰতিক্ৰিয়া\nMoxitak Dm সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Moxitak Dmৰ মাজৰ প্ৰতিক্ৰিয়া\nMoxitak Dm লোৱাৰ লগতে মদ্যাপন কৰাটোৱে সামান্য পাৰ্শ্চক্ৰিয়া কৰিব পাৰে। কিন্তু আপুনি যদি কোনোধৰণৰ পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ সৈতে যোগাযোগ কৰক।\nMoxitak Dm ৰ অনুকল্প - Substitutes for Moxitak Dm in Assamese\nMoxitak Dm ৰ মূল্য আৰু পেকৰ চাইজ - Moxitak Dm Price and Pack Size in Assamese - Moxitak Dm ar mulya aaru pakor size\nআপুনি বা আপোনাৰ পৰিয়ালৰ কোনোবাই Moxitak Dm লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Moxitak Dm ব্যৱহাৰ কৰিছিল নেকি?\nআপুনি কিমান পৰিমাণে Moxitak Dm সেৱন কৰিছিল?\nআপুনি Moxitak Dm ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Moxitak Dm সেৱন কৰে?


ভাৰতীয় পিতৃ-মাতৃৰ বিদেশী সন্তান! অৱশেষত ডিটেনচন কেম্পৰ পৰা মুক্তি পালে ময়নাল মোল্লাই - SANGBAD PRAHARI\nHome সম্পাদকীয় ভাৰতীয় পিতৃ-মাতৃৰ বিদেশী সন্তান! অৱশেষত ডিটেনচন কেম্পৰ পৰা মুক্তি পালে ময়নাল মোল্লাই\nভাৰতীয় পিতৃ-মাতৃৰ বিদেশী সন্তান! অৱশেষত ডিটেনচন কেম্পৰ পৰা মুক্তি পালে ময়নাল মোল্লাই\nSangbad Prahari August 06, 2016\nচুলতান মাহমুদ মিৰ্ধা,\nময়নাল মোল্লা ভাৰতীয় ন্যায়িক ব্যৱস্থাৰ অন্যায়ৰ বলি হোৱা অসমৰ হাজাৰ হাজাৰ নীৰিহ লোকৰ এজন৷ সুদীৰ্ঘ ২ বছৰ ১০ মাহ ২৯ দিন এজন ঘোৰ অপৰাধীৰ দৰে বন্দিত্বৰ জীৱন কটাই অৱশেষত যোৱা ৩ আগষ্টৰ দিনা মুকলি আকাশৰ তলত ওলাই আহিবলৈ সক্ষম হ’ল৷ কি অপৰাধ আছিল ময়নালৰ? কিয় নিৰপৰাধী হৈয়ো অপৰাধীৰ দৰে বন্দিত্বৰ জীৱন কটাবলগীয়া হ’ল?\nসাধাৰণতে এজন ব্যক্তিয়ে যিখন দেশত জন্ম লাভ কৰে, তেওঁ সেইখন দেশৰে নাগৰিকত্ব পায়৷ পৃথিৱীৰ বেছিভাগ দেশত এইটোৱে নিয়ম৷ ভাৰতৰ সংবিধানে এই দেশত জন্ম লাভ কৰা প্ৰতিজন ভাৰতীয় নাগৰিকৰ সন্তানক এই দেশৰ নাগৰিকত্ব প্ৰদানৰ নিশ্চিতি দিছে৷ কিন্তু বিধিৰ কি বিড়ম্বনা যে বৰপেটা জিলাৰ তাৰাবাৰী অঞ্চলৰ ময়নাল মোল্লাৰ পিতৃ-মাতৃৰ পৰা আৰম্ভ কৰি তিনি পুৰুষলৈকে ভাৰতীয় নাগৰিক হোৱা সত্ত্বেও ভাৰতীয় আদালতে তেওঁক ভাৰতীয় নাগৰিকত্বৰ স্বীকৃতি দিব খোজা নাই৷ তাৰাবাৰী থানাৰ অন্তৰ্গত কাকধোৱা গাঁৱৰ এই ত্ৰিশ বছৰীয়া যুৱকজনে বৰপেটাৰ বিদেশী ন্যায়াধিকৰণৰ পৰা আৰম্ভ কৰি গুৱাহাটী উচ্চ ন্যায়ালয়লৈকে সকলো ন্যায়ৰ মন্দিৰৰ দুৱাৰে দুৱাৰে নাগৰিকত্বৰ স্বীকৃতি বিচাৰি যোৱা এক দশক ধৰি দৌৰি ফুৰিছে৷ অথচ মহান ভাৰতীয় আইন ব্যৱস্থাই যুৱকজনৰ নাগৰিত্বৰ মূল বিষয়বস্তুক বিচাৰ নকৰি কিছুমান আনুসংগিক বিষয়ক প্ৰধান্য প্ৰদানেৰে যুৱকজনৰ মূল দাবীক আওকাণ কৰি আহিছে৷ ফলত এই দেশতে জন্ম লৈ, এই দেশৰে মাটি-পানী সেৱন কৰি, আন দহ জনৰ দৰে এই দেশক সমৃদ্ধ কৰা সত্ত্বেও যুৱকজনে যোৱা চাৰি বছৰে বিদেশীৰ অপবাদৰ বোজা কঢ়িয়াই যোৱা প্ৰায় তিনি বছৰ কাল ডিটেনচন শিবিৰত বন্দী হৈ থাকিবলগীয়া হৈছিল৷ অসমত এটা বিশেষ সম্প্ৰদায়ৰ লোক হোৱা বাবেই কেৱল সন্দেহৰ ভিত্তিত বিদেশীৰ অপবাদ মূৰ পাতি ল’বলগীয়া হোৱাৰ অলেখ উদাহৰণ আছে৷ তেনে এটা উদাহৰণেই হৈছে এই ময়নাল মোল্লা৷ তেওঁৰ পিতৃ আহচান মোল্লা আৰু মাতৃ মনোৱাৰা বেগমৰ ওপৰত বিদেশী সন্দেহত বৰপেটা আৰক্ষীৰ সীমান্ত শাখাত গোচৰ ৰুজু হয় ১৯৯৮ চনত৷ আৰক্ষীয়ে পিতৃ-মাতৃৰ লগতে ময়নাল মোল্লাৰ বিৰুদ্ধেও তিনিটা গোচৰ ৰুজু কৰে (গোচৰ কেইটাৰ নম্বৰ ক্রমে - ৰেফাৰেন্স কেছ ৮৬২৫, ৮৬২৬, ৮৬২৭৯৮)। তিনিওটা গোচৰৰ বৰপেটাৰ আই এম ডি টি আদালতত পাঁচ বছৰ বিচাৰ চলাৰ পিছত (আই এম ডি টি কেছ নম্বৰ ১০৭৮/২০০৩ আৰু ১০৭৬/২০০৩) ২০০৩ চনত আদালতে আহচান মোল্লা আৰু মনোৱাৰা বেগমক ভাৰতীয় নাগৰিক বুলি ৰায় দান কৰে৷ নিজৰ ৰায়ত আদালতে কয় যে আহচান মোল্লাৰ ১৯৬৬ চন আৰু তাৰ আগৰ ভোটাৰ তালিকাত নাম পোৱা গৈছে৷ তদুপৰি আহচান মোল্লাৰ পিতৃৰ নামত ১৯৩৮ চনৰ মাটিৰ পট্টা পোৱা গৈছে৷ একেদৰে মনোৱাৰা বেগমৰ পিতৃৰো ১৯৬৬ আৰু ইয়াৰ আগৰ ভোটাৰ তালিকাত নাম পোৱা গৈছে৷ এনে অৱস্থাত তেওঁলোকক ভাৰতীয় নাগৰিক নহয় বুলি ক’ব নোৱাৰি৷ লক্ষণীয়ভাৱে ময়নাল মোল্লাৰ পিতৃ আহচান মোল্লা আৰু মাতৃ মনোৱাৰা বেগমৰ উল্লিখিত দুয়োটা গোচৰৰ বিচাৰআদালতত ২০০৩ চনতে শেষ হৈ যায় যদিও আদালতত বৃহৎ সংখ্যক গোচৰ বিচাৰাধীন হৈ থকাৰ হেতু দুৰ্ভাগ্যজনকভাৱে ময়নাল মোল্লাৰ গোচৰটো আনবোৰ গোচৰৰ সৈতে নিষ্পত্তি নোহোৱাকৈ থাকি যায়৷ ফলত ২০০৫ চনত আই এম ডি টি আইন বাতিল হোৱাৰ পৰিপ্ৰেক্ষিতত অন্যান্য গোচৰৰ সৈতে ময়নাল মোল্লাৰ গোচৰটোও বিদেশী ন্যায়াধিকৰণলৈ স্থানান্তৰিত কৰা হয়৷ সেই মৰ্মে বৰপেটাৰ ২ নং বিদেশী ন্যায়াধিকৰণত ২০০৬ চনত ময়নাল মোল্লাৰ গোচৰটো (গোচৰ নম্বৰ ৩৮৬/২০০৬) পুনৰ আৰম্ভ হয়৷ কিন্তু যিহেতু পিতৃ-মাতৃক আদালতে ভাৰতীয় বুলি ৰায় দিছেই, আৰু ইফালে আই এম ডি টি আইনখনো বাতিল হৈ গ’ল, সেয়ে অশিক্ষিত ময়নাল মোল্লাই বিদেশী ন্যায়াধিকৰণত পঞ্জীয়ন হোৱা গোচৰটোৰ গুৰুত্ব নুবুজিলে৷ বিদেশী ন্যায়াধিকৰণে জাৰি কৰা জাননী লাভ কৰাৰ পিছত ময়নাল মোল্লাই এগৰাকী অধ্বিক্তাৰ কাষ চাপিছিল যদিও অধ্বিক্তাগৰাকীয়ে ‘তোমাৰ পিতৃ-মাতৃক ভাৰতীয় বুলি ৰায় দিছেই, গতিকে তোমাৰ চিন্তা নাই’ বুলি অভয় দিয়াত ময়নাল মোল্লাই অধ্বিক্তাৰ ওপৰতে সকলো এৰি দি নিশ্চিন্ত মনে ঘৰলৈ উভতি যায়৷ ইফালে বিদেশী ন্যায়াধিকৰণে জাননী জাৰি কৰাৰ পিছতো ময়নাল মোল্লা হাজিৰ নোহোৱাত ২০০২ চনৰ ১৬ ফেব্ৰুৱাৰীৰ দিনা তেওঁৰ বিৰুদ্ধে ‘ভাৰতীয় নাগৰিক নহয়’ বুলি একপক্ষীয় ৰায় দান কৰে৷ ন্যায়াধিকৰণৰ উক্ত ৰায়ৰ বিষয়ে ময়নাল মোল্লা অৱগত হয় তেতিয়াহে, যেতিয়া ৰায়দানৰ প্ৰায় দুবছৰ পিছত আৰক্ষীয়ে তেওঁক ধৰি আনিবলৈ কাকধোৱা গাঁৱত উপস্থিত হয়৷ ফলত স্বাভাৱিকতে হুৱাদুৱা লাগি ২০১২ চনৰ ২০ জুনৰ দিনা গুৱাহাটী উচ্চ ন্যায়ালয়ত ময়নাল মোল্লাই এখন লেখ আবেদন (গোচৰ নম্বৰ ডব্লিউ পি-চি ৩১৩৮/১২) দাখিল কৰে৷ উচ্চ ন্যায়ালয়ৰ ন্যায়াধীশ বি কে শৰ্মাৰ আদালতত ময়নাল মোল্লাই এইবুলি কৈছিল যে স্থানীয় অধ্বিক্তাই অভয় দিয়াৰ কাৰণেই তেওঁ আদালতত খবৰ ল’বলৈ যোৱা নাছিল৷ কিন্তু ন্যায়াধীশ বি কে শৰ্মাৰ আদালতে এই যুক্তি মানি ল’বলৈ অস্বীকাৰ কৰি এইবুলি কয় যে যিহেতু ময়নাল মোল্লা পলাতক বিদেশী বুলি বৰপেটাৰ আৰক্ষী অধীক্ষকে শপতনামা দাখিল কৰিছে, এনে অৱস্থাত ময়নাল মোল্লাৰ দাবী গ্ৰাহ্য কৰা নহয়৷ আদালতে ময়নাল মোল্লাৰ পিতৃ-মাতৃৰ নাগৰিকত্বৰ প্ৰসংগলৈ নগৈ উল্লিখিত দুটা যুক্তিৰ ভিত্তিত ময়নাল মোল্লাক ভাৰতীয় নাগৰিক নহয় বুলি ৰায় দি তেওঁক তৎকালে গ্ৰেপ্তাৰ কৰিবলৈ আৰক্ষীক নিৰ্দেশ দিয়ে৷ আদালতে উক্ত ৰায়দান কৰে ২০১৩ চনৰ ১ আগষ্টৰ দিনা৷ সেই মৰ্মে তাৰ এমাহৰ পিছত, পাঁচ ছেম্বেৰৰ দিনা বৰপেটা আৰক্ষীয়ে ময়নাল মোল্লাক গ্ৰেপ্তাৰ কৰি ডিটেনচন শিবিৰলৈ প্ৰেৰণ কৰে৷\nভাৰতীয় নাগৰিকৰ সন্তান হোৱা সত্ত্বেও সামান্য বিধিগত মেৰপেচৰ বাবেই বিদেশী অপবাদৰ বোজা মূৰত লৈ বন্দী হ’ব লগা হোৱাত ময়নাল মোল্লাই এইবাৰ পুনৰ গুৱাহাটী উচ্চ ন্যায়ালয়ত ২০১৪ চনৰ ২১ মাৰ্চৰ দিনা এখন পুনৰ বিবেচনাৰ আবেদন দাখিল কৰে৷ উক্ত আবেদনত ময়নাল মোল্লাৰ ফালৰ পৰা কোৱা হয় যে যিহেতু ময়নাল মোল্লা এজন অশিক্ষিত ব্যক্তি, তেওঁ আইন-আদালতৰ নিয়ম কানুনবোৰ ভালকৈ বুজি নাপায় আৰু তাৰ বাবেই বৰপেটাৰ স্থানীয় অধ্বিক্তাগৰাকীৰ ওপৰত ভৰসা কৰি তেওঁ বিপদগ্ৰস্ত হ’বলগীয়া হৈছিল, সেয়ে তেওঁৰ নাগৰিকত্বৰ তথ্যপাতিখিনিৰ ভিত্তিত গোচৰটো পুনৰ্বিবেচনা কৰিব লাগে৷ কিন্তু আদালতে আবেদন পৰীক্ষা কৰোতে দেখা পায় যে বৰপেটাৰ বিদেশী ন্যায়াধিকৰণত পূৰ্বে দাখিল কৰা কিছু তথ্যপাতিত ময়নাল মোল্লাই চহী কৰিছিল৷ গতিকে এই কথাটোকে ভিত্তি হিচাপে লৈ আদালতে কয় যে চহী কৰিব পৰা ব্যক্তি এজনক অশিক্ষিত বুলি মানি ল’ব নোৱাৰি৷ দ্বিতীয়তে পুনৰ বিবেচনাৰ আবেদনখন যিহেতু আদালতৰ নিৰ্ধাৰিত সময়ৰ ভিতৰত দাখিল কৰা হোৱা নাছিল, এনে অৱস্থাত তেওঁৰ আবেদন পুনৰ বিবেচনাৰ বাবে গ্ৰহণ কৰা নহয়৷ আদালতৰ এই স্থিতিৰ ফলত কাৰ্যতঃ বিমুখ আৰু হতাশ হৈ পৰা ময়নাল মোল্লাৰ সন্মুখত উচ্চতম ন্যায়ালৰ দ্বাৰস্ত হোৱাৰ বাদে আন সকলোবোৰ ৰাস্তা বন্ধ হৈ পৰে৷ কিন্তু আৰ্থিকভাৱে দুৰ্বল ময়নাল মোল্লাৰ বাবে সেয়া হৈ পৰে দূৰ আকাশৰ তৰা৷ অৱশেষত বিদেশীৰ অপবাদৰে ২০১৩ চনৰ ৫ চেম্বেৰত ময়নালক বৰপেটা আৰক্ষীয়ে আটক কৰি গোৱালপাৰাৰ ডিটেনচন শিবিৰলৈ প্ৰেৰণ কৰে৷\nতিনিটি কণ কণ সন্তানৰ পিতৃ পৰিয়ালটোৰ একমাত্ৰ উপাৰ্জনক্ষম ব্যক্তি ময়নালক এনেদৰে ডিটেনচন কেম্পত প্ৰেৰণ কৰাত স্বাভাৱিকতে তেওঁৰ পৰিয়াললৈ নামি আহে ঘোৰ অন্ধকাৰ৷ উচ্চতম ন্যায়ালয়লৈ যাবলৈ অক্ষম পৰিয়ালটোৱে ময়নাল মোল্লাৰ নাগৰিকত্ব প্ৰমাণ কৰিবলৈ আন কোনো ৰাস্তা খোলা আছে নেকি সেয়া বিচাৰি এদিন কাষ চাপে গুৱাহাটী উচ্চ ন্যায়ালৰ অধ্বিক্তা আব্দুল ৱাদুদ আল আমানৰ৷ অধ্বিক্তা ৱাদুদে ময়নালৰ ভাতৃৰ পৰা এই কাহিনী জানিব পাৰি অসমৰ শিক্ষিত আৰু প্ৰগতিশীল মুছলিম যুৱকসকলৰ দ্বাৰা প্ৰতিষ্ঠিত ‘মাই-ফেক্টছ’ (MY-FACTS (Muslim Youths - Forum Against Communalism, Terrorism & Sedition)) নামৰ গোটটোক অৱগত কৰে৷ অধিৱক্তা ৱাদুদ তথা গোটৰ অন্যান্য সদস্যসকলে ময়নালৰ সকলোবোৰ তথ্য-পাতি পৰীক্ষা কৰি তেওঁৰ নাগৰিকত্ব সন্দৰ্ভত ন্যায়ালয়ে দিয়া ৰায়ৰ এক বিপৰীত প্ৰতিচ্ছবি দেখা পায়৷ এনে পৰিস্থিতিত ময়নাল মোল্লাৰ পৰিয়ালৰ লগতে তেওঁৰ গোচৰ উচ্চতম ন্যায়ালয়লৈ লৈ যোৱাৰ বাবে আৰ্থিকভাৱে সহায় কৰে৷ অৱশেষত প্ৰায় এক বছৰজোৰা আইনী যুঁজৰ অন্তত উচ্চতম ন্যায়ালয়ে ময়নাল মোল্লাক মুকলি কৰি দিয়াৰ লগতে তেওঁৰ তথ্য-পাতিসমূহ পুনৰীক্ষণৰ নিৰ্দেশ দিয়ে বৰপেটা বিদেশী ন্যায়াধিকৰণ-(২)ক৷ উচ্চতম ন্যায়ালয়ৰ নিৰ্দেশ পোৱাৰ পিছতে যোৱা ১ আগষ্টত বৰপেটা এফ টিয়ে ময়নাল মোল্লাৰ জামিন আবেদন মঞ্জুৰ কৰাৰ লগতে বৰপেটা জিলাৰ সীমান্ত আৰক্ষী অধীক্ষকক মোল্লাৰ নথিসমূহ পুনৰীক্ষণ কৰাৰ নিৰ্দেশ দিয়ে৷ আনহাতে অহা ২৯ আগষ্টৰ দিনা বৰপেটা এফ টিত ময়নাল মোল্লাক স-শৰীৰে উপস্থিত থাকিবলৈও একেটা নিৰ্দেশতে কোৱা হৈছে৷ উল্লেখ্য যে ময়নাল মোল্লাৰ এই আইনী যুঁজখনত অধ্বিক্তা ৱাদুদৰ লগতে অধ্বিক্তা ছৈয়দ বুৰহানুৰ ৰহমানেও এক গুৰুত্বপূৰ্ণ ভূমিকা পালন কৰিছে৷\nBy Sangbad Prahari at August 06, 2016


মুক্ত আকাশ (দেৱপ্ৰতীম হাজৰীকা) - সাহিত্য ডট অৰ্গ\nদৌৰি দৌৰি ঘৰ পাইছেহি ৰাহুল। মূল দুৱাৰৰ কাষত ৰোহন বহি আছিল।\n-“ৰোহন, ব’লা মোৰ লগত?”\n-(এক প্ৰশ্নবোধক চাৱনিৰে)”ক’লৈ যাবা…? চাৰে যে ইয়াত ৰ’বলৈ কৈছিল….”\n-“চাৰৰ কথা বাদ দিয়া। তুমি জানো সঁচাকৈয়ে ইয়াত চাৰৰ কাৰণে ৰ’বলৈ বিচাৰিছা?”\nৰোহনৰ মুখত আপোনা-আপুনি এটা হাঁহি ওলাই আহিল।\n-“ৰ’বা দাদা, মই ভিতৰৰ পৰা আহিছোঁ।”\nৰাহুলে ৰোহন যোৱাৰ ফালে চাই ৰ’ল। সি নিজৰ পিন্ধি থকা পেণ্টৰ পকেটৰপৰা এখন কাগজ উলিয়ালে। সি কাগজখন দুৱাৰখনৰ ওচৰতে থ’লে। অলপ পাছতে ৰোহন ভিতৰৰ পৰা ওলাই আহিল। তাৰ হাতত এটা স্কুললৈ নিয়া বেগ।\nদুয়ো ঘৰটোৰ পৰা ওলাই আহিল। দুয়োৰে মুখত হাঁহি।\nমিঃ বৰুৱাই ঘৰ সলাইছে। নতুন ঘৰলৈ বুলি যোৱাৰ আগত ঘৰৰ কিছু সামগ্ৰী আৰু নিজৰ সৰু ল’ৰাটোক নিবলৈ বুলি আহিছে পুৰণা ঘৰটোলৈ। কিন্তু ঘৰ সোমাই নিজ পুত্ৰক দেখা নাপালে। বহু বিচাৰিলে তাক, কিন্তু ক’তো নাপালে। দুৱাৰৰ ওচৰত বহি পৰিল তেওঁ। তেনেতে দুৱাৰখনৰ ওচৰতে এখন কাগজ দেখা পালে। কাগজখন উঠাই আনিলে তেওঁ। সেইখন এখন চিঠি আছিল। বৰ পুত্ৰৰ চিঠি!\nমই ৰোহনক নিজৰ লগত লৈ আহিছোঁ। যদি মই তাক আপোনাৰ লগত থাকিবলৈ দিওঁ তেন্তে দ্বিতীয়জন মিঃ বৰুৱাৰ জন্ম হ’ব। আৰু এই পৃথিৱীৰ কাৰণে এজন মিঃ বৰুৱাই যথেষ্ট। বুজিবলৈ চেষ্টা নকৰিব আমি কিয় এনেকুৱা কৰিলোঁ, আপুনি বুজি নাপাব। এইটো এনেকুৱা এটা শব্দ যাক আপুনি কেতিয়াও বুজি নাপালে, কেতিয়াও কৰি নাপালে আৰু কেতিয়াও হয়তো নকৰিব…সেই শব্দটো হৈছে ‘মৰম’! আমাক বিচাৰিবলৈ চেষ্টা নকৰিব চাৰ, আমাৰ এশ কিলোমিটাৰ ওচৰলৈও যদি আহে, তেন্তে মই পুলিচক কৈ দিম কেনেদৰে আপুনি ৰোহনক মাৰিছিল, অত্যাচাৰ চলাইছিল। আৰু আপুনি যি কৰিছে সেইয়া আইনৰ দৃষ্টিত এক অপৰাধ। ৰোহন আপোনাৰ চাকৰ হোৱাতকৈ কিবা নতুন কৰিব পাৰিব। তাক এটা পৰিয়াল লাগে, চিৰিয়াখানা নহয়! যি তাক মই দিম, যিকোনো পৰিস্থিতিত দিম। আপোনাক আপোনাৰ নতুন বিবাহ, নতুন পত্নী, নতুন ঘৰ আৰু নতুন ছোৱালী সন্তানৰ শুভেচ্ছা যাচিলোঁ।\nক’ৰবাত যেন বাজি উঠিছিল,\n“মুক্ত আকাশৰ তলে তলে\nমই বিহগী মুক্ত মনেৰে!”\n← অতি প্ৰাচীন গ্ৰাম্য খেল ধেমালি: (অংকুৰ দত্ত)\nভূমিপত্ৰ (উজ্জ্বল ফুকন) →


ধানৰ সংহত কীট — Vikaspedia\nপতঙ্গঁ আৰু বেমাৰ নিযন্ত্রণ ব্যৱস্থা ধানগছত বিভিন্ন পয্যায়ত আৰ্থিকভাবে অনিষ্ঠ কৰিব পৰা কীট-পতঙ্গঁ আৰু বেমাৰৰ সংখ্যা\nক্রমিক নং শস্যৰ অৱস্থা আৰু কীট - পতঙ্গঁ আৰু বেমাৰ আৰ্থিকভাবে অনিষ্ঠকৰিব পৰা কীট - পতঙ্গঁ আৰু বেমাৰৰ সংখ্যা\n(ক) পুলি অৱস্থা / নাৰ্চাৰী\n১. সেউজীয়া চ'গা পোক (Green leafhopper) - ১-২ টা পোক / বৰ্গমিটাৰত\nপিয়াজী পোক(Gall midge)\n- ১ টা পিয়াজী পাত / বৰ্গমিটাৰ\nমজ্জাখোৱা পোক(Stem borer)\n- ১টা পখিলা /১ টা কণীৰ থোপা / বৰ্গমিটাৰত\n(খ) ৰোৱাৰ পৰা পোখা মেলাৰ আগৰ অৱস্থালৈ\n১. পাত মেৰুৱা পোক (leaf floder) - ১টা নতুনকৈ নষ্ঠ কৰা পাত /জোপা গছত\n২. হালধীয়া মজ্জা খোৱা পোক (Yellow Stem borer) ৫ শতাংশ গছ মজাখোৱা পোকৰ দ্বাৰা আক্রমণ ("ডেদহাট") নাইবা এথোপা কণী , নাইবা এটা পখিলা প্রতি বৰ্গমটাৰত\n৩. পিয়াজী পোক (Gall midge) - পিয়াজী পোক দ্বাৰা আক্রান্ত এজোপা গছত এটাকৈ গ'ল (Gall) যিবোৰ ঠাই ইয়াৰ প্রাৰ্দুভাৱ বেচি অথবা ৫শতাংশ পোখাত ইয়াৰ আক্রমণ যিবোৰ ঠাইত ইয়াৰ আক্রমণ বৰ বেছি নহয় ।\n৪. মুগা ৰঙৰ চ'গাপোক(Brown Planthopper) - ৫ ৰ পৰা ১০ টা মান পোক / জোপা গছত\n৫. চ'গা পোক (Rice leaf hopper) - ১০ টাৰ পৰা বেচি চ'গা /জোপা গছত\n৬. বগা ৰঙৰ চ'গাপোক(White backed planthopper) -১০ টাৰ পৰা বেচি চ'গা /জোপা গছত\n৭. চৰহা পোক( Rice hispa) - ২টা পূৰ্ণাঙ্গঁ পোক অথবা ২টা মাত্র পোকে আক্রমণ কৰা পাত / জোপা গছত\n(গ) পোখামেলাৰ মধ্যকালিন অৱস্থা\n১. পাত মেৰোৱা পোক (Leaf floder) - এজোপা গছত ১ - ২ টা মান পোকে আক্রমণ কৰা পাত\n২. মজ্জাখোৱা পোক (Stem borer) - প্রতি বৰ্গ মিটাৰত ৫ শংতাশ গছ মজাখোৱাৰ আক্রান্ত বা এটা কণীৰ থোপা নাইবা এটা পূৰ্ণাঙ্গ পখিলা\n৩. পিয়াজী পোক (Gall midge) - প্রতি বৰ্গ মিটাৰত ৫ শংতাশ পিয়াজী পাত\n৪. মুগা ৰঙৰ চ'গা পোক (Brown planthopper) - প্রতি জোপা গছত ৫ ৰ পৰা ১০ টা চ'গা পোক\n৫. সেউজীয়া চ'গাপোক (Green leafhopper) - প্রতিজোপা গছত ১০ ৰ পৰা ২০ টা চ'গা পোক\n৬. চৰহা পোক (Rice hispa) - প্রতিজোপা গছত ১ টা পূৰ্ণাঙ্গ পোক অথবা ১ ৰ পৰা ২ টা মান পোকে অনিষ্ঠকৰা গছৰ পাত\n৭. ব্লাষ্ঠ বেমাৰ (Blast) - পাতল ( ৫ৰ পৰা ১০ শতাংশ বেমাৰ) প্রকোপ\nবেকটেৰিয়েল ব্লাইট (Bacterial leaf blight)\n- পাতল প্রকোপ (২ৰ পৰা ৫শংতাশ বেমাৰ)\n৯. বৈখাজ্বলা বেমাৰ ( Sheath blight ) ৫ শতাংশ অথবা তাতোধিক পোখাত বেমাৰ\n১০. টুগ্রা বেমাৰ (Tungro) প্রতি বৰ্গমিটাৰত ১ টা মান পোখাত পোকে আক্রমণ কৰা\n(ঘ) চেই গঠণ হোৱাৰে পৰা গেৰ ধৰালৈকে\n১. মজ্জাখোৱা পোক (Stem borer) - প্রতি বৰ্গ মিটাৰত এটাকৈ কণীৰ থোপা নাইবা এটাকৈ পূৰ্ণাঙ্গঁ পখিলা\n২. পাত মোৰোৱা পোক (Leaf folder) প্রতিজোপা গছত ২ টাকৈ পোকে আক্রমণ / অনিষ্ঠ কৰা নতুনকৈ ওলোৱা পাত\n৩. সেউজীয়া চ'গাপোক (Green leafhopper) - প্রতি জোপা গছত ২০ টা মানকৈ চ'গা পোক\n৪. ব'গা চ'গাপোক (White backed Planthopper) - প্রতি জোপা গছত ৫ ৰ পৰা ১০ টা মান চ'গা পোক\n৫. মুগা ৰঙৰ চ'গাপোক (Brown Planthopper) - প্রতি জোপা গছত ৫ ৰ পৰা ১০ টা মান চ'গা পোক\n৬. ব্লাষ্ঠ বেমাৰ(Blast) - ২ ৰ পৰা ৫ শতাংশ মান এটা পাতৰ অংশ নষ্ঠ হোৱা\n৭. বেকটেৰিয়েল ব্লাইট (Bacterial leaf blight) - পাতলীয়াৰ পৰা মধ্যমীয়া পয্যায়ত বেমাৰ হোৱা ( ২ ৰ পৰা ৫ শতাংশ )\n৮. বৈখাজ্বলা বেমাৰ (Shcath blight) - ৫ শতাংশ অথবা তাতোধিক বেচি পোখা আক্রন্ত হোৱা\n(ঙ) ফুল ফুলা অৱস্থা আৰু ইয়াতকৈ পিচৰ অৱস্থা\n১. মুগা ৰঙৰ চ'গাপোক (Brown planthopper) - প্রতিজোপা গছত ৫ টাৰ পৰা ১০ টা চ'গাপোক\n২. টোপালি কটা পোক (Climbing cutworn) - প্রতি বৰ্গ মিটাৰত ৪ৰ পৰা ৫ টা পাত নষ্ঠ হোৱা\n৩. গান্ধি পোক (Gandhi bug) -প্রতি জোপা গছত ১ টা বা ২ টা গান্ধি পোকৰ সংখ্যা\n৪. ব্লাষ্ঠ বেমাৰ(Blast) - এটা পাতৰ ৫ শতাংশ ঠাই অনিষ্ঠ হোৱা নাইবা ১ ৰ পৰা ২ শতাংশ ঠোকৰ তলত হোৱা ব্লাষ্ঠ বেমাৰ\n৫. চিঠ্ ৰট/ মুগা ৰঙৰ দাগ বেমাৰ(Sheath rot/brown spot) - ২ ৰ পৰা ৫ শতাংশ পোখা আক্রান্ত হোৱা\n৬. বৈখাজ্বলা(Sheath blight) - ৫ শতাংশ অথবা তাতোধিক পোখা আক্রান্ত হোৱা\nধানত সংহত কীট - পতঙ্গঁ আৰু বেমাৰ নিয়ন্ত্রণৰ কৈশল\n(ক) সাংস্কৃতিক পদ্ধতি\n১. জহকালিত মাটিডোখৰ হাল বোৱা ,পথাৰৰ আলিবোৰ সমানকৈ চকলিয়াই ছাফা কৰি ৰখা আৰু আগতে কৰা শস্যৰ জাবৰ - জোথৰবোৰ পুৰি নষ্ঠ কৰা ।\n২. স্বাস্থ্যবান বীজ নিৰ্ব্বাচন কৰা নাইবা বেমাৰ ও কীট - পতঙ্গঁ প্রতিৰোধ কৰিব পৰা জাত নিৰ্ব্বাচন কৰা।\n৩. বীজ শোধন কৰা ( বেমাৰৰ বাবে )।\n৪. আগতীয়া আৰু সময়মতে ৰোপন / সিঁচা ।\n৫. স্বাস্থ্যবান / নিৰোগী কঠীয়া সিঁচা / গজোৱা ।\n৬. কঠীয়া শোধন অথবা পুলী শোধন কৰা (পিয়াজী পোকৰ অথবা মজ্জাখোৱা পোকৰ বাবে )।\n৭. পথাৰৰ আলিবোৰ চাফা কৰা আৰু বনবাতবোৰ নিৰায় পেলোৱা ।\n৮. অনুমোদন অনুপাতে কঠীয়া ৰোৱা ।\n৯. ৰোৱাৰ আগেয়ে কঠীয়াৰ আগবোৰ কাটি পেলোৱা কিন্তু যিবোৰ পথাৰত মুগা - চ'গাপোকৰ আক্রমণ সদ্যহতে দেখা পোৱা যায় তেনেবোৰ পথাৰৰ বাবে এই আগ কটা পদ্ধতিৰ পৰা বিৰত থকা।\n১০. ৰাসায়নিক সাৰ আৰু সুষম সাৰ অনুমোদিত হাৰত ব্যৱহাৰ কৰা ।\n১১. চ'গা পোক অধ্যুক্ষিত পথাৰত পৰিমিত ভাগ পানীৰ যোগান ধৰা ।\n১২. আক্রান্ত হোৱা গছবোৰ ওভালি নষ্ঠ কৰা ।\n১৩. খেতি নকৰা সময়খিনিত দ'ঠাইত হোৱা গছ - গছনিবোৰ নষ্ঠ কৰা।\n১৪. পলমকৈ কৰা শালিধানৰ খেতিত অলপ বয়সীয়া কঠীয়া ব্যৱহাৰ কৰা (৪০ - ৪৫দিনৰ)।\n(খ) শাৰিৰীক / যান্ত্রিক নিয়ন্ত্রণ পদ্ধতি :-\n১. পোক - পৰুৱাৰ কণীবোৰ সংগ্রহ কৰি নষ্ঠ কৰা আৰু জৈৱিক কীট নাশক জীৱাণু ব্যৱহাৰ কৰিবলৈ সজাবোৰ স্থাপিত কৰা ।\n২. এক ভাগ কেৰাচিন তেল আৰু এক ভাগ পানীৰ মিশ্রণত নাৰিকলৰ ৰচি ডুবায় তাৰে টুপালী কটা আৰু পাতমেৰোৱা পোকৰ পলুবোৰ গছৰ পৰা আতৰোৱা ।\n৩. অপতৃণ নিয়ন্ত্রণ কৰিবলৈ "পেদি ইউদাৰ" ৰোৱাৰ ৩০-৩৫ দিনৰ পিচত খেতিত ব্যৱহাৰ কৰা ।\n৪. চৰহা পোকে আক্রমণ কৰা গছৰ পাতবোৰ কাটি নষ্ঠ কৰা পাৰিলে কাঁইটিয়া গছৰ ডালেৰে ধান গছৰ পাতত কোবাব লাগে যাতে পাতবোৰ ফাটি তাত থকা চৰহা পোকৰ পলুবোৰ বাহিৰ হৈ আহিব পাৰে।\n(গ) জৈৱিক নিয়ন্ত্রণ পদ্ধতি\n১. ধাননি পথাৰত স্বাভাৱিকতে বাস কৰা ধানৰ কীট - পতঙ্গঁ নাশক পোক - পৰুৱা যেনে মকৰা , জিয়াঁ আদিবোৰক ৰক্ষণাবেক্ষণ দিয়া ।\n২. অনিষ্ঠকাৰী কীট - পতঙ্গঁ নাশক পোক - পৰুৱাবোৰ ওপৰত যাতে বিৰূপ প্রতিক্রিয়া নহয় তালৈ লক্ষ্যৰাখি কঠীয়াবোৰ ক্লৰপাইৰিফচ্ নামৰ ঔষধৰ মিশ্রণতহে শোধন কৰিব লাগে ।\n৩. আগতীয়াকৈ ৰোবলৈ লোৱা খেতিৰ বাবে কঠীয়া উঠোৱাৰ প্রায় ৫ দিনমানৰ আগেয়ে কঠীয়া তলীত হেক্টৰে প্রতি ১.৫ কিঃগ্রাম এ. আই পৰিমাণত তলীডৰাত চতিয়াই লব লাগে । এনে পদ্ধতি অৱলম্বন কৰিলে উপৰোক্ত কঠীয়া শোধন পদ্ধতি অৱলম্বন নকৰিলেও হয় ।\n৪. ধাননীডৰাৰ মাজে মাজে চৰায় চিৰিকতিয়ে বহি পোক - পৰুৱা খাব পৰাকৈ গছৰ ডাল বা বাহঁৰ আগ পুতি দিব লাগে ।\n৫. ট্রাইকগ্রামা জেপনিকাম (Trichogramma japonicum) নাইবা ট্রাইকগামা চিলনিচ্ (Trichogramma chilonis) এই দুইবিধৰ এবিধ জৈৱিক জীৱাণু হেক্টৰে প্রতি ৫০,০০০ হেজাৰ প্রতি সপ্তাহত ৰোৱাৰ ৩০ দিনৰ পৰা পথাৰত মেলিব লাগে যাতে মজ্জা খোৱা আৰু পাত মেৰোৱা পোকৰ পলুবোৰ নষ্ঠ কৰিব পাৰে ।\n৬. মজ্জাখোৱা পোকৰ মতা - পখিলাবোৰ আকৰ্ষিত কৰিবলৈ পথাৰৰ মাজে মাজে ফিৰম'ন ট্রেপ (Pheromone trap) হেক্টৰে প্রতি ২০ টাকৈ ৰোৱাৰ ১০ দিনৰ পিচৰ পৰা বহুৱাব লাগে ।\n(ঘ) ৰাসায়নিক নিয়ন্ত্রণ পদ্ধতি\nআৱশ্যক , সঠিক\tহাৰত আৰু সাৱধানতা অৱলম্বন কৰাটো ৰাসায়নিক দ্রব্য ব্যৱহাৰ কৰাত সদায় গুৰুত্ব দিব লাগে ।\nকীট - পতঙ্গঁ নিয়ন্ত্রণৰ বাবে কীটনাশক ঔষধৰ অনুমোদিত হাৰ\nক্রমিক নম্বৰ শস্যৰ বয়স আৰু কীট - পতঙ্গঁ আৰ্থিকভাবে অনিষ্ঠ কৰিব পৰা সংখ্যা অৱস্থা ৰাসায়নিক কীট - নাশক ঔষধ\n১. থ্রিপচ্( Thirps) গছৰ ৰং হালধীয়াৰ পৰা ৰঙচুৱা আৰু পাতবোৰ মেৰখোৱা দেখা পালে (ক)কুইনেলফচ ২৫ ইঃচি ২ মিঃ লিঃ\n(খ)ম'নক্রেটিফচ্ ৪০ ইঃচি ১.২ মিঃলিঃ\n(গ)ক্ল'ৰপাইৰিফচ্ ২৫ ইচি ২.৫ মিঃলিঃ\n(ঘ) ফেনিট্রথিয়ণ ৫০ ইচি ১ মিঃলিঃ\n(ঙ) ডাইমিথয়েট্ ৩০ ইচি ১.৬ মিঃলিঃ\n২. সেউজীয়া চ'গাপোক(Green leafhopper) এক বৰ্গমিটাৰত ১-২ টা পোক (ক) ম'নক্রোটফচ্ ৪০ ইচি ১.২ মিঃ লিঃ\n(খ) ক্ল'ৰপাইৰিফচ্ ২০ ইচি ২.৫ মিঃলিঃ\n(গ) ডাইমিথয়েট্ ৩০ইচি ১.৬ মিঃলিঃ\n(ঘ) কুইনেলফচ্ ২৫ ইচি ২ মিঃলিঃ\n(ঙ) ফচালেন ৩৫ ইচি ১.৪ মিঃলিঃ\n৩. পিয়াজী পোক (Gall midge) প্রতি বৰ্গমিটাৰত ১টাকৈ পিয়াজী পাত (ক)ক্ল'ৰপাইৰিফচ ২০ ইচি ২.৫মিঃলিঃ\n(খ) ম'নক্রোটফচ্ ৪০ ইচি ১.২মিঃলিঃ\n৪. মজ্জাখোৱা পোক(Stem borer) প্রতি বৰ্গমিটাৰত ১টাকৈ পখিলা বা এঠোপা কণী (ক)ক্ল'ৰপাইৰিফচ ২০ ইচি ২.৫মিঃলিঃ\n৫. ব্লাষ্ট বেমাৰ\nপ্রতি বৰ্গমিটাৰত ১-২ টা বেমাৰৰ দ্বাৰা হোৱা দাগ\nট্রাইক্লিকেজ'ল ৭৫ ডব্লিও পি নাইবা প্রতি কিঃ গ্রাঃ বীজৰ বাবে ২ গ্রামকৈ\nপাইৰকুইলন ৫০ ডব্লিও পিৰ দ্বাৰা বীজ শোধন কৰিব লাগে প্রতি কিঃ গ্রাম বীজৰ বাবে ৪ গ্রামকৈ\n(ক)কাৰবেনদাজিম ৫ ডব্লিও পি ১গ্রাম\n(খ)এদিদেনফ'চ ৫০ ইচি ১মিঃলিঃ\n(গ) ট্রাইচাইক্লেজ'ল ৭৫ ডব্লিও পি ০.৬ গ্রাম\n(খ)কঠীয়া ৰোৱাৰ পৰা পোখা মেলাৰ আগভাগলৈকে\n১. হ'ল মেগট(Whole maggot)\nৰোৱাৰ ৩০ দিনৰ ভিতৰত যদি ২০শতাংশ আক্রন্ত হয়\n(ক) কাৰ্বফুৰান ৩ জি় ৩০কিঃগ্রাম প্রতি হেক্টৰত\n(খ)ক্ল'ৰপাইৰিফচ্ ২০ ইচি ২.৫মিঃলি\n(গ)ম'নক্রোটফচ্ ৪০ ইচি ১.২মিঃলিঃ\n২. টুপলী কটা পোক (Case worm)\nপ্রতিজোপা গছত ১-২ টাকৈ টুপলী কটা থোপা\n(ক)কুইনেলফ'চ ২৫ ইচি ২ মিঃলিঃ\n৩. পাত মেৰোৱা পোক(Leaf folder)\nপ্রতিজোপা গছত ১-২ টা মান আক্রান্ত পাত\n(গ) ক্ল'ৰপাইৰিফচ্ ২০ ইচি ২.৫মিঃলিঃ\n(ঘ) ফেনিট্রথিয়েন ৫০ইচি ১ মিঃলিঃ\n(ঙ) ডাইমিথোয়েঠ ৩০ ইচি ১.৬মিঃলিঃ\n৪. সেউজীয়া চ'গা (Green leaf hopper)\nএজোপা গছত ১০ টা বা তাতোধিক চ'গাৰ সংখ্যা নাইবা টুঙ্গৰো ভাইৰাচ অধ্যূক্ষিত এজোপাৰ প্রতিজোপা গছত ২ টাকৈ চ'গাৰ থাকিলে\n(ক) ম'নক্রোটফচ্ ৪০ ইচি ১.২ মিঃলিঃ\n(গ)কুইনেলফচ্ ২৫ইচি ২ মিঃলিঃ\n(ঘ)ডাইমিথোয়েট ৩০ইচি ১.৬মিঃলিঃ\n(ঙ)ফচলিন ৩৫ ইচি ১.৪ মিঃলিঃ\n৫. চ'গা পোক (White backed plant hopper)\nপ্রতিজোপা গছত ১০ টা বা তাতোধিক পোক\n৬. মুগা ৰঙৰ চ'গা পোক(Brown plant hopper)\nপ্রতিজোপা গছত ৫ ৰ পৰা ১০ টাকৈ পোক\n(চ) কাৰ্বফুৰান ৩ জি ৩০ কিঃগ্রাম / হেক্টৰে\n৭. মজ্জাখোৱা পোক (Stem borer)\nপ্রতি বৰ্গ মিটাৰত ১ঠোপা কণী /এটা পোক নাইবা ৫ শতাংশ গছত মজ্জাখোৱাৰ আক্রমণ(Dead heart symtom)\n(ক)ক্ল'ৰপাইৰিফচ্ ৪০ ইচি ২.৫ মিঃলিঃ\n(খ) ম'নক্রোটফচ্ ৪০ ইচি ১.২ মিঃলিঃ\n(ঘ)ফচফামিদন ১০০ ইচি ০.৫মিঃলিঃ\n(ঙ)ফেনিট্রথিয়ন ৫০ ইচি ১মিঃলিঃ\n(ছ)ফৰেট ১০ জি ১০ কিঃগ্রাম / হেক্টৰে